
Capitolul 1 


De îndată ce deschise ochii totul îi reveni în minte. 

De ce naiba acceptase interviul? 

Tessa își întinse picioarele și dădu pătura la o parte. Probabil 
că nu fusese în toate minţile! Auzi, să se trezească sâmbătă 
dimineaţă la şase! 

Dar vocea de la celălalt capăt al firului fusese cât se poate de categorică... 

Ar fi trebuit să găsească o scuză... 

Oricum, în clipa în care își propuse să rămână în pat, 
deschise larg ochii. Un spasm în capul pieptului îi reaminti că 
rămăsese fără slujbă. 

Băgându-și picioarele în papuci cobori, somnoroasă, în 
bucătărie. În ferestre bătea un soare palid de mai, iar pe gardul 
grădinii se plimbau trei porumbei, imaginea lor ducând-o cu 
gândul la cei trei bărbaţi din viaţa ei și cam ce reacţie ar avea dacă 
le-ar spune că are de gând să plece de-acasă. 

De fapt nu pleca, doar avea în vedere acest lucru. 

De mică avusese grijă de fraţii gemeni și de tatăl ei. Acum, la 
douăzeci și trei de ani, nu era, totuși, cazul să se gândească și la 
viitorul ei fără să se simtă vinovată? După moartea mamei i se 
păruse firesc să-i ia locul, dar... 

Problema era că situaţia dura de prea multă vreme, iar Felix 
și Archie, acum bărbaţi în toată firea, erau atât de mototoli că nici 
un ou nu știau să fiarbă. In ce-l privea pe tatăl ei... era încă tânăr 
și Tessei nu-i plăcea deloc că își consumă întreaga energie 
trebăluind în curtea casei... Ce l-ar mai fi împiedicat să se 
recăsătorească dacă ea nu mai era acolo? 

Tessa își alungă somnul și din minte problemele familiei. Cu 
toate aptitudinile ei organizatorice nu reușise să convingă pe vre- 
unul dintre ei să o conducă în dimineaţa aceea cu mașina. Ce 
mutre ar fi făcut dacă le-ar fi reprodus anunţul cu oferta de servi- 
ciu! 

— E cineva acasă? Tessa se întoarse și văzu ușa din spate, lăsată 
descuiată de ultimul sosit acasă în noaptea aceea deschizându-se. 
Eşti îmbrăcată? În prag apăruse un bărbat ţinând în mână un 
trandafir. Nu că m-ar deranja dacă n-ai fi... Puţină indecență 
dimineaţa e ultimul lucru despre care aș avea de obiectat. 

— Todd!... hai, intră, zise Tessa râzând. Dacă vrei, într-adevăr, 
să vezi o scenă indecentă, du-te sus și-ai să-i găsești pe Todd și 
Archie dormind în pielea goală. 

— Nu, multumesc! replică Todd Greystone aţintindu-și 
privirea asupra tricoului cu Mickey Mouse în care Tessa dormise 
peste noapte. Băieţii nu sunt pe gustul meu. 

Tessa băgă floarea într-o sticlă goală de lapte și o puse pe per- 
vaz. Răsucindu-se îl văzu pe Todd holbându-se la picioarele ei 
lungi, dar se obișnuise cu figurile vecinului ei. Instructor de 
fitness la un club de sănătate din oraș, îi plăcea să-și etaleze 
fizicul bine întreținut. Prieteni din copilărie, Tessa își amintea că 
în adolescenţă Todd era un puști supraponderal, însă, de câțiva 
ani, natura îi rezolvase problemele. Acum, îmbrăcat în șort alb și 
o vestă care abia îi cuprindea pieptul lat și bombat, îi juca sub 
piele mușchii puternici, făcând-o să râdă. 

— Ar trebui să fii ceva mai atentă cu obloanele dacă te mai 
fâțâi îmbrăcată așa. Eu am un loc rezervat lângă gard. 

— În cazul ăsta trebuie să te ridici pe vârfuri ca să vezi ceva. 

— Sunt mai înalt decât gardul. Dar ce, te deranjează cumva? 

— În dimineaţa asta am alte griji decât să urmăresc tipii care 
trag cu ochiul pe fereastră la mine. Și-l împinse spre ușă. 

— Adică? 

— Tessa oftă. 

— Dacă tii să ştii neapărat... e vorba de un interviu pentru o 
slujbă, la care deja am întârziat. 

— Cam devreme pentru un interviu, nu-i aşa? 

— Trebuia să ajung într-un loc numit Beechwood Bridge, la 
două ore distanță de-aici și am tren la șase și jumătate. 

— Nu-l mai prinzi! 

— Mulţumesc pentru încurajare! mormăi ea printre dinţi. 

Todd o prinse de mijloc, dar Tessa îl plesni în glumă peste 
mână şi-l îmbrânci. 

— Mi-ai stricat tot cheful, râse el. Te-asigur că intenţiile mele 
sunt cât se poate de serioase. 

— Todd Greystone, nici într-o mie de ani n-o să cred în 
promisiunile tale. 

— Nici dacă-ţi promit că vei ajunge la timp la interviu? 

— Nu se poate... chiar vorbești serios? 

— Mă-ntorc în douăzeci de minute... așa că nu sta să m-aștepți. 

Tessa pierdu următorul sfert de oră nehotărându-se cum 
să-și aranjeze părul, apoi se îmbrăcă în taiorul cel nou bleu- 
marin, câţiva centimetri deasupra genunchiului și bine mulat pe 
corpul subţire și decise să-și lase părul blond desfăcut pe spate, 
își dădu cu rimel pe gene și cu puţin ruj pe buze și ieși în grabă 
din casă, întrebându-se dacă merita osteneala. Vocea de la tele- 
fon i se păruse atât de morocănoasă. 

— Nu-i rău... nu-i rău deloc, mormăi Todd în timp ce se așeza 
lângă el în mașina sport decapotabilă. De fapt, despre ce slujbă 
e vorba. Bănuiesc că nu vrei să te-angajezi manechin. 

— Ei, manechin!... în văgăuna aia de New Forest? râse Tessa. 
Și nu fi atât de susceptibil. Ti-am spus de câţiva ani că mă gân- 
desc la o schimbare. 

— Dar nu atât de departe de Oxford. Ti-ai cheltui toţi banii 
numai pe drum. 

Tessa hotărî să nu-i spună nimic despre partea cu „ofer locuință”. 

— Stai puţin că încă n-am primit slujba, așa că nu fi atât de prăpăstios. 

Pe drum își aminti exact cum suna acel anunţ publicat în 
Veterinary Record: 

Ocazie de a lucra cu animale. Rezistenţa fizică și oarecare 
experienţă veterinară, necesare: flexibilitatea, esenţială. Ofer 
locuință. Salariu corespunzător. 

Rezistență fizică avea, slavă Domnului. Nu ea se ocupase în 
ultimii zece ani de îmblânzirea celor doi drăcușori și asta cu 
rezultate vizibile? În ce privea experienţa, trei ani lucrase la 
Clinica veterinară „Robert Marlowe”, din Oxford, de unde putea 
aduce cele mai bune referințe. În privința celei de-a treia 
condiții, flexibilitatea, încă se mai gândea cam ce putea să 
însemne, când Todd opri mașina la marginea unei pășuni, chiar 
vizavi de câteva cabane acoperite cu stuf. 

— Am ajuns la Beechwood Bridge... și cu o jumătate de oră 
mai devreme. Căscă, se întinse, apoi privi în jur strâmbând din 
nas. Spune drept, ti-ar plăcea să lucrezi aici? 

— Mie mi se pare destul de pitoresc! îl contrazise ea, uitându-se 
printre frunzele copacilor. Beechwood Bridge ar trebui să fie 
dincolo de cabane, la capătul potecii. 

— Sunt o mulțime de poteci pe-aici, bombăni Todd luând-o 
de braţ și porniră la drum. 

Deşi satul era mic, locuitorii lui păreau surprinzător de 
ocupați; muncitori cărând scări și saci cu ciment și un camion cu 
remorcă, păreau să se îndrepte într-o singură direcție. 

— Uite, acolo! exclamă Tessa cuprinsă brusc de emotie. 

— Nu te las singură, zise Todd, uitându-se chiorâș în direcţia 
muncitorilor. 

Tessa își retrase brațul de sub palma lui. 

— Mulţumesc, Todd, dar mă descurc și singură! 

— Nu-mi prea place... Bine, se hotărî el băgându-și mâinile în 
buzunare, mă duc să caut o staţie de benzină, mai dau o raită 
pe-aici şi într-o oră mă-ntorc să te iau. 

Tessa îl urmări cum pleacă şi mulțumită își continuă drumul 
prin hârtoape, trecând pe lângă excavatoare, muncitorii care 
săpau şi conducte groase din teracotă. 

— Fii atentă pe unde mergi, auzi o voce pe undeva pe la 
picioare. Tessa tresări speriată și aproape că se împiedică când 
dintr-o groapă, exact în faţa ei, apăru capul unui bărbat. N-ai 
văzut semnul? De ce femeile nu s-or uita niciodată pe unde 
calcă? Tessa mormăi o scuză, dar imediat regretă, auzind din nou 
vocea: Scuzele nu-mi folosesc la nimic. Din cauza ta am pierdut 
vergeaua. 

Așa sunt bărbaţii, își zise Tessa. Când treaba nu merge devin 
irascibili! Tatăl ei, constructor de meserie, tot timpul meșterea la 
instalaţia de canalizare, iar pe aleea din curte mereu erau 
împrăștiate vergele roșii. Casa înălțată în anii *60 de mâinile lui 
era mândria și bucuria lui Joe Dance, nu însă și lucrurile de 
canalizare. 

— Ideea cu legatul vergelei de mână cu o sfoară e foarte bună. 
Dacă alunecă n-ai cum s-o pierzi, îi strigă ea bărbatului care 
acum moșmondea ceva pe fundul gropii. În nouă din zece cazuri 
funcţionează. 

— Bărbatul își înălță capul încet... amenințător și se prinse cu 
palmele de marginea gropii. 

— Ideea cu sfoara vine cam târziu. Deja am pierdut-o! 

— În cazul ăsta, ai nevoie de vergele lungi. E clar că blocajul 
s-a produs în adâncime sau pe canalul colector. 

În clipa aceea îl văzu zbârlindu-se. Ştia, bineînţeles că nu era 
deloc înțelept să dai sfaturi cuiva care încearcă să facă o treabă la 
care nu se pricepe, dar trăind alături de trei bărbaţi aşa cum erau 
ai ei simţul practic trecuse pe primul loc înaintea prudenţei și 
avea chiar și un motto care spunea că o femeie nu trebuie să 
apeleze la ajutorul unui bărbat decât atunci când nu mai are 
încotro! 

Bărbatul strâmbă din gură. O gură frumoasă, cu dinţi albi, 
sănătoși. 

— Te deranjează să vii jos, aici, să-mi faci o demonstraţie? 
mormăi el, bătând nervos cu degetele în pământ. Ca neprofe- 
sionist e limpede că pierd timpul de pomană. 

Tessa se incruntă. 

— Nici eu nu sunt îmbrăcată pentru o asemenea treabă! 

— Atunci, n-am ce face... mă descurc cum pot. Te pot ajuta cu ceva? 

Tessa ezită un moment. 

— Păi... caut pe cineva cu numele de Wilde. 

— Wilde? Eşti sigură că ăsta-i numele? De-abia când se ridică 
pe marginea gropii realiză Tessa că era îmbrăcat doar în pan- 
taloni scurți. Se uită la pieptul gol, bronzat, cu păr des, câr- 
lionţat. Deși obișnuită să vadă bărbaţi pe jumătate dezbrăcaţi, 
acum cu greu își desprinse privirea de la el ca să-și pună ordine 
în gânduri. 

— Sunt sigură că numele e Wilde, murmură cu îndoială în voce. 

— În cazul ăsta, nu e nevoie să-l mai cauti. L-ai găsit. Și se 
ridică râzând. Îmi pare rău dar nu pot să dau mâna cu tine. 

Tessa simţi că îi cade faţa, totuși reuși să îngaime: 

— Sunteţi domnul Wilde, persoana cu care am vorbit la tele- 
fon... cu care am fixat o întâlnire? 

— Ah, nu, nu eram eu. Bărbatul își șterse mâinile cu o cârpă 
pe care o băgă la loc în buzunar. Cred că ai discutat cu 
Greeley... secretarul meu. Mi-a spus că a sunat cineva pentru 
interviul din dimineaţa asta, dar habar n-aveam că e vorba de 
o femeie. 

Tessa îşi revenise aproape complet și-acum se întreba dacă 
nu cumva o spusese în ironie, dar cum pe buzele lui încă flutu- 
ra un zâmbet hotărî să nu-și mai bată capul cu asta. 

— Sunt Tessa Dance. Am sosit cu o jumătate de oră mai 
devreme. 

— De asta m-ai găsit acolo, jos. Avem probleme cu presiunea 
apei și instalatorul a suferit ieri un mic accident. 

— Aha... exclamă Tessa cu un zâmbet nervos. Începutul inter- 
viului nu era deloc promiţător. De ce, naiba, nu trecuse pe lângă 
blestemata aia de groapă ținându-și gura! 

— Greeley ţi-a mai dat și alte amănunte în legătură cu 
anunţul? 

Tessa scutură din cap. 

— Nu, dar nici eu n-am întrebat. Legătura era foarte proastă 
și abia îl auzeam. Și el la fel pe mine, cred. 

— Acum trebuie să mă ocup și de telefon, mormăi el trecân- 
du-și degetele prin părul ciufulit. Mai bine mergem în casă să mă 
schimb și eu. Dumul lung era străjuit de tufe neîngrijite de rodo- 
dendroni și brazi înalți ivindu-se din spatele lor. Nu te uita în ce 
hal arată totul. Beechwood Hall e în renovare și, în același timp, 
încerc să pun pe picioare cabinetul din sat al tatălui meu. De-asta 
am dat anunţul în Veterinary Record. Gata, am ajuns. Ești sur- 
prinsă, nu-i așa? 

Tessa clipi de câteva ori să se asigure că nu visează. Casa avea 
o mulțime de turnulețe, parapeturi și ferestre, imposibil să le 
numeri dintr-o singură privire și părea lăsată în paragină, dar 
avea ceva deosebit... 

ÎL urmă pe treptele de piatră și când el împinse ușa grea de 
lemn aceasta scârțâi lung. 

— Bun venit la Beechwood Hall... reşedinţa familiei de patru 
generaţii. 

Tocurile îi răsunau pe dalele de piatră... și totul arăta exact 
cum își imaginase de afară... grinzi, pereți îmbrăcaţi în lemn 
închis la culoare și personaje cu un aer sobru în portretele 
agățate de-a lungul scării interminabile. 

— Juno! Jay! Stati! strigă bărbatul celor doi câini uriași care se 
apropiau în fugă. 

Câinii se supuseră ordinului și Tessa răsuflă ușurată. 

— Ciobănești irlandezi, nu? Sunt prietenoși? întrebă ea. 

— După ce le eşti prezentat și se obișnuiesc cu tine... da, 
spuse bărbatul zâmbind. 

Tessa se apropie de ei și, de îndată, începură s-o lingă și s-o miroasă. 

— Sunt superbi... şi atât de mari! 

— Te împaci bine cu animalele, remarcă el. 

— Le ador. Tessa mângâie capul femelei și căţeaua căscă, 
arătându-și colții. Acasă n-am ţinut câini, dar m-am ocupat de 
ei de când am terminat liceul. Ce pereche superbă... locuiesc 
aici? 

— Au fost ai tatălui meu, răspunse bărbatul. Și eu tot aici am 
crescut... îm casa tatălui meu. Intenţiona s-o renoveze, dar a 
murit acum trei luni și n-a mai apucat. 

Tessa își înălță privirea că să-și exprime părerea de rău, dar 
renunţă văzându-l îndreptându-se spre scări. 

— Dacă vrei intră și aşteaptă-mă în camera din dreapta. Vin și 
eu imediat, îi strigă el peste umăr. 

În timp ce mângâia câinii Tessei îi reveni brusc în minte 
numele de Wilde. Același nume îl citise de curând în ziare... 

Ridică din umeri și se îndreptă spre încăperea cu uși duble, 
masive. Păreau grele, dar când le împinse se deschiseră imediat 
trezindu-se în pragul unei încăperi ciudate, cu mobilier de 
epocă, o masă lungă pe mijloc și tavanul împodobit cu heruvini 
cântând la harpe aurite. 

— Ia loc, te rog, auzi o voce cunoscută. Bărbatul care, proba- 
bil, era Greeley, apăruse în spatele ei ducând în mână o tavă cu 
ceai. Era îmbrăcat în negru și avea un aer protocolar, iar figura 
inexpresivă era tipică majordomului englez. Așeză tava pe masă 
și turnă ceaiul din ceainicul de argint. 

— Mulţumesc, spuse Tessa privindu-l cu coada ochiului. 
Bărbatul se înclină ușor și dispăru. Rămasă singură își înălță 
privirea spre tabloul atârnat deasupra șemineului ce reprezenta 
un bărbat între două vârstă îmbrăcat în costum de sfari, cu 
pălărie şi pantaloni scurti, ţinând în braţe o maimuţică. 

— E tata... Sir Gerald Wilde, auzi o voce în spatele ei. 

Se răsuci şi observă că gazda se schimbase într-o cămașă albă 
şi pantaloni lungi. 

— Sir Gerald... asta înseamnă că sunteţi Samuel Wilde? 

Bărbatul începu să râdă dându-și capul pe spate. 

— Mă amuză faptul că o pată de noroi îţi poate schimba faţa 
făcând-o de nerecunoscut. Nu fusese doar o pată, se gândi ea, 
amintindu-și cum arăta mânjit din cap până în picioare. Dacă 
mi-aş fi dat în anunţ numele întreg, aș fi fost asaltat de cereri de 
serviciu. Televiziunea are asupra oamenilor și efecte mai puțin 
plăcute. 

Tessa își simţi inima tresărindu-i în piept. Samuel Wilde... el 
era într-adevăr? Îi urmărise cu sufletul la gură toate episoadele 
din „Animale sălbatice”. 

— Hm... se pare că am pășit cu stângul, se bâlbâi ea. 

— Te rog... nu te simți stânjenită pentru ce mi-ai spus mai 
devreme. Nu ceea ce-i spusese mai devreme o stânjenea, ci ceea 
ce gândea despre el. Superb și sexy erau două adjective care-i 
veniră brusc în minte. Arăta mult mai bine decât la televizor, 
ceea ce nu era de mirare, fiindcă în scenele acelea trebuia să-și 
croiască drum prin mlaștini și tufișuri și nici nu era îmbrăcat 

îngrijit, ca acum. Și îi depășea cu mult în înălțime pe Felix și 
Archie care, slavă Domnului, erau destul de înalţi. În privința 
vârstei... era greu de apreciat. La televizor părea să aibă în jur de 
treizeci de ani, însă acum vedea că e mai în vârstă: avea obrajii 
cutati și riduri fine la coada ochilor cenușii care te hipnotizau. 
Am putea-o lua de la început... Eu sunt Sam Wilde, iar tu 
domnișoara Dance, asistent veterinar. Așa e? 

Tessa încuviință din cap, încă şocată. 

EI zâmbi amuzat și-și trase un scaun pe care se așeză comod. 

— Încep eu sau preferi să vorbeşti prima? 

— Oh, nu, după dumneavoastră. 

— Bine. Mai întâi aş vrea să aflu ce te-a făcut să răspunzi 
anunţului. 

— Sinceră să fiu... începu ea plină de entuziasm, apoi vocea i 
se frânse observându-i privirea fixată pe decolteul ei. Eu... hm... 
am răspuns de fapt la patru anunţuri. 

— Toate patru apărute în Veterinary Record sau și în Revista 
instalatorului? 

Tessa simţi că faţa îi ea foc. 

— Am făcut o confuzie pe care n-am să mi-o iert niciodată. 

— Oho, ai s-o uiţi cu siguranță. Hai să continuăm. Ce s-a 
întâmplat cu celelalte trei anunţuri? 

Tessa îl privi bănuitoare. O ironiza? 

— La două mi s-a răspuns că posturile s-au ocupat deja, iar la 
cel de-al treilea că mai degrabă au nevoie de o secretară decât de 
O asistentă, ceea ce nu mi-a convenit pentru că am o calificare. 

— Aşa că ai ajuns aici. 

— Recunosc că am ezitat. Secretarul nu mi s-a părut prea 
încântat. 

— Te asigur că putea fi și mai rău. Sam Wilde avea un farmec 
aparte mai ales când zâmbea. Spuneai că ești calificată. 

Tessa își deschise geanta și scoase dinăuntru referințele pe 
care Robert Marlowe avusese amabilitatea să i le scrie. 

— Hm... În timp ce citea Sam Wilde ridică dintr-o sprânceană. Văd 
Că ti-ai luat și diploma... Chiar nu-nţeleg de ce-ai plecat de-acolo. Trei 
ani de experienţă în clinică... e o slujbă foarte bună după părerea 
mea. 

Tessa își impreună mâinile în poală. Da, fusese o slujbă bună; 
muncise din greu să-și obțină diploma, iar Bob Marlowe se 
străduise s-o convingă să renunţe la a-și căuta de lucru în altă 
parte... la fel și familia ei. De-asta, poate, se ambiţionase să plece. 
Până atunci pusese familia pe primul loc, gravitând în jurul ei. 
Acum devenise egoistă... și asta o bucura enorm! Dar nu-i va 
explica toate astea lui Samuel Wilde, fiindcă, oricum, n-ar 
înțelege. Nu vreau să te plictisesc intrând în amănunte, domnule 
Wilde. Pe scurt, răspunsul este că-mi doream o schimbare. Toată 
viața mi-am petrecut-o în Oxford și nu văd nimic rău în a vrea să 
cunoști și alte locuri. 

— Dar chiar să pleci de-acasă ca să te muti într-un asemenea 
loc? Ești tânără și aici nu vei găsi prea multe locuri de distracţie. 

— Eu nu caut distracţie, ci o muncă interesantă cu animalele. 
Asta mi-am dorit întotdeauna, încă din copilărie. 

— Iată o femeie care știe ce vrea, replică el. Eu am nevoie de 
cineva care să muncească din greu. Cabinetul e mic, dar solicitat. 
Tata nu s-a ocupat de el, însă eu l-am repus pe picioare. Și încă 
ceva... În momentul de fată, din cauza renovărilor, Beechwood 
Hall nu e un loc prea confortabil de locuit. 

— Vreți să spuneţi că trebuie să locuiesc aici, la Beechwood 
Hall? întrebă luată prin surprindere. 

Fl dădu din cap că da, amuzat de reacţia ei. 

— Trebuie, repetă el. Propunerea nu te prea atrage, nu? 

— Păi... nu e chiar ce mă aşteptam. 

— Salariul ar compensa, bineînţeles. 

Ce om sucit, pe de o parte, parcă încerca s-o facă să renunţe 
vorbindu-i în așa fel încât slujba să nu i se pară atrăgătoare, pe 
de alta, stârnindu-i curiozitatea. 

— Pot vedea cabinetul? întrebă ea. 

— Sigur, mergem cu mașina mea, zise el ridicându-se. 

Tessa îl urmă afară și în câteva clipe se strecura pe scaunul din 
faţă a unui Porsche vişiniu care îndată porni spre sat. Când trebui 
să coboare își dori să fi făcut mai multe curse cu mașina sport cu 
caroserie joasă a lui Todd, îmbujorându-se sub privirea amuzată a 
lui Sam Wilde când, efectiv, fu nevoită să se agate de mâna întinsă. 

— Tot echipamentul este nou, aşa că dacă mă hotărăsc vreo- 
dată să vând afacerea, firma poate fi preluată din mers, spuse el 
urcând treptele verandei. 

— Ar fi păcat să vindeţi un loc atât de frumos, șopti Tessa 
uitându-se la bolta de viță care aproape că ascundea ferestrele. 

— Asta ar fi o alternativă... zise el ridicând din umeri. Încă nu 
am hotărât nimic... motiv pentru care am și menţionat că flexi- 
bilitatea este esenţială. 

— Vreti să spuneţi că altcineva ar putea prelua cabinetul? 

Bărbatul o privi apatic. 

— În afară de televiziune, la Londra mă mai ocup de un cabi- 
net. Până acum am reușit să combin cele două activităţi. După 
moartea tatei a trebuit să revin la Beechwood Hall, dar nu știu 
câtă vreme voi putea rămâne aici. 

— Şi, în timpul ăsta cine se ocupă de cabinetul din Londra? 
întrebă ea intrând într-o încăpere care semăna mai mult cu o 
băcănie decât cu o sală de operaţii pentru animale. 

— Mă ajută Paul Lancing, un prieten. Am încredere să-l las în 
locul meu cât lipsesc... Iată Clinica veterinară Beechwood Bridge. 

Cămăruţa era modestă, cu bănci și scaune care Tessei îi 
amintiră de anii de școală, cu pereţi proaspăt vopsiți și gresie 
nouă pe jos. 

— Combinația asta de vechi și nou mi se pare atât de ciudată, 
zise Tessa. 

— Am vrut să păstrez atmosfera. Cabanele astea trei au fost 
construite acum trei sute de ani. Păcat că Gus Allen nu e azi aici 
Că ti-ar fi ţinut o lecţie de istorie. Gus a învăţat meseria de la tata 
și locuieşte cu Annie, soţia lui, în cabana de alături. 

— Dacă vindeti Gus rămâne să lucreze aici în continuare? 

— Are şaizeci de ani şi dacă dorește se poate pensiona, deși nu 
cred că o va face vreodată. E genul de om care merge până la capăt. 

Stătea în faţa ei, cu mâinile în buzunare și chipul relaxat, 
același Samuel Wilde pe care-l știa din serialele de televiziune, 
carismatic, cu ochii aceia cenușii uimitor și părul şaten, ondulat. 
Niciodată nu şi-ar fi imaginat că îl va cunoaște în realitate. 

— Familia ta ce zice că ţi-ai abandonat slujba? o întrebă schim- 
bând brusc subiectul. 

— Încă nu le-am spus, recunoscu ea. Locuiesc cu tata și cu 
fraţii mei gemeni, dar nu cred că-mi vor simţi prea mult lipsa... 
Incredibil... Totul e nou, spuse urmându-l în cabinet. 

— Mai lipsește aerul condiţionat... Ştii să-l foloseşti? o întrebă el 
arătândur-i computerul așezat pe o masă. Încăperea era plină de cutii 
puse una peste alta până în tavan, iar biroul era ticsit de hârtii. 

— Cum să nu știu, răspunse Tessa uitându-se pieziș la tot haosul de acolo. 

— Te asigur că găsesc cu ochii închiși fiecare lucrușor. Nu 
mi-ar lua decât câteva ore să pun totul în ordine. 

— Şi personalul... aveţi pe cineva care vă ajută? 

— Soţia lui Gus... Annie. Nu are calificarea ta, însă, după atâţia 
ani, animalele sunt pentru ea o a doua natură. La Beechwood 
Hall e doar Greeley care și locuieşte acolo. Bucătarul tatei și 
femeile care vin la curăţenie locuiesc în sat. 

Dinspre verandă se auzi un zgomot. 

— Juno! Ce naiba cauţi aici? Câinele încerca să intre și-și 
băgase botul în crăpătura ușii. Sam o deschise larg și se aplecă 
să-i scarpine blana. E o maestră a evadărilor. Nici Greeley nu o 
poate opri când își pune ceva în minte. 

Tessa îi văzu din nou dinţii stricaţi când căţeaua căscă. 

— Biata de tine! nu se putu abtine să nu exclamă. 

— Te referi la dinţii ei? Curând va începe un tratament. Ce 
diagnostic i-ai pune, domnişoară Dance? 

Tessa se aplecă și-i deschise gura lui Juno ca să vadă mai bine. 

— Stai cuminte, fetiţo, o linişti ea. Are carii, nu? 

— Da, foarte bine, cum ai ghicit? 

Tessa se ridică uitându-se în jur după chiuvetă. 

— Am urmat un curs de stomatologie canină cu Robert 
Marlowe. 

— Îţi place stomatologia canină? o întrebă surprins, în timp ce 
o urmărea cum se spală pe mâini. 

— Foarte mult. 

— Cam neobișnuit pentru o femeie. 

— Asta se-ntâmpla pe vremuri, replică ea cu fermitate, 
ştergându-și mâinile, dar când își ridică privirea spre el se 
intimidă. 

— Eu tot nu-nţeleg de ce te interesează o slujbă temporară, 
care nu-ţi oferă siguranţă și nici o viaţă socială activă. Ca să fiu 
sincer, nu cred că ţi se potrivește, îi spuse pe un ton cate- 
goric. 

În privirea lui Tessa citea ostilitatea sau, poate, suspiciune 
și antipatie şi nu înțelegea ce făcuse ca să fie tratată în felul 
acela. 

— Ca să fiu la fel de sinceră, domnule Wilde, nu cred că puteți 
aprecia compatibilitatea cuiva după un interviu de o jumătate de 
oră. Nu e deloc corect. 

— Şi ce propui? replică el mârâind ușor. 

— O perioadă de probă de două săptămâni, îi sugeră Tessa cu 
curaj, întrebându-se dacă ea rostise acele vorbe. 

— Asta nu te-ar ajuta prea mult, zise el scuturând din cap. 
Merită atâta deranj mutatul aici și întoarcerea acasă dacă 
lucrurile nu vor merge cum trebuie? Câtă grijă din partea lui că 
lua în calcul și acea posibilitate! Totuși, impresia ei era că nu 
de ea îi păsa, fiindcă privirea lui spunea altceva. Mai dorești să 
mă-ntrebi ceva? o întrebă pe un ton rece. 

Asta ce mai însemna! Chiar îi dădea papucii? 

— Nu... nu, se bâlbâi ea. 

— În mod sigur familia ta ar protesta faţă de hotărârea pe care 
ai luat-o şi-apoi, mai e și opinia publică. Presa te-ar putea impli- 
ca într-un scandal puternic mediatizat dacă s-ar descoperi că 
locuiești la Beechwood Hall... singură... cu mine. Era clar că 
ratase interviul, dar chiar voia să-i facă vânt invocându-i aseme- 
nea argumente puerile? Te conduc, se oferi el. 

— Cunosc drumul, mulţumesc. La revedere, domnule Wilde. 

Cu obrajii în flăcări și grăbindu-se să dispară de acolo, Tessa 
se jură ca niciodată nu se va mai lăsa dusă de nas de șarmul vre- 
unei celebrităţi... nici pe ecran, nici dincolo de el. Dacă toate 
erau niște specimene aidoma lui Sam Wilde, atunci n-aveau 
decât ca să-i ţină sănătoși. 


Capitolul 2 


Tessa se uita fascinată la degetele lui Sam Wilde, lungi, bron- 
zate, dar aspre și crăpate, semn că majoritatea timpului și-l petre- 
cea în aer liber. Cu aceeași delicateţe cu care atingea corpul 
fragil al câinelui din rasa collie, întins pe masa de operaţie, ar fi 
putut picta și cel mai migălos tablou. 

Trecuse deja o săptămână de când se mutase la Beechwood 
Hall? 

Cum mai fusese posibil după acel interviu catastrofal? 

Gândul o duse în urmă cu trei săptămâni, la seara în care se 
întoarse de la Beechwood Bridge. 

— Oricum era prea departe, încercase s-o consoleze Felix. Vei 
găsi uşor de lucru chiar aici. 

— Şi cine...? Archie se uita disperat la dezordinea din casă. 

— Cine ar mai fi avut grijă de voi? îl întrerupsese Tessa zâm- 
bind ironic. 

— Nu despre asta-i vorba, ci faptul că nu știm absolut nimic 
despre el! replicase Joe Dance. O fi el cineva la televiziune, dar 
în realitate... 

Tessa le ascultase în tăcere părerile, consolându-se la gândul 
Că poate așa era mai bine, însă după câteva zile începuse să-i pară 
rău că nu se străduise să facă impresie bună la interviu. Dacă ar 
fi fost mai îndrăzneață şi nu l-ar fi lăsat să conducă el discuţia, 
sigur ar fi reușit. 

Când sunase telefonul exact în weekend-ul următor, rămăsese 
perpleză auzind vocea lui Samuel Wilde care o întrebase dacă o 
mai interesa postul și cât de repede putea începe lucrul. 

— Tessa, te rog, bisturiul. Îi dădu instrumentul, simtindu-i 
pentru o clipă degetele atingându-le pe ale ei. Continuară 
operaţia, Tessa răspunzând ca un automat comenzilor lui. Din 
când în când ea se bucura în sinea ei la gândul că bărbatul din fața 
ei era chiar Sam Wilde, vedeta de televiziune. La început, normal 
că avusese emoții, dar se acomodase repede și lucrul acesta o cam 
îngrijorase. Chiar se simțea ușurată că plecase de-acasă, schim- 
bându-și stilul de viaţă, ori Sam Wilde era provocarea pe care o 
căutase? E cald ca într-un cuptor aici, mormăi el. Tessa luă o 
bucată de tifon și-i tamponă fruntea asudată. Mulţumesc. 

Deși mai făcuse gestul acela de sute de ori în atâţia ani de 
muncă... de ce acum gândul că acela fusese primul contact fizic 
între ei o obseda. Poate din cauza căldurii. Iunie se apropia și în 
cabană era deja foarte cald. Probabil că și el se gândea la acest 
lucru fiindcă mormăi: 

— Curând vom avea şi aer condiţionat. Dumnezeu știe cum a 
rezistat Gus toţi aceşti ani. 

Tessa întinse pielea în jurul tăieturii și Sam începu să 
coasă. 

— Mi-a plăcut să lucrez cu el săptămâna asta, zise entuzias- 
mată. El și Annie sunt nişte oameni foarte drăguti. 

— Mă bucur să aud că vă împăcaţi bine. Tessa se abținu să 
intre în amănunte, lăsându-l să se concentreze asupra suturilor 
mici și fine. Gata, asta e, zise el legând ultimul fir. 

— Pare, mai degrabă o operă de artă, nu o operaţie. 

— Nu e greu când ai tot ce-ţi trebuie. De-abia acum încep să 
realizez cu ce instrumente rudimentare lucra Gus. Operatiile 
grele le trimitea la cabinetul veterinar din localitatea vecină. 
Bineînţeles că la toate astea se adaugă ajutorul competent pe 
care, în sfârșit, l-am găsit. 

Tessa speră ca el să nu o vadă îmbujorându-se. E plăcut să 
primeşti drept răsplată complimente... dar și deprimant. Cu 
ochii minţii îl văzu înconjurat de animale exotice și femei 
superbe care habar n-aveau ce înseamnă injectiile contra par- 
vovirozei și cum se îngrijesc animalele în suferință. Televiziunea 
putea face oamenii să pară inabordabili și intangibili, asemeni 
unor zei. Poate de-asta îi și venea tot timpul să se ciupească, să 
se asigure că nu visează. 

Și, slavă Domnului, că îi convinsese pe gemeni și pe Todd să 
nu o conducă până acolo, știindu-i cât se împotriviseră să lucreze 
pentru el și că n-ar fi scăpat ocazia să i-o spună în faţă. 

— Mie nu-mi place individul. Cunosc bine genul „Casanova”, 
o ţinuse una şi bună Joe Dance. 

Casanova sau nu, era cel mai bun medic cu care lucrase până 
atunci. 

— Acum îl ducem în cușcă. Îmi pare rău că nu pot rămâne să-l 
supraveghez dar trebuie să fiu acasă la șase, înainte să plece 
muncitorii... 

— Rămân eu cu el, se oferi Tessa imediat. Crezi că va avea 
nevoie de un stimulent cardiac? 

— I-am făcut o injectie dar, s-ar putea, să mai aibă nevoie de una. 

Tessa știa că e capabilă să se descurce deși, în mod obișnuit 
medicul era cel care supraveghea animalul până se asigura că 
pericolul a trecut. 

— Am o propunere. Din zece în zece minute controlez să văd 
cum se simte și dacă apar complicaţii îl chem pe Gus. 

Sam îi zâmbi vădit ușurat. 

— S-a făcut. Până duc eu câinele în cușcă vezi dacă Gus e 
acasă. 

Tessa îl urmări, fascinată de blândeţea cu care luă câinele în 
braţe şi de graţia cu care își mișca corpul zvelt și musculos. 

— Să te-ajut să pui perfuzia? 

— Nu e nevoie să-mi citești gândurile ... încă! îi răspunse el cu 
un zâmbet. 

— Mi-e imposibil să n-o fac. Am fost pregătită pentru asta. 

— Dar eu nu cred că sunt obișnuit cu asemenea practici, zise 
el aproape răstindu-se. Tonul lui o surprinse și brusc atmosfera 

deveni apăsătoare. Când se întoarse în cabinet după ce aranjă cu 
Gus, câinele dormea liniștit în cușcă, iar Sam stătea aplecat dea- 
supra lui și răsuflă ușurată văzând că îi zâmbește. Greeley a aran- 
jat cu doamna Pearson ca cina să fie servită la opt și jumătate. Ai 
timp să ajungi și să te schimbi? 

— Am timp destul. 

— Vreau să-ți mulțumesc pentru tot ce-ai făcut săptămâna 
asta, spuse el pregătindu-se de plecare. 

— Am făcut-o cu cea mai mare plăcere, răspunse ea zâmbind. 
Și ăsta era adevărul. Deși totul începuse cu un eșec, în acea 
primă săptămână devenise din ce în ce mai optimistă. 

— Şi... hmm... încă ceva. Mâine am musafiri. Gus îmi va ţine 
locul sâmbătă în sala de operaţii și aș dori să fii și tu aici ca să-l 
asiști, dacă se poate. 

— Da... bineînţeles... 

După plecarea lui răsuflă adânc. Uneori se simțea de parcă ar 
călca pe cioburi. Ce om ciudat! Să-i spună așa, dintr-o dată că are 
„musafiri”, ca să-i dea clar de-nțeles că va fi ocupat şi că nu 
dorește să fie deranjat, o cam iritase. 

Oftă și se întoarse lângă pacient spunându-și să nu mai fie 
atât de suspicioasă. Doar totul mersese bine până atunci, nu-i 
aşa? 

Asta o duse cu gândul la noul ei stil de viață: micul dejun la 
bucătărie, cu doamna Pearson, ascultând bârfele care circulau 
prin sat, dimineaţa asistându-l pe Gus, după-amiezele pe Sam. 
De asemenea, el îi dăduse limpede de înţeles că vor cina împre- 

ună, astfel că în fiecare seară se așezau la masa lungă, fiind 
serviţi de Greeley care, ca un magician, facea să apară ca din 
senin felurile de mâncare în vesela de argint. 

— S-a-m, rosti iar cele trei litere. Era mult mai ușor decât 
„Samuel” și mai puţin oficial decât „domnule Wilde”, formulă la 
care renunțaseră din prima oră în care lucraseră împreună. 

La șapte, Gus Allen își băgă capul pe ușă. Mărunţel și rotofei 
avea o voce groasă care suplinea minusul în înălțime. 

— Ce face pacientul nostru? 

— Acum doarme liniștit. Nu cred că va mai avea nevoie de încă 
o injecție. 

— Asta e bine. Să te-ajut cu ceva? 

— Nu, dar ca să stea liniștit am să-i spun lui Sam că înainte să 
plec ai trecut să vezi cum se simte. 

— EI a plecat deja, nu? 

— Se războieşte cu meșterii. Tâmplarii vor să folosească un 
lemn anume, iar Sam, din motive ecologice, e împotrivă. l-am 
auzit ciondănindu-se de dimineaţă. 

— Ah, da, copacii! Aceeași obsesie o avea și Gerry. Păcat că n-a 
apucat să se stabilească la Beechwood Bridge. Mereu îmi spunea 
că atunci când se va sătura să călătorească se va întoarce aici, va 
renova casa și-și va practica meseria. A murit, realmente, sărac. 
Fosta nevastă l-a mâncat de o grămadă de bani. 

— Te referi la mama lui Sam? se miră Tessa. 

— Nu, nu la Else. Else a divorțat de Gerry când Sam avea cinci 
ani. Era suedeză și a hotărât să se întoarcă în ţară, fiindcă el era 

plecat mai tot timpul, se simţea îngrozitor de singură. Gerry nu 
a lăsat-o să-l ia pe Sam. În perioada aceea a cunoscut o altă 
femeie. 

— Și s-a recăsătorit? îl îmboldi Tessa curioasă. 

— Din păcate... da. Kay era o femeie perfidă, cu treizeci de ani 
mai tânără decât el. El intenţiona să se stabilească la Beechwood, 
dar n-a făcut-o niciodată. Cum era de așteptat, căsătoria n-a 
durat mult, au divorțat și asta l-a costat scump. 

Tessa asculta cu ochii măriţi de uimire. 

— Ce poveste! 

— Așa €, așa e. După cum observi, vechiul meu prieten se pare 
că mereu a avut ghinion cu femeile. Și ridicând braţele exaspe- 
rat: Ia uite câte beculete, butoane și cadrane, mai ceva ca la bor- 
dul unui avion! 

— Te vei obişnui cu ele, spuse Tessa zâmbind. 

— Nu prea cred. Când intri într-o încăpere în care se află o 
mulţime de aparate pe care habar n-ai să le manevrezi, te simţi 
depășit. Dar de ce să-mi fac griji când am alături o domnişoară 
atât de frumoasă care poate gândi în locul meu? Oftând scoase 
stetoscopul din buzunar și-l puse pe pieptul câinelui. 


N-ai mâncat mai nimic, zise Sam uitându-se în farfuria ei. Te 
supără ceva? 

— Cred că din cauza căldurii. Aici e răcoare... dar ai văzut şi tu 
ce cald e în sala de operaţii. 

— Asta nu e o scuză, replică el privind-o atent. Parcă ai mai și 
slăbit. Ce o să zică tatăl tău dacă te duci acasă slabă ca un ţâr? 
Și-așa n-are o părere prea bună despre mine. 

— De unde ştii? 

— De fapt, asta m-a pus pe gânduri. Mi-ai vorbit despre orice 
altceva numai despre familia ta nu. Am dreptate? Nu-i așa că nu 
le convine că lucrezi pentru ticălosul de Samuel Wilde? 

— Chiar eşti un ticălos? zise ea făcând ochii mari. 

— S-ar putea să fiu socotit așa... în anumite cercuri, răspunse 
el după o clipă de ezitare. 

— Doamne... câtă sinceritate! 

— Nu face pe spirituala cu mine, fiindcă s-ar putea ca într-adevăr 
să fiu un om periculos. 

— Nu cred. Am încredere în tine, zise ea clătinând din cap, 
aproape râzând. 

— N-ar trebui... şi n-ar trebui să ai încredere în nici un bărbat 
pe care-l cunoşti de-abia de-o săptămână. 

— Ba te cunosc foarte bine. Eşti medic veterinar, și te conduci 
după un cod etic foarte strict, îl tachină ea. 

— Emoţionant, replică el privind-o îngândurat. Ai să te miri 
dacă-ţi voi spune că singura candidată pentru acel post ai fost tu? 

— Vrei să spui că nimeni în afară de mine nu a fost interesat? 
întrebă surprinsă. 

— Absolut nimeni, dar problema era că se prezentase tocmai o 
femeie. Mă poţi acuza de discriminare fiindcă trebuie să recunosc 
că atunci când am dat anunţul mă gândeam la un student. 

— Dacă încerci să mă şochezi, te străduiești degeaba. Părerea 
mea este că nu ești obișnuit să apreciezi lucrurile la justa lor 
valoare. 

— Aha! Și justa mea valoare care e? 

Tessa scoase un oftat, abia abţinându-se să nu râdă. 

— Exact cea pe care am descoperit-o săptămâna asta. Eşti un 
mare iubitor de animale. 

— Tessa, nu fi naivă! Toţi iubim animale. N-ai impresia că prea 
mă ridici în slăvi? 

— La interviu mi-ai demonstrat cum poti întinde cuiva o cursă. 
Eu n-aștept de la această slujbă decât să capăt cât mai multă expe- 
riență. Până acum mi-am împărţit viaţa între familie și meserie. 
Acum sunt fericită chiar dacă ştiu că nu va dura prea mult, că 
peste câteva luni o să-mi caut o nouă slujbă. Dacă eu nu-mi fac 
probleme de ce ţi-ai face tu? 

— Exact pentru argumentele pe care mi le-ai adus. Oh, 
Doamne, cine m-o fi pus să-ţi telefonez? 

— N-aveai de ales. Și nu te-acuz că m-ai angajat doar fiindcă n-ai 
găsit nimic mai bun. De fapt, eu văd totul ca pe un fel de provocare. 
Vreau să-ţi dovedesc că sunt bună în meseria mea... știu că sunt. 

— Discutia asta nu duce nicăieri. Ori nu înţelegi, ori te faci că 
ignori ce încerc să-ţi spun. Și, ridicându-se de la masă își înfundă 
mâinile în buzunare și se îndreptă agale spre una dintre ferestre. 
Tessa ştia că îi înșelase așteptările. Oare, de ce? Era convinsă că 
Sam era mulțumit de munca ei. De ce părea să-l deranjeze când 
îi spunea că îi place ce face? 

Ce ciudat cum lucrurile devin din ce în ce mai evidente pe 
măsură ce cunoşti un om, se gândea uitându-se la Sam. Înalt, cu 
O ţinută dreaptă și cu părul ondulat, lung până la umeri, semăna 
mult cu tatăl lui. Dar, poate, chiar asta îl deranja cel mai mult... 
să încerce să trăiască conform așteptărilor, să locuiască acolo, să 
amenajeze, în memoria tatălui sau, cabinetul care, practic, nu-l 
interesa. 

De fapt, ce-și dorea el de la viaţă? Să călătorească, sa fie liber, 
să se ocupe numai de cabinetul de la Londra sau, pur și simplu, 
să fie vedetă... 

— M-am tot întrebat de ce mi-ai oferit tocmai mie postul aces- 
ta. Îţi apreciez sinceritatea, dar nu era nevoie ca mi-o spui, zise 
ea oftând. 

Sam se întoarse spre ea, cu o expresie malițioasă. 

— Eşti surprinzător de credulă. Departe de mine gândul de a 
fi onest. Nici un bărbat nu este. 

Putin jignită, Tessa se uită la el străduindu-se să nu arate ce 
simte. 

— Vrei să spui că nu dorești să am încredere în tine? 

— Se poate zice şi așa. 

— Te-aștepţi să-mi fac bagajele și să plec? 

— Exagerezi... eu doar te avertizez... Nu conta pe mine să mă 
port ca un sfânt... Și nu-mi place să fac promisiuni... de nici un 
fel. 

— Ce te face să crezi că aştept promisiuni din partea ta? 

— Femeile ca tine întotdeauna doresc așa ceva. 

— Femeile ca mine? Ce vrei să spui cu asta? 

— Femeile calculate. Tu singură mi-ai spus că te-ai dedicat 
familiei. Îţi place să-ți planifici în așa fel viaţa încât totul să 
meargă perfect... inclusiv relaţia cu bărbaţii. 

— Ce spui tu e ridicol! izbucni Tessa roşindu-se. 

— Vrei să zici că nu te-ngrijorează deloc faptul că locuiești aici, 
doar cu mine? insistă el, începând să se plimbe prin cameră. 
Acum nu-l mai putea vedea decât dacă s-ar fi răsucit pe scaun, 
dar îi simţea în ceafă privirea scormonitoare. 

— Nu mă sperii, Sam. 

— Să te sperii? râse el sarcastic. Nici nu vreau să te sperii. 
Vreau să fii realistă, să cobori din turnul de fildeș în care te-ai 
retras. 

Tessa își simţi sângele pulsând în vene și pielea zbârlindu-i-se 
pe ceafă. 

— Nu mi-e teamă să locuiesc în aceeași casă cu tine şi nu mă 
poti obliga să afirm că-mi este. 

— Sunt un tip îndrăzneţ, îi şopti el la ureche. 

— Eu nu ştiu decât că ești medic și încă unul foarte bun. 

— Dar nu numai atât, o contrazise el. Lucrez mult și în tele- 
viziune care este o lume total diferită... într-un mediu care tinde 
să schimbe oamenii. 

— Da... poate... Eu nu înțeleg cum se lucrează în televiziune, 
dar dacă menirea ta este aceea de a salva vieţi, acest har nu poate 
dispărea. E ca o operaţie estetică: unui om îi poţi schimba 
înfățișarea, dar în străfundul sufletului rămâne același. 

Nu era pregătită pentru ce avea să urmeze în clipa următoare, 
când Sam o prinse de umeri și o întoarse cu fața spre el. 

— Văd că o ţii una și bună. Respirația și tonul lui aspru o încre- 
meniră pe scaun și-și simți terminaţiile nervoase pulsând la atin- 
gerea palmelor lui. M-ai așezat pe un piedestal, văzând în mine 
omul care ti-ar plăcea să fiu. 

— Nu, nu-i adevărat, exclamă ea, gata să se ia la ceartă, dar 
când el începu să-i mângâie brațele și-și trecu degetele prin părul 
ei, o senzaţie ciudată îi străbătu tot corpul, ceva ce nu mai 
simțise până atunci: Nu se putea mișca, inima parcă i se mutase 
în dreapta pieptului și punctișoare albe îi jucară în faţa ochilor 
când încercă să-i deschidă. 

— Eşti foarte frumoasă și foarte pură. N-am mai cunoscut o 
altă femeie ca tine. Ești o provocare, îi spuse el continuând să-și 
plimbe palmele încet, tandru, peste braţele ei. 

Tessa reuși să-și păstreze calmul de suprafaţă. Nu trebuia 
să accepte că bărbatul acela o atrăgea. Totul nu era decât un 
joc, nu însemna altceva decât... o provocare, cum, de altfel, 
îi şi menţionase. Și, înainte să poată rosti o vorbă, el o ridică 
în picioare și o strânse la piept, ca pe o păpușă. Nu încerci să 
mă oprești, o întrebă, prinzând-o de bărbie și ridicându-i 
capul. 

Tessa deschise gura să spună „ba da”, însă mintea i se 
plocă, amuţind, efectiv. În schimb, mecanismele creierului 
ordonară pleoapelor să se închidă și corpului să tremure în 
aşteptare. 

Buzele lui senzuale, înfometate, le strivi pe ale ei. „Asta îţi 
dorești?”, auzi Tessa o voce lăuntrică. Răspunsul plutea în 
mintea ei, undeva între extaz și disperare. 

Deschise gura fremătând de dorință să primească sărutul tan- 
dru, incapabilă să-l respingă, dar nu fiindcă și-ar fi dorit acest 
lucru. Nu se întrebase ea, chiar din prima clipă în care-l văzuse 
cum e să fii sărutată de Sam Wile? 

Se arcui spre spate în timp ce buzele lui îi atingeau umerii 
goi, trasând o dâră de foc pe gâtul ei dar, când aproape să o 
sărute, Tessa îl auzi oftând, un sunet care aducea mai mult cu un 
geamăt, totuși deschise ochii de-abia peste câteva secunde când 
auzi un zgomot. Sam îi dădu drumul din brațe, îndepărtându-se. 

— Ce este? îl auzi mormăind nervos. 

Tessa întoarse capul și privirea ei o întâlni pe cea a lui 
Greeley. De câtă vreme se afla acolo, urmărindu-i? Roșind se 
sprijini de un scaun. 

— Telefonul, domnule, răspunse Greeley cu o voce fără infle- 
xiuni. Domnișoara Nina Graham întreabă ce aţi aranjat pentru 
weekend. 

Încremenită, Tessa încerca să realizeze ce se întâmplase în 
ultimele zece secunde, dar cum mintea îi era încă în ceaţă, 
răsuflă ușurată când Juno și Jay năvâliră înauntru, dându-i răgaz 
să-și revină, prinzând ultimele cuvinte ale lui Sam. 

— ... aşa că spune-i Ninei că o sun diseară. Și, după ce Greeley 
ieși, se întoarse spre ea. Nu te simţi stânjenită. Greeley e foarte dis- 
cret totuşi, trebuie să recunosc că aici nu e locul potrivit pentru așa 

ceva. E mai bine să amânăm pentru când ajungem sus. Și începu să 
râdă privind-o ironic. Sau am interpretat eu greșit ce s-a-ntâmplat. 

Nu, nu interpretase greșit, chiar dorise să o sărute, dar să facă 
dragoste cu el nu ar fi însemnat decât un contact pur fizic, lucru 
pe care nu și-l dorea deși, pe moment, fusese tentată. 

— Am... am vrut să mă săruţi, recunoscu. 

— Și? 

Acesta nu era bărbatul cu care lucrase întreaga săptămână... 
Sau era? Acesta era un bărbat care reușea, probabil, fără greutate 
să seducă orice femeie pe care o dorea și asta pentru că era cine 
era. În ultima săptămână sperase că e altfel, dar, la drept vorbind, 
în seara aceea, nu ea fusese cea care flirtase puţin cu el... doar așa 
puțin? Şi nu încercase el să o prevină? Acea demonstraţie o con- 
vinsese pe deplin. Nu o minţise, ba chiar își exprimase foarte clar 
intenţiile. Acum, ea trebuia să procedeze la fel, trebuia să-și 
amintească cine este Samuel Wilde și ce așteaptă el de la femei. 

— Sam... nu-ţi pierde timpul cu mine. Nu-mi iert că te-am lăsat 
să mă săruți şi-mi doresc să nu se fi întâmplat dar, cum s-a-ntâm- 
plat, cel mai bine ar fi să uităm. 

— Să uităm? zise el cu vocea vibrând de furie. Tessa simţi că i 
se face frică. 

— Da, să uităm... pentru că... ai dreptate, în lumea ta eu sunt 
o intrusă. Și pentru că îmi iau în serios slujba pe care vreau s-o 
păstrez cât mai mult posibil, continuă cuprinsă de panică. 
Splendide cuvinte! 

Pe faţa lui se vedea că e șocat. 

— Doamne, Tessa, ești ca un sloi de gheaţă! 

Ea se îndreptă spre ușă. O va lăsa să plece? Apoi realiză că nu 
avea de ce să-i fie teamă de el și se gândi ce cel mai bine ar fi să 
pună lucrurile la punct până dimineaţă, dacă tot vorbise cu atâta 
pasiune despre meseria ei. 

— Sam! El nu-i răspunse, dar se întoarse spre fereastră și privi 
în noapte, dar Tessa îi putea vedea profilul cu trăsături dure ca 
granitul. Noapte bună, Sam, șopti, apoi ieși din cameră, 
simțindu-și sângele pulsând în tâmple. Ajunsă în camera ei 
închise ușa și rezemându-se de ea își lăsă corpul să tremure în 
voie. 

Ce căuta ea acolo? 

Ce făcea singură în casa unui bărbat care, dacă o voia în seara 
aceea ar fi fost în stare s-o supună cu forța? Singura lui afirmaţie 
care, într-adevăr, își atinsese ţinta fusese aceea că ea îl așezase 
pe un piedestal, văzând în el ceea ce nu exista. EI își dăduse 
seama de eroarea ei...și, în felul lui, încercase să-i demonstreze. 

Oftând adânc, căută un șerveţel să-şi sufle nasul. 

Vocea raţiunii îi şoptea că pasul inevitabil fusese făcut și că își 
putea continua munca fără să mai simtă că vibrează de emoție și 
că în câteva zile lui Sam o să-i treacă şi totul va reintra în normal. 


Capitolul 3 


În dimineata următoare, aruncându-și ochii pe fereastră, con- 
stată că lui Sam îi trecuse mai repede decât se așteptase ea. 

Atât de repede că acum se plimba pe pajiștea de la 
Beechwood la braţ cu o blondă, râzând și glumind. 

Senzatia de ușurare o simţi într-un mod cu totul aparte, ca un 
spasm în capul pieptului. 

Își luă micul dejun cu doamna Pearson și se grăbi să plece la 
cabinet, spunându-și că este cât se poate de mulţumită de 
întorsătura lucrurilor și că petrecerea căzuse cum nu se poate 
mai bine. 

La unsprezece, în timp ce se lupta cu un labrador pe nume 
Frankie, încercând să-l tragă înăuntru, Porsche-ul vișiniu opri pe 
alee. 

— E Sam cu prietena lui, mormăi Gus. Du-l pe Frankie în 
cabinet și vin și eu într-o clipă. 

În cele din urmă reuși să bage câinele înăuntru și pe fereas- 
tră îl văzu pe Gus făcându-le cu mâna celor doi. 

— Uf, răsuflă ușurat intrând în cabinet. Până la urmă au ple- 
cat la Londra. Nina s-a convins că n-ar suporta un weekend 
întreg la Beechwood Hall. Ai cunoscut-o pe Nina, nu-i așa? Fără 
să aștepte răspunsul se aplecă şi, cu blândeţe, dădu la o parte 
blana câinelui descoperind umflătura care începuse să se 
formeze pe coada lui Frankie. Hmm, n-arată foarte rău. 
Să-ncercăm mai întâi cu medicamente decât să apelăm la 
manevre dureroase. Nina este asistent de regie la serialul de tele- 
viziune pe care-l toarnă Sam. Anul trecut au fost împreună la 
vânătoare în Masai. Deșteaptă fată! 

Tessa îl asculta încurcată și dacă nu l-ar fi cunoscut pe Sam 
bine ar fi tins să creadă că o încearcă un sentiment de gelozie. 
Noroc că îl cunoștea. Sam era un tip dur, sigur pe sine și aro- 
gant, iar seara trecută nu însemnase pentru el decât o simplă dis- 
tractie... în lipsă de altceva. 

Cu toate acestea, întreaga zi o obsedă imaginea celor doi în 
Porsche, la fel și în timpul cinei pe care o luă singură la 
Beechwood și chiar duminică când, sub pretext că vrea să con- 
troleze cum se simte câinele operat se duse la cabinet. 

Se făcuse târziu când plecă spre Beechwood şi pe drum se 
gândi dacă va vedea mașina lui parcată lângă cea albă a Ninei, dar 
pe alee nu era decât cea albă. 

— Doamna Pearson v-a pregătit pentru cină o salată asortată. 
V-o servesc acum? o întrebă Greeley. 

— Domnul Wilde s-a întors? întrebă ea deși cunoștea răspunsul. 

— Nu, a telefonat că rămâne peste noapte la Londra. 

De ce și-o fi închipuit că Sam s-ar putea întoarce în seara 
aceea acasă? Ce motiv ar fi avut? Ea, în nici un caz. 

— Mulţumesc, Greeley, dar am mâncat deja cu familia Allen. 

Schițând un zâmbet — sau era o grimasă? — Greeley dispăru 
lăsând-o singură. Deși era vară, aproape toate camerele erau 
friguroase așa că hotărî să se retragă în cel mai mic dintre 
saloanele de la Beechwood. Acolo atmosfera era mai intimă, 
existau multe cărți şi perne confortabile. Juno și Jay erau deja 
acolo cu ochii ațintiţi la butucii care ardeau în șemineu. Alergară 
să o întâmpine, apoi, când se aşeză, se întinseră la picioarele ei 
și începură să sforăie. 

Tessa își aminti ce îi povestise doamna Pearson despre 
balurile elegante ce se ţineau acolo, pe vremea când Gerry și 
Else erau la începutul căsniciei lor. Deși Sam se nu afla acolo și 
casa era pustie, simțea într-un mod inexplicabil de ciudat că 
locul acela este căminul ei. 

Apoi se gândi la sărutul lui Sam. Închise ochii și parcă îi simţi 
din nou degetele mângâind-o, gustul buzelor şi inima bătându-i 
lângă a ei. 

Aţipi pe canapea în fața focului care trosnea în șemineu... 
visându-l pe Sam. Acolo o găsi Greeley și o trezi cu blândete. 
Ameţită de somn urcă în cameră, se dezbrăcă și se aruncă direct 
în pat 

Sam avea o figură obosită, dar Tessei nu-i părea rău pentru el. 
Trebuia să fi venit mai repede de la Londra decât să se fi grăbit 
în dimineaţa aceea să ajungă acasă. Se întrebă dacă Nina Graham 
îl însoţise și dacă rămăsese la Beechwood Hall, fiindcă el nu 
pomeni nimic de ea când intră în cabinet. 

Acum, cu Juno lângă el, care gâfâia de căldură, se trânti pe un 
scaun şi o întrebă zâmbind: 

— Cum a fost în weekend? Povestește-mi totul. 

Fusese cum trebuia să fie. Ca și cum nimic nu se-ntâmplase. 
Nu asta ași dorise? Să muncească, ca de obicei? 

Rămase cu ochii plecaţi răsfoindu-și notițele. 

— Sâmbătă a fost mult de lucru: un labrador cu un abces... 
câteva vaccinuri, un spaniol cu laba prinsă într-o capcană... 
Stăpânul câinelui, domnul Hawkins zicea că ar putea exista și 
alte capcane. 

Sam se ridică de pe scaun. 

— Tom Hawkins? Asta înseamnă că au fost puse multe cap- 
cane pentru vulpi și bursuci. De ce or chinui unii oameni 
animalele? Am să trec pe la Tom mai târziu să discutăm. 
Altceva? 

— Sâmbătă după-amiază, un ponei a fost lovit... din fericire 
destul de uşor. 

— În sat? întrebă el îngrijorat. 

— Da, lângă râu... 

— Gus a plecat? 

Tessa încuviință din cap. Sam părea preocupat de ceva. 

— Maşina a stricat podul de lemn, dar cred că Gus a anunţat 
imediat Comisia silvică. 

Sam se încruntase şi se vedea clar că e foarte nervos. Maşinile 
care rulau cu viteză mare pe șoseaua ce trecea prin pădure erau 
una dintre principalele cauze ale accidentelor suferite de ani- 
male și, deseori, de oameni. Deși se abținu să facă vreun comen- 
tariu, Tessa știa ce se petrece în mintea lui. 

— Duminică au fost probleme? 

— Nu... nimic. Annie mi-a spus că nici telefonul n-a sunat. 

Sam se uită la ceas. 

— Azi ai avut mult de lucru? 

— De-abiam am deschis sala de operaţii. 

— Atunci aș vrea să ne ocupăm de problema lui Juno, fiindcă 
tot a sosit noua aparatură stomatologică. Greeley mi-a zis că n-a 
mâncat nimic. 

— Pe ziua de azi ai terminat cu... obligaţiile? 

— Te referi la Nina? râse el. Azi a venit cu mine doar ca să-și ia 
maşina. 

Faptul că aveau să lucreze din nou împreună îi dădu acea 
stare de neliniște pe care o mai încercase și cu câteva zile în 
urmă, dar și un sentiment egoist, la gândul că el nu va mai pleca 
să se distreze cu cine știe cine. 

— E nervoasă, murmură el mângâind capul câinelui. 
Incredibil ce intuiţie au, nu-i așa? 

Tessa îngenunche, evitând să se uite la mâinile lui jucându-se 
în blana câinelui. 

— Cuminte, fetiţa, șopti. 

— Cum te-ai descurcat la Beechwood Hall în weekend, o 
întrebă din senin. 

Tessa se ridică netezindu-și uniforma. 

— Perfect. 

— Hmm. Alte femei ar fi făcut scandal dacă le-aș fi lăsat sin- 
gure acolo. 

— N-am stat singură. Au fost câinii... și Greeley, bineînţeles. 

— Altor femei nu le-ar fi plăcut nici asta chicoti el. Vorbea de 
parcă ar fi uitat complet seara de vineri. Weekend-ul petrecut în 
compania Ninei fusese atât de reușit să-i fi șters totul din minte? 
În sfârșit... hai să vedem ce putem face. Spune-i, te rog, lui Annie 
să preia mesajele telefonice, mai zise, iar Tessa se grăbi să trans- 
mită ordinele. 

Când se întoarse îl găsi pe Sam în halat, pregătit să înceapă 
intervenţia. 

— Sunt sigur că nu e nevoie să te-nvăţ ce ai de făcut, mormăi el 
în timp ce-și alegea instrumentele. Probabil că am să folosesc 
ionomeri de sticlă pentru degajarea fluorului, care ajută la fixarea 
dentinei evitând formarea altor carii. Cunoști această procedură? 

— Da, răspunse ea privindu-l calm. 

În timpul operaţiei îl urmări cu atenţie și îi dădu instru- 
mentele, intuindu-i fiecare mișcare. 

— Îţi mulțumesc, Tessa. E nemaipomenit să ai pe cineva care 
să lucreze cu tine și care să știe ce trebuie făcut, îi spuse el la 
sfârșit scoțându-și masca şi mănușile. 

— Asta-i un avantaj în plus că m-ai angajat, nu-i așa? îl tachină ea. 

— Pentru vârsta ta ești foarte sigură pe tine. 

— S-o iau drept laudă sau critică? 

— Drapt invidie, replică el râzând. 

— Cum a mers? îl întrerupse Gus băgând capul pe ușă. 

— Bine, intră Gus. 

În timp ce făcea curățenie în sala de operaţii îi auzea 
vorbind. Cei doi se împăcau foarte bine și formau o echipă per- 
fectă. Gus mai putea munci câţiva ani buni și îl admira pe Sam 
pentru faptul că era energic şi cunoștea tehnici noi, iar acesta îl 
respecta pentru experiența sa și-i aprecia sfaturile. Dacă 
măcar... 

Aici Tessa își întrerupse șirul gândurilor. Iar își făcea calcule. 
Da, Sam o intuise foarte bine. Cu firea ei calculată avea tendința 
să-și impună ideile în aproape tot ce făcea, în meserie, în viața de 
familie, inclusiv în relaţiile cu bărbaţii. Poate că ar fi vrut ca 
aceștia să fie croiți după același tipar! 

Căuta, oare, pe cineva căruia să-i poarte de grijă, aşa cum pro- 
cedase cu Archie și Felix? 

Numai ideea că așa ceva s-ar mai putea întâmpla îi îngheță 
sângele în vene. Îşi adora fraţii, dar nu mai dorea să locuiască 
alături de ei, așa că, nici gând să mai vrea să-și găsească pe cine- 
va ca povestea să se repete! 

Lasând la o parte gândurile ce o frământau se duse în biroul 
din spate și porni computerul, introduse o dischetă și deschise 
un fișier pentru foaia de observaţie a lui Juno. 

Nu-l auzi pe Sam apropiindu-se și trăgându-și un scaun lângă ea. 

— Ai liber cinci minute? o întrebă. Vreau să vorbim ceva. 

— Despre Juno? zise ea închizând computerul. 

— Nu, Juno se simte bine. Despre problema pe care am dis- 
cutat-o cu Nina. Tessa se răsuci cu faţa spre el privindu-l 
curioasă. Ştiai că eşti fotogenică? Întrebarea o luă prin sur- 
prindere. 

— Fotogenică? 

— Ce-ai zice dacă ai fi filmată? 

— Nu știu ce să zic. Nu mi s-a mai propus așa ceva. 

— Ai o figură interesantă... nu ştiu cum să-ţi explic... pomeţii, 
trăsăturile feţei... felul în care te mişti. Un profesionist ar ști să-ţi 
explice. Cred că ai fi potrivită? 

— Potrivită pentru ce? întrebă ea puţin nervoasă. Sam încerca 
să-i spună ceva și nu era sigură că îi place cum procedează. 

— Pentru episodul-pilot al noului serial. 

— Dar... eu nu știu să joc, protestă ea. Asta-i o prostie, Sam. Îţi 
baţi joc de mine? 

— În episodul-pilot nu e nevoie să ai talent actoricesc. Cu cât 
ești mai naturală, cu atât mai bine. 

— Dacă e o glumă... 

— Nu e nici o glumă. Dacă m-am consultat cu Nina îţi dai 
seama că e o treabă cât se poate de serioasă. 

— Dar tu apari alături de atâtea femei uimitor de frumoase... 

— Asta fiindcă a trebuit să găsesc o modalitate de a capta 
atenţia telespectatorilor asupra unui subiect serios, abordându-l 

într-o manieră lejeră. Documentare cu animale s-au ridicat cu 
sutele până acum și rata de audienţă e destul de scăzută. Noi am 
găsit rețeta de succes prezentând tehnologii din medicina 
veterinară sub o formă... estetică. 

Estetică? așa numea el apariţia acelor femei superbe care 
roiau în jurul lui? 

— Păi... nu ştiu ce să zic... 

— Încă n-ai aflat ce vreau să faci, râse el. 

— Ce vrei să spui? 

Sam stătea atât de aproape de ea că Tessa îi vedea barba cres- 
cută peste zi și abia se abținut să nu întindă mâna să-i atingă 
obrazul şi buzele senzuale. 

Probabil că înnebunise dacă-i trecea asemenea gând prin 
minte. Doar stătea de vorbă cu Sam Wilde, vedeta de televiziune! 

— l-am propus regizorului să filmăm chiar aici, în New 
Forest, să arătăm numeroasele pericole pe care le reprezintă 
pentru animale mediul înconjurător, cazul poneiului fiind 
unul dintre sutele care se-ntâmplă într-un an. Vom prezenta 
câte o procedură medicală, într-un cadru animat, cu multă 
figuratie. 

Tessa ştia ce înseamnă acea figuratie. Femeile lui Sam 
mişcându-se languros pe micul ecran. Cum își putea închipui că 
putea face și ea așa ceva. 

— Şi a fost de acord, îl întrebă mirată. 

— Spre surprinderea mea, da. Mai întâi va veni o echipă să 
testeze terenul. 

— Nu mă văd într-o asemenea postură, Sam... 

— Oh, nu, m-ai înţeles greșit! nu te vrem ca animatoare, sau 
ca invitat... doar n-ai crezut așa ceva, zise el pe un ton ironic. 
Tessa nu știa ce să mai creadă. Remarca lui batjocoritoare o făcu 
să roșească stânjenită. Te vreau pentru partea strict medicală... 
ca totul să pară mai veridic. 

Vorbele avură asupra ei efectul unui duș rece pe față. 
Privindu-l în ochi își dădu seama că vorbește serios. 

— Pentru... partea strict medicală? 

— Vreau ca New Forest să trezească interesul telespectato- 
rilor, cu pericolele și frumuseţile acestui colț de natură, iar rolul 
său este acela de a oferi primul ajutor... chestie de câteva minute 
pentru mai multă credibilitate. 

Acum chiar că o lăsase fără replică. Nu oferta în sine o sur- 
prinsese, ci faptul că, fie și pentru o clipă, el o comparase cu 
celelalte femei... 

— Tessa! Doar n-ai crezut că... 

— N-am avut timp să mă gândesc la nimic, îl întrerupse 
ea repede, știind că s-ar putea ca el să-i fi citit gândurile. 
De fapt, ce contează ce cred eu? Oricum, tot ce vrei faci, 
nu? 

— Da, probabil. Dar prefer să colaborăm. 

Tessa porni din nou computerul și-și fixă ochii pe ecarn. 

— Atunci, nu mai e nimic de spus. 

— Vezi că tocmai ai făcut două greșeli, o atenţionă el amuzat 
urmărindu-i degetele pe dastatură. 

— Mulţumesc, replică Tessa, rugându-se în gând ca el să plece 
de acolo, să o lase să răsufle. 

Când, în sfârșit, o lăsă singură, se rezemă de speteaza 
scaunului și-și cuprinse în palme fața imbujorată. Oare, el obser- 
vase că el o umilise, sau asta şi dorise? Iar dacă intenţionase să o 
readucă cu picioarele pe pământ, cu siguranţă, reușise. 


Următoarele ore trecură foarte greu, iar când se făcu șase și 
Sam plecă acasă respiră ușurată. 

Annie aduse ceaiul, apăru și Gus și toţi trei se așezară să-și 
tragă sufletul și să se răcorească în adierea brizei ce intra pe 
ferestrele deschise. 

Acum Tessa nu mai era dezamăgită, doar nevoasă că lăsase ca 
Sam să observe acest lucru. Ce prostie să creadă că îi va cere să 
joace un rol important în serialul său! 

În timp ce Gus povestea ce făcuse peste zi, Annie, parcă 
simțindu-i proasta dispoziţie, încercă s-o înveselească presărând 
discuţia cu întâmplări hazlii de pe vremea când acesta era, vorba 
ei, „un veterinar celebru”. 

Nici unul nu auzi pașii pe verandă, iar Tessa fu ultima care 
observă ușa deschizându-se încet. 

Gus se ridicase repede în picioare. 

— Hei, bună! 

Tessa se răsuci pe scaun. De cum o văzu își dădu seama că nu 
este o clientă, sau vreo localnică. Femeia era roșcată, cu ochii 

albaștri ca safirul și părul dat peste urechi... urechi în care purta 
două perle mari, superbe. Era îmbrăcată toată în negru. 

— Suzie! exclamă Gus îndreptându-se spre ea. 

Tessa se aștepta ca el să facă prezentările dar, parcă ghicindu-i 
gândul, femeia se apropie de ea cu o mână întinsă. 

— Tu, probabil că ești Tessa... Sam mi-a povestit totul despre 
tine. 

— Da? zise mirată strângându-i mâna. 

— Tessa, ţi-o prezint pe Suzie Granger, o prietenă a lui Sam, 
spuse Annie. 

În mintea Tessei se derulară imagini, una dintre ele fixându-i-se 
pe retină. Da, o mai văzuse pe Suzie Granger, într-un cadru exo- 
tic cu palmieri sub un apus de soare tropical. 

— Te-am văzut la televizor în ultimul episod, nu-i așa? 

Suzie Granger îi dădu drumul la mână și o privi cu răceală. 

— E plăcut să fii recunoscut, dar asta a fost cu câteva episoade 
în urmă. N-ai întotdeauna norocul să găsești de lucru în fiecare 
zi. Concurența e mare și... îl cunoşti pe Sam, nu? 

Tessa strânse din dinţi și schiţă un zâmbet. Începea să creadă 
că Sam Wilde era ultimul om din lume pe care-l cunoștea cu 
adevărat. 


Capitolul 4 


Suzie Granger se întoarse brusc spre Gus. 

— Nu ti-a spus Sam că sosesc? 

— Nu, nu mi-a spus absolut nimic. Te gândești să locuiești la 
Beechwood Hall? 

— Unde în altă parte? chicoti roșcata. Casa e destul de mare. 
Și cu o expresie nemulțumită: N-ar fi trebuit să dau drumul 
taxiului, dar credeam că îl găsesc pe Samuel aici. Mă conduce și 
pe mine cineva? Drumul e infect. 

— Te conduc eu cu Land Rower-ul, se oferi Gus, aruncând o 
privire spre soţia sa. 

Suzie Granger se îndreptă spre ușă legănându-și ușor 
șoldurile, dar în prag se opri și se uită la Tessa peste umăr cu o 
privire glacială, scurtă, dar care exprima totul. 

— Scuz-o pe Suzie, îi spuse Annie când rămaseră singure. Are 
impresia că Sam este proprietatea ei particulară și-și arată colții 
ori de câte ori se simte ameninţată de o posibilă rivală. Dar nu-ţi 
face griji, e inofensivă. 

— În ce mă privește, n-avem nimic de împărțit, zise Tessa pe 
un ton rece. Vine des la Beechwood? 

— Din când în când. Acum cinci, sașe ani, când Sam a început 
serialul era manechin și avea multe contracte dar, cum spunea 
chiar ea, asta nu durează mult; competiția e mare, mai ales în 
televiziune. 

Tessa clătină din cap. 

— Păcat, e încă foarte atrăgătoare. Soneria telefonului le făcu 
să tresară şi Tessa se ridică să răspundă. Vorbiti un pic mai tare 
fiindcă nu-nţeleg nimic, se adresă ea femeii disperate de la 
celălalt capăt al firului. Un accident... dincolo de pod? Tessa își 
notă datele pe o bucată de hârtie uitându-se la ceas. Femeia își 
plimba alsacianul pe șoseaua din afara satului când o mașină 
ieşise de pe carosabil lovind câinele din plin. Din fericire, ea nu 
păţise nimic, însă şoferul fugise de la locul accidentului. 

Tessa îi promise că va anunţa imediat medicul și după ce 
închise îl sună pe Sam. Se aștepta să-i răspundă Greeley, dar auzi 
chiar vocea lui Sam. 

— Scuză-mă că te deranjez, dar lângă pod a avut loc un acci- 
dent. Şoferul a părăsit locul accidentului. Sam îi dădu, grăbit, 
câteva indicaţii, și după ce închise, Tessa se întoarse spre Annie. 
Cred că vine Gus. 

— Mă aşteptam la asta. Dar, e, probabil prea ocupat cu Suzie, care 
e o femeie acaparatoare. Acum, te las. Sper să nu fie nimic grav. 

Rămasă singură, Tessa începu să adune tot ce știa că ar avea 
nevoie, apoi își puse vesta peste uniformă, închise trusa, luă o 
pătură pe braţ şi ieși să-l aștepte pe Gus. 

Land Rower-ul apăru imediat și rămase surprinsă văzându-l 
pe Sam la volan. 

— Ai luat tot ce trebuie? o antrebă după ce se urcă lângă el. 

— Da... da, totul. 

— Te simţi bine? 

— Da. Și trase adânc aer în piept în timp ce-și prindea centu- 
ra de siguranță. 

— Atunci, ţine-te bine, zise el pornind în trombă. Chiar din- 
colo de pod ziceai? 

— Da. Și se prinse cu mâinile de scaun uitându-se la palmele 
lui încleștate pe volan. Se simţea vinovată fiindcă îl bănuise că ar 
pune-o pe Suzie mai presus de datoria sa de medic, iar expresia 
lui îi dovedea cât este de îngrijorat. 

— Cât a trecut de la apel? 

Tessa se uită la ceas. Era aproape opt. Incredibil! 

— Şase minute. După curbă se zări podul. De cealaltă parte, îl 
îndrumă ea. Vizavi de cabană. Cred că de-acolo a telefonat femeia. 

Sam opri mașina la marginea drumului. Ceva mai încolo se 
vedea un grup de oameni strânși în jurul unui corp zăcând pe 
şosea și când se apropiară în fugă auziră hohotele de plâns ale 
femeii. 

— Bună, Jane, murmură Sam. 

Femeia își întoarse spre el faţa înlăcrimată. 

— Bună, Sam. Slavă Domnului că ai venit. Și începu din nou 
să plângă în timp ce o pereche mai în vârstă încerca să o 
liniștească. 

Tessa îngenunche lângă Sam și deschise trusa, în timp ce el 
se apucă să consulte alsacianul. Animalul era inconștient și sân- 
gele îi ţâșnea pe gură și pe nas. Sam îi puse mâna pe piept să 
vadă dacă îi bate inima. 

— A bătut o dată foarte slab, îi șopti Tessei. 

— ÎL mai poţi salva...? Oh, te rog, Sam, nu-l lăsa pe Bruce să 
moară! suspină femeia și Tessa o luă pe după umeri. 

— Haideţi de-aici, să-i facem loc lui Sam, îi rugă ea, apoi se 
adresă bărbatului mai în vârstă: Locuiţi în cabană? 

Bărbatul încuviinţă din cap. 

— Am auzit izbitura. A fost îngrozitor. Jane a avut noroc că 
dementul n-a trecut şi peste ea cu mașina. 

— Cred că cel mai bine ar fi dacă aţi duce-o înăuntru. 

— Nu, protestă Jane, vreau să rămân lângă el. 

— N-ai cu ce să-l ajuţi, se auzi vocea categorică a lui Sam. Du-te 
cu doamna și domnul Parker, Jane și sună-l pe Ray să vină să te 
ia. 

Domnul Parker o luă de braţ și o trase de lângă câine. 

— Lasă-l pe Sam să-și facă treaba. Tu mai mult îl încurci. 

În cele din urmă femeia cedă și-i însoţi pe cei doi în cabană. 

Câteva minute mai târziu Bruce zăcea întins pe bancheta din 
spate. Deși inima abia îi bătea, mai existau, totuși, speranţe, dar 
când se așeză lângă el, Tessa avu sentimentul că toate eforturile 
lor erau zadarnice. Același lucru îl citi și pe figura lui Sam, când 
acesta se urcă la volan. 

— Te ţii bine? îi strigă el pornind motorul. 

— Da, îi răspunse, încercând să nu-și piardă echilibrul. Simţea 
fiecare groapă şi bolovani peste care treceau și la o curbă se 
prinse strâns de speteaza scaunului lui Sam. 

— Vrei să opresc? zise el simţindu-i degetele atingându-i 
umărul. 

— Nu, mergi mai departe, îi răspunse Tessa, ştiind că o între- 
base din amabilitate. Reușise, totuși, să aplice o fașă pe urechea 
zdrenţuită a câinelui ținând-o între degete. Descoperise rana sub 
blana deasă și făcuse tot posibilul să oprească sângele folosind 
pansamente hemostatice. 

Când, în sfârșit, Sam opri mașina, apucă de un capăt al 
păturii pregătindu-se să coboare. 

— De descurci? o întrebă el prinzând de celălalt capăt. Apoi îl 
cărară pe Bruce ca într-un hamac. Câinele era un exemplar 
superb al rasei sale, masiv, cu oase mari, bine hrănit și îngrijit. 
Annie le deschise ușa și îl duseră imediat în sala de operaţii. 

Sam își dădu jos haina plină de sânge și atunci observă Tessa 
că și uniforma ei era pătată, așa că nu o surprinse când el îi șopti: 

— N-avem noroc. Are hemoragie internă. 

— Tessa pregăti o seringă și încercă să-și stăpânească tremu- 
rul mâinii când i-o întinse. 

În minte îi reveni imaginea lui Jane rugându-l să-i salveze 
câinele, dar lucrul cel mai îngrozitor era acela că un șofer putea 
răni atât de grav un animal, că ar fi putut omori un om, fără să 
se întoarcă din drum. 

-ÎI pierd, fir-ar să fie, îl pierd strigă Sam. Tessa îl urmărea 
cum face eforturi disperate să salveze câinele, iar durerea pe 
care o citi pe chipul lui o impresionă. Părea epuizat de parcă își 
consumase întreaga energie în lupta pentru viaţa câinelui. Un 
sfert de oră mai târziu, Sam se aprijini cu palmele de masă 
ținându-și capul aplecat. Inutil, oftă el. Avea hemoragie masivă 
care a invadat cușca toracică și cavitatea abdominală. A murit. 
Asta i se putea întâmpla și lui Jane sau unui copil... unei per- 
soane oarecare aflată în acel moment pe bordură și totul numai 
din cauza unui ticălos de șofer, un inconștient care conducea cu 
viteză. 

— Poate că Jane a reținut marca sau numărul maşinii... mur- 
mură Tessa. 

— Mă îndoiesc. Totul s-a petrecut fulgerător. 

— Ai făcut tot ce era omenește posibil să-i salvezi viaţa. 
Acum nu mai simte nici o durere și, slavă Domnului că n-a 
ştiut ce se-ntâmplă cu el și că Jane a în afară oricărui pericol, dar 
ținea enorm la Bruce și va suferi foarte mult. 

— Dacă eram la cabinet și nu acasă am fi ajuns acolo mai repede. 

— Ar fi fost același lucru, știi bine. După ce va depăși șocul, 
Jane va înţelege că ai făcut tot posibilul și peste un timp își va lua 
un alt câine pe care-l va îndrăgi la fel de mult. 

— Când ai de-aface cu oamenii, mai ales cu cei dintr-o comu- 
nitate mică, te simţi responsabil faţă de el. Pe Jane și pe Ray îi 
cunosc de ani de zile. Sunt ca și familia mea. Când veneam la 
Beechwood să-l văd pe tata, Ray, care este proprietarul restau- 
rantului mă punea la curent cu toate zvonurile care circulau prin 
sat. Bruce a fost un excelent câine de pază. 

— Îi vor simţi lipsa. 

— Până când, așa cum ai spus, își va face apariţia un nou 
Bruce. 

— Un câine vagabond care are nevoie de adăpost, sau un pui 
nedorit de stăpâni. 

— Sam își trecu un deget peste umărul ei și atingerea ei 
uşoară o făcu să se-nfioare. 

— Va trebui să-ţi dai uniforma la curăţătorie. 

— Mă aştept ca șeful meu să plătească chitanta, replică ea pe 
un ton vesel, încercând să-i evite privirea intensă. Și mai încerca 
să nu ia în seamă speranţa ce se năștea în sufletul ei ori de câte 
ori surprindea acea privire. În acele scurte momente descoperea 
omul obişnuit, vulnerabil și sensibil, sub masca profesionalistu- 
lui și a fațadei carismatice. 

Jane stătea cu ceașca de ceai în mână în cămăruţa din faţă a cabanei. 

Soții Parker îl luaseră cu ei pe Sam în grădină să-i arate stra- 
turile de legume pe care le cultivau, lăsând-o pe Tessa să vor- 
bească în liniște cu Jane. Ea îi spuse că Bruce nu simţise nici o 
durere după impactul iniţial, că trăise o viață lungă și frumoasă, 
înconjurat de dragoste și că ea, Jane, avusese norocul să 
supravieţuiască. 

— I-am telefonat lui Ray, spuse aceasta cu ochii umflați de 
plâns. L-a rugat pe barman să-i ţină locul și vine să mă ia. A 
suportat bine vestea... dar își face griji pentru mine. Nu vreau să 
repet ce-a zis că i-ar face șoferului. 

— Pe bună dreptate să fie furios. Bănuiesc că n-ai reţinut 
numărul mașinii. 

— Nu, s-a-ntâmplat prea repede. 

— Săptămâna asta Sam se întâlnește cu Comisia Silvică, spuse 
Tessa, încercând să-i mai aline suferința. Va pune problema 
reducerii vitezei în localităţi și în afara lor și va propune 
plantarea mai multor indicatoare de circulaţie pentru ca șoferii 
să reducă viteza. 

— Sam este un susținător înfocat al acestei acțiuni de protecție 
a mediului deși, sunt convinsă că prin asta și-a atras o mulțime 
de dușmani. Nu-l vedem prea des pe-aici, dar când vine am sen- 
timentul că acesta e Sam cel adevărat, nu cel cosmetizat de pe 
micul ecran. 

Brusc, Tessa realiză că Jane exprimase în cuvinte ceea ce era 
evident, anume că oamenii de acolo îl cunoșteau pe Sam mai 
bine decât se cunoștea el însuși, că îi păsa de ei deși nu-i plăcea 
s-o recunoască, fiind, în primul rând, o celebritate în lumea tele- 
viziunii și după aceea medic veterinar, și că în acea lume senti- 

mentele nu-și au locul. În seara aceea moartea câinelui îl impre- 
sionase atât de mult încât nu și le mai putuse ascunde. 

— E timpul să plecăm, Tessa. Ray trebuie să apară din clipă în 
clipă, nu-i aşa, Jane? Sam și cei doi Parker se întoarseră și el era 
puțin roșu la faţă, iar Tessa avu impresia că ascultase la ușă și 
intervenise înainte ca Jane să spună mai multe. Îm pare rău că 
nu l-am putut salva pe Bruce. 

— Ştiu că aţi făcut tot ce se putea și vă mulțumesc amânduro- 
ra, spuse Jane cu voce slabă reușind, totuși, să schiţeze un zâm- 
bet. Mă bucur că te-am cunoscut , Tessa și sper să ne mai vedem. 

Drumul spre casă îl făcură în tăcere, Sam concentrându-și 
atenţia asupra drumului în noapte. Tessa se întreabă de ce nu o 
mai lăsase să vorbească cu Jane. Dacă spusese adevărul Sam nu 
avea nici un motiv să se rușineze că se simţea legat de New 
Forest. Sau, dimpotrivă, avea mustrări de conștiință că părăsise 
locurile natale? Se uită la ceas. Era deja unsprezece fără 
douăzeci. 

— Suzie va mai rămâne aici câtva timp, zise Sam din senin, 
când intră cu maşina pe alee. Sper să vă împăcaţi bine, iar tu 
încearcă să nu o iei prea în serios. 

Tessa făcu ochii mari, surprinsă de vorbele lui. 

— Ne-am cunoscut deja după-amiaza... 

— E o veche prietenă. M-a sunat să-mi spună că şi-a luat 
concediu câteva săptămâni ṣi am invitat-o să stea aici. O să 
vă-mpăcați amândouă. 

greu de crezut că Suzie s-ar fi putut împăca bine cu cineva, 
mai ales când la mijloc era vorba de Sam Wilde, se gândea Tessa. 
Privirea rece pe care i-o aruncase la plecare o spunea foarte 
limpede. 

— Pe Suzie o interesează munca ta? îl întrebă încercând să nu 
dea atenţie nodului care i se pusese în capul pieptului. 

— Caraghioasă întrebare! Nu, nu prea-i plac animalele. Zice că 
lasă păr pe haine. Dar de ce mă-ntrebi? 

— Fără vreun motiv anume, doar că New Forest nu e locul toc- 
mai potrivit pentru a-ţi petrece vacanţa dacă nu agreezi pe cei 
din jur. 

— Simt, cumva, în tonul tău o notă dezaprobatoare? 

— Ah, nu, bineînţeles că nu. Sunt sigură că va găsi cu ce să-și 
umple timpul. 

— Întotdeauna își găsește, dar mă bizui pe tine să-i oferi o 
companie plăcută. 

Tessa își mușcă buza de jos. Era nervoasă că își spusese atât 
de direct părerea despre Suzie, părere care nu se justifica, ţinând 
seama că de-abia o cunoscuse. 

— Sunt sigură că ne vom împăca foarte bine, zise încercând să 
se convingă mai ales pe ea, dar și pe Sam. 

După ce el opri motorul se aplecă și o sărută ușor pe frunte. 

— Îți mulțumesc că eşti atât de drăguță... și pentru ajutorul pe 
care mi l-ai dat astăzi. Apoi îi deschise portiera să coboare. 
Greeley ieși să-i întâmpine. 

— Domnișoara Granger s-a retras în dormitorul său, domnule, 
îl anunţă apropiindu-se. 

— Tessa, tu n-ai mâncat nimic. Greeley, ce-i poţi oferi la cină? 

— Mulţumesc, Greeley, dar nu mi-e foame. 

După ce intrară, Greeley dispăru, iar Sam o conduse până la 
scară. 

— Să nu te sperii dacă auzi zgomote afară. Ies să plimb câinii. 

Tessa dădu din cap că a înteles. 

— Noapte bună, Sam. Și începu să urce scările, rezistând 
ispitei de a privi înapoi. De ce-și dorea atât de mult ca el să-i 
strige: „Nu vii să te plimbi cu mine?” 

Dar nu se auzi nici o voce. De ce-ar fi vrut Sam să se plimbe 
cu ea? Prezenţa ei îi fusese de-ajuns pentru ziua aceea. Totuși, 
când ajunse în capul scării privi în jos. 

Sam plecase, iar în casă se lăsase din nou liniștea. 


— Sam dragule, ce comod e să ai ca oaspete un viitor membru 
valoros al echipei, fură primele cuvinte pe care le rosti Suzie 
Granger a doua zi dimineață la micul dejun. Apoi, cu un zâmbet 
larg, spre Tessa: Scuză-mă că ieri nu mi-am dat seama, dar Sam 
nu e genul care să intre în detalii... mai ales în cele importante, 
cum ar fi cine trăiește cu el... 

— Tessa nu trăiește cu mine în sensul în care-ţi umblă tie 
mintea, îi spuse Sam pe un ton calm. 

— Oh, nu-l lua în seamă pe Sam, gânguri Suzie. Dimineaţa nu 
are deloc simţul umorului. Cred că ai observat și tu atmosfera de 
coșmar din timpul micului dejun. 

Tessa își împături şervetul și se uită la roșcata al cărui machiaj 
la opt şi jumătate dimineaţa era impecabil ca la șapte seara când 
o văzuse ea pe Suzie. 

— De obicei noi nu mâncăm aici... cel puţin nu... micul dejun. 

— Noi, repetă Suzie printre dinţi. Ce cuvânt drăguţ acest 
„n0i”, nu crezi? i se adresă lui Sam. 

— Eu cred că ar trebui să plec. Am multe probleme de rezol- 
vat. Şi se ridică zâmbindu-i lui Suzie. Cu siguranță vei găsi ceva 
cu care să-ţi umpli timpul. 

După plecarea lui, Tessa își trase scaunul să se ridice. 

— Bănuiesc că tu și Sam petreceti toată ziua înghesuiți în mica 
sală de operaţii. 

— Nu chiar toată ziua, răspunse ea pe un ton calm. Dimineaţa 
nu lucrăm împreună. Dacă vrei să-l vezi, presupun că îl găsești 
cu zidarii în spatele casei. 

— Nu fii atât de susceptibilă, Tessa. Rămâi să mai stăm devorbă. 
Mă plictisesc de moarte în mausoleul ăsta lugrubru al lui Gerry. 

— L-ai cunoscut pe tatăl lui Sam? o întrebă Tessa după ce se 
gândi câteva momente la observaţia ei, dându-și seama că nu ştia 
nimic despre relaţia lui Sam cu femeia din faţa ei. 

— Oh, da, chiar foarte bine. Sam mă aducea la Beechwood ori 
de câte ori sosea acasă tatăl lui. 

Tessa se uită la ceas. Nu voia să mai afle mai mult. Nu era 
treaba ei. Curiozitatea era un mare defect și dacă s-ar fi lăsat ispi- 
tită, fără îndoială că ar fi deschis cutia Pandorei și cine știe ce-ar 
fi aflat, așa că se scuză politicos: 

— Îmi pare rău, dar mă grăbesc. La nouă trebuie să fiu la cabinet. 

— Cum l-ai cunoscut pe Sam? insistă Suzie neluându-i în 
seamă remarca. 

— M-am prezentat la interviu pentru post. 

— Ah, da, sigur, postul ăla... Sam mi-a spus aceeași poveste. 

— Asta-i adevărul, confirmă Tessa cu tărie. 

— ÎI cred pe Sam de asemenea scenarii, totuși nu pricep de ce 
şi-a dat atâta osteneală. În viata lui a cunoscut destule femei, și 
pentru nici una n-a trebuit să dea anunt. 

Simţind că roșeşte, Tessa se ridică repede și îşi scutură de pe 
uniformă câteva scame imaginare ca să-și ascundă tulburarea. 

— Acum chiar trebuie să plec. 

— Păcat... tocmai când începusem să ne-nţelegem atât de bine. 

Dându-și seama că e în zadar s-o facă pe Suzie să renunte la atitudinea 
sa ostilă, Tessa ieși fără să mai comenteze, își luă tașca și plecă la lucru. 

Când ajunse la cabinet, micuța sală de așteptare era plină, iar 
Gus deja începuse tratamentele. 

Annie, care venise să-l ajute, ţinea în braţe un pudel drăgălaș. 

— Scuză-mă că am întârziat, Annie. 

— Nu-i nimic. Uită-te pe listă și zi „slavă Domnului”. Lumea a 
început să vină și Gerry ar fi încântat să vadă cum merge cabine- 
tul. Tessa se grăbi să se ocupe de un câine agitat care lătra 
îngrozitor de tare, hotărâtă să nu se mai gândească la Suzie, ba 
chiar s-o evite. Îmi pare rău ce s-a-nâmplat cu câinele lui Jane, şi-mi 
imaginez cât e de supărată, mai spuse Annie. 

— Și Sam a fost. 

— Dar tu cum te simți? Arăţi de parcă n-ai fi dormit toată noaptea. 

— Mă simt destul de bine, zise Tessa, încercând să potolească 
câinele și ascunzându-și faţa ca Annie să nu-și dea seama că nu numai 
Bruce fusese motivul pentru care în noaptea aceea nu prea dormise. 

La douăsprezece și jumătate ieși pe verandă să ia o gură de 
aer proasptăt. 

Gus apăru în spatele ei oftând mulţumit. 

— E timpul să-mi încarc bateriile. Mă duc să mănânc ceva... Dar 
se opri văzând o mașină încetinind în faţa lor. E Suzie, nu-i așa? 
Tessa miji ochii și zări părul roșu al lui Suzie și faţa palidă a bărba- 
tului de la volan. Cu cine, naiba, mai e acum? mormăi Gus. De 
fapt, cu oricine ar fi, nu aduce decât necazuri. Asta-i lucru știut. 

Fără să comenteze, Tessa urmări cum mașina se 
îndepărtează. „Necazuri” era cuvântul potrivit. O simţise chiar în 
dimineața aceea și nu era o experienţă plăcută, ce și-ar fi dorit-o 
să se repete. 


Capitolul 5 


Vineri dimineața, în timp ce se-ndrepta spre cabinet își aminti 
remarca lui Gus despre Suzie care aducea numai necazuri și, 
înainte să-l vadă pe el, zări aparatele de fotografiat. 

La început se gândi că erau cei din echipa televiziunii despre 
care îi vorbise Sam dar, după cum strigau și se împingeau, își 
dădu seama că nu sunt ei. 

Gus îi făcu semn cu mâna pe deasupra capului, dar nu 
observă decât prea târziu, în schimb atrase atenţia reporterilor. 
Înainte se realizeze ce se-ntâmplă, o înconjurară din toate părțile 
și începură s-o bombardeze cu întrebări, îinghesuindu-se în jurul 
ei. 

Exact în clipa în care simți că se sufocă îl văzu pe Sam, cu un 
cap mai înlat deât toți, făcându-și loc cu coatele să treacă. 

— Să nu deschizi gura, strigă la ea, prinzând-o de încheieturi. 
Blițurile începură să clipească, orbind-o. Sam o trase după el și 
Tessa se izbi de un reporter care-i stătea în cale. 

— Sam, așteaptă... 

— Să aştept... pe naiba! O târî pe verandă și acolo Tessa îl văzu 
îmbrâncind cu o singură mână pe unul dintre îndrăzneţi. Gus, 
nu mă interesează cum, dar scapă de ei! urlă el, împingând-o 
înăuntru și trântind ușa în urma lui. Acum ești mulțumită... ești 
fericită pentru ce-ai făcut mârâi printre dinti. 

— Nu... nu ştiu la ce te referi, izbucni ea. 

— Nu știi? Şi-ai vrea să te cred? 

— Dacă-mi spui de ce ești nervos, poate înţeleg și eu ce se 
petrece aici. 

Sam luă un ziar de pe birou şi i-l trânti în braţe. 

— Citeşte! 

Tessa desfăcu ziarul și se uită la el, dar rândurile îi jucau în 
fața ochilor, totuși îi atrase atenţia fotografia în care apărea 
Beechwood Hall și cuvintele care o însoțeau... cu numele ei pus 
în frunte. Când termină mai citi o dată. 

— Dar... e o prostie... aici scrie... că sunt noua ta... 

— Femeie... amantă... sau cum naiba te-oi fi exprimat. 

— Eu...? Crezi că eu le-am dat...? 

— Dar ce să cred? Sunt date detalii despre șederea ta la 
Beechwood şi aluzii la o relaţie între noi. Cum ai putut face așa 
ceva? Te-am prevenit de la început că vor denatura lucrurile. 

— Dar eu nu... n-am făcut eu asta. Nu știu de unde au aflat... 

— Uite! Şi-i băgă ziarul sub nas, indicându-i cu degetul un 
paragraf. Culoarea ochilor și a părului tău, vârsta, chiar referiri la 
un interviu... cine altcineva le putea da toate detaliile astea? Nu 

zic că nu și-au răstălmăcit vorbele, dar de ce-ai stat cu ei la 
discuţii? Trebuia să nu le dai atenţie dacă au insistat... sau, cel 
puţin, să-mi fi spus. 

— Dar eu nu le-am zis nimic, Sam. Absolut nimic. Habar n-am 
ce se petrece aici. 

— Până acum am reușit să-i ţin la distanţă, iar dacă-mi vor 
transforma cabinetul într-o circoteză numai tu ești de vină. 
Trebuia să-mi fi dat seama! 

— N-am făcut-o eu! se apără Tessa. Nu ştia ce să-i spună ca să-l 
convingă. Indiferent cine scrisese toate acele minciuni, îi făcuse 
un mare rău. 

— De-acum încolo, ignoră-i... nici măcar nu mai privi în 
direcţia lor. Ai înțeles? Tessa simţi că se înfurie. O acuza pe 
nedrept și nici măcar nu o lăsa să se disculpe deși, cu nodul care 
i se pusese în gât, abia dacă ar fi putut vorbi. Așa că dădu din cap 
că a înţeles și-și încleştă pumnii. În dimineața asta aştept 
arhitecţii și deja am întârziat, îi mai spuse el și ieși trântind ușa. 

După plecarea lui, Tessa luă ziarul și încercă să citească arti- 
colul cu ochii înlăcrimaţi. Când termină de citit deja se simţea un 
pic mai bine. Cel care concepuse articolul făcuse speculaţii afir- 
mând că de când se mutase la Beechwood Hall începuse o 
relaţie cu Sam Wilde, insinuând că ar fi fost noua lui amantă. 
Recitind articolul se miră de ce se înfuriase Sam. Presa, ca de obi- 
cei, răstălmăcise adevărul și trăsese concluzii pripite. Dar asta 
conta? Dacă cineva trebuia să fie supărat, ea era aceea, dar un 
articol dintr-o publicaţie de scandal era ultimul lucru care s-o 

îngrijoreze. Ceea ce o durea era faptul că Sam o acuzase și că nu 
o crezuse când îi spusese că nu știe despre ce e vorba. 

Brusc, în minte îi încolți o idee. La început fu doar o 
bănuială, apoi își aminti de mașină și de șoferul cel misterios! 

Dar cui să povestească? O singură persoană era lângă ea când 
o văzuse pe Suzie în maşină. Gus! Însă nu-l putea amesteca în 
povestea asta. Sam ar fi zis că e un aranjament între ei și, 
oricum, nu era ferm convinsă că Suzie declanșase scandalul. 
Chiar așa să fi fost, Sam tot n-ar fi pus cuvântul ei inaintea celui 
al lui Suzie, judecând după cum reacționase în dimineața aceea. 
Așa că hotărî să-și vadă de treburi și, mai târziu, să caute o moda- 
litate prin care să-și dovedească nevinovăția. 


Copiii sosiră la cabinet zece minute după Sam. Tessa îi 
instală în sala de așteptare ca să afle de la băiat ce se întâmplase. 
Fetiţa plângea prea tare ca să poată vorbi. 

Ca să-l liniştească le dădu câte o gumă de mestecat și află de 
la băiat că îl cheamă David. Avem cam opt ani și surioara lui vreo 
şapte. 

— Povesteşte-mi rar ca să vedem cu ce vă putem ajuta. 

— Lângă râu e un ponei care stă întins pe o parte și scoate 
sunete ciudate. 

— Poate se odihnește. 

Băiatul dădu din cap că nu. 

— A lovit-o pe Millie. 

— Star n-a mai lovit niciodată, zise fetița printre lacrimi. 

— Star? Aha... deci îl cunoaşteţi? Tessa aștepta până cei doi 
conveniră din priviri ce să răspundă. 

— E poneiul nostru. Al meu și al lui, șopti fetița. 

— Chiar al vostru? Nu al părinţilor? 

Derutaţi, copiii scuturară din cap că nu și Millie începu din nou să plângă. 

— Nu e chiar al nostru, dar credem că e bolnav, zise David. 

— Mama voastră ştie că sunteţi aici? 

— Nu... dar vii s-o vezi pe Star...? Te rugăm... David se ridică 
de pe scaun și surioara lui se chinui și ea să se dea jos. 

— Da, venim, se auzi vocea lui Sam. Ne conduceţi până acolo? 
Copiii începură să-i explice unde se află exact poneiul. Vreţi să 
faceți o plimbare cu Land Rower-ul? Copiii încuviințară din cap și 
culoarea le reveni în obraji. Tessa, îl rogi tu pe Gus să ne împru- 
mute mașina și să aibă grijă de cabinet? Am să iau tot ce ne tre- 
buie... ah, da, ar fi bine să telefonez doamnei Dockens să-i spun 
unde sunt copiii și să-i cer permisiunea să-i lase să ne ducă la ponei. 

— Vrei să-i telefonez eu? îl întrebă Tessa simțind palma mică 
și lipicioasă a lui Millie agăţându-se de mâna ei. 

— Cinci-zero-trei-patru, intonă Millie pe nas, făcând-o să râdă. 

— Soţul doamnei Dockens lucrează în Comisia silvică, așa că 
sunt sigur că va fi înțelegătoare. 

— Cunosști familia? întrebă Tessa mirată. 

— O cunosc destul de bine pe doamna Dockens ca să-ţi 
garantez că va leşina când vă auzi că puștii au întins-o de-acasă, 
spuse Sam încruntându-se la cei doi. 

După multe rugăminţi, doamna Dockens fu de acord să-i lase 
pe copii să-i însoţească și le mai spuse că Star îi vizita deseori, că 
de multe ori întrerupea traficul și că numai copiii, printr-o 
tehnică numai de ei știută, reușeau s-o clintească din mijlocul 
șoselei. 

Câteva minute mai târziu se aflau toţi patru în Land-Rower-ul 
care hurducăia pe drumul desfundat ce ducea în pădure. 

— Aţi venit singuri până aici? îi întrebă Tessa, îngrozită la gân- 
dul că cei doi s-ar fi putut aventura până acolo. 

— A trebuit s-o urmărim, zise David cu o voce firavă. 

— Fiindcă se purta ciudat, adăugă Millie. 

— Şi după ce s-a-ntins pe o parte aţi venit direct la cabinet? vru 
să afle Sam. 

— Am alergat într-un suflet, zise David. Uite-l acolo... lângă 
râu... 

Sam opri mașina și coborâră. Tessa o luă în brațe pe Millie 
care plângea. 

— Star o să moară... ştiu c-o să moară. 

Şi Tessa înclina să creadă același lucru. Poneiul stătea chircit 
într-o rână. 

Sam își luă trusa și le spuse copiilor să aștepte în mașină. 

Când se apropiară, poneiul nu făcu nici un gest că ar vrea să 
se ridice. 

— Tessa, până vedem dacă are nevoie de un sedativ, ocupă-te 
de ea, mângâi-o, strig-o pe nume, iar eu am să mă uit în gura ei. 
Cred că știu ce e cu ea. Fereşte-te să nu te lovească cu copitele. 

Când Sam îi prinse maxilarele cu mâna, poneiul încercă să se 
ridice, îndreptându-și gâtul și trântind-o pe Tessa pe spate. 

— Te-ai lovit? o întrebă el îngrijorat, repezindu-se să o ridice 
de subţiori. 

— Sunt... bine, spuse puţin ameţită. Mai încearcă, Sam te rog. 
Zău că nu sunt rănită. 

De data aceasta poneiul rămase liniștit și Tessa se apropie de el. 

— Eşti sigură că vrei să continui? 

— Da și... grăbește-te? spuse cuprinsă de milă văzând pupilele 
dilatate ale căluţului. 

Sam îi zâmbi încurajator apoi, cu un efort desfăcu maxilarele 
încleștate ale animalului și îi băgă ușor forcepsul în gură, în timp 
ce Tessa liniștea poneiul. 

— Gata... am apucat-o zise el răsuflând ușurat. 

— Ce e? 

— O bucată dintr-o pungă de plastic. Probabil că a înghiţit-o o 
dată cu mâncarea. 

— Crezi că ai scos-o pe toată? 

— O să vedem fiindcă imediat se va ridica, așa că dă-te repede 
înapoi. 

Tessa se retrase câţiva pași, dar Sam de-abia avu timp să se 
dea la o parte că Star se și ridică. 

— Oh, Sam... e bine. Cum de-ai ştiut? 

— Am mai tratat cazuri de asfixiere... dar nu am putut salva 
toate animalele, fie că am fost chemat prea târziu, sau pentru că 
n-au fost descoperite la timp. 

— Crezi că a mâncat din gunoi? 

— Din păcate, da. Dacă nu sunt pungi de plastic, mai există 
dopuri sau sfoară care li se înfășoară în jurul intestinelor. Toate aces- 
te resturi sunt un pericol pentru ele. Star a avut noroc cu copiii. 

— Nu crezi că i-au rămas resturi pe trahee? 

— Cred că am curăţat-o bine, dar am s-o ţin sub observaţie i-am 
să pun cazul în discuţie în faţa Comisiei silvice. După ce Star se 
îndepărtă și începu să pască, se apucă să-și adune de jos instru- 
mentele. Acum tu mă-ngrijorezi mai mult, îi spuse când Tessa se 
aplecă să-l ajute, dar ea uitase deja de lovitură și un moment nu 
ştiu la ce se referă. 

— Ce face Star? strigară copiii din mașină. 

— Să mergem să le spunem, zise el zâmbind. 

Copiii săriră din mașină și se repeziră să li se arunce în brațe. 

— Se simte bine? Ce i-ati făcut? Se cerură toate amănuntele, iar 
Sam le explică totul cu răbdare. 

În cele din urmă, plictisită de atâtea detalii, Millie întinse mâinile 
și Tessa o ridică în braţe. Fetiţa căscă obosită și închise ochii. 

— Cuiva îi e somn, râse Sam. 

— Mie nu, protestă David. Putem merge să ne luăm la 
revedere? 

— Mergeţi voi doi. Eu o duc pe Millie în mașină, spuse Tessa. 

Sam și David se duseră la râu să o vadă pe Star bând apă, iar 
Tessa se așeză cu Millie cuibărită în braţele ei pe bancheta din 
spate de unde îi putea vedea mai bine pe cei doi. 

Când se întoarseră, David se urcă în faţă lângă Sam. 

— Millie se simte bine, nu? întrebă aruncând o privire în spate 
spre surioara sa adormită. 

— E frântă de oboseală, zise Tessa zâmbind. 

— Nu-i așa că noi am salvat-o pe Star? spuse băiatul întorcân- 
du-se spre Sam. 

— Bineînţeles că voi, încuviință el pornind motorul. 

— O să-i spui asta mamei? Nu-i place când plecăm de-acasă. 

— Nu-ţi face griji, am să-i explic totul. 

Tot drumul David nu-l scăpă din ochi, sorbindu-i fiecare 
vorbă. Sam îi vorbea cu blândeţe, râdea mult, din când în când 
surprinzând în oglindă privirea Tessei ațintită asupra lui. 

În sfârșit, după ce Land-Rower-ul străbătu hurducăind câteva 
fânețe, Sam opri mașina în faţa unei case acoperită cu viță de vie 
și Tessa se trezi în faţa unei femei pe care Sam, probabil, o 
cunoștea foarte bine, fiindcă ea îi zâmbea lăsându-și palma 
bătătorită pe braţul lui. 

— Iar a făcut vreo poznă? zise doamna Dockens făcând semn 
cu capul spre fetița din braţele Tessei. 

— Dimpotrivă, răspunse ea. 

— Slavă Domnului! Când aţi telefonat tocmai mă pregăteam 
să-l sun pe tatăl lor, oftă femeia luându-i-o pe Millie din braţe și 
zgâlțâindu-l uşor de umăr pe David. Data viitoare când vă mai 
duceţi după ponei să-mi spuneți și mie. Eu credeam că aţi plecat 
să vă luaţi înghețată. 

— A fost vina noastră că i-am ţinut până la ora asta, se scuză 
Sam. Dacă n-ar fi fost ei, Star ar fi murit sufocată. 

— Oh, poneiul ăla! Mă mir că până acum nu l-au adus 
înăuntru să mănânce cu noi la masă. Nu e al nostru, cum s-ar 
crede, dar în fiecare dimineaţă la şase își face apariţia la gardul 
dinspre grădină. 

Sam începu să râdă, apoi îl împinse ușor pe David să intre în 
casă. Din mașină Tessa îi urmărea fiecare mișcare, atentă la 
fiecare inflexiune a vocii lui. Voia să știe totul, în cele mai mici 
detalii. 


Star chiar nu are un stăpân care să-i poarte de grijă? îl întrebă 
în drum spre casă. Căldura corpului lui aproape atingându-l pe 
al ei îi dădea fiori de plăcere. 

— Oh, ba da, are unul. Poneii sunt protejaţi prin lege. Fiecare 
proprietar are un semn specific, iar caii sunt însemnați la târgul 
anual, lucru esenţial în identificarea lor în caz de accident. Și 
Star e însemnată dar, probabil, n-ai observat. 

— Cu toate astea era să moară. 

— Deși îi supraveghează pe Millie și pe David, părinţii nu îi 
pot opri să conlinde coclaurile. 

— Am văzut, dar în privinţa animalelor, consideri că e bine să 
le lași singure? E riscant... 

— Ştiu, dar nici să le ţii legate sau în ţarcuri nu poţi. 

— Sigur că Star e bine, oftă Tessa. 

— Stai liniștită, mâine mă întorc să văd cum se simte. 

Îşi continuară drumul în tăcere și, curând, Tessa închise ochii 
lăsându-se legănată de zumzetul uniform al motorului. Dar 


72 SUSAN DOYLE 


această stare de plăcută letargie fu întreruptă de frâna bruscă și 
de înjurătura trasă de Sam. 

— S-au întors, lua-i-ar dracu’! Și făcând stânga intrând în 
curtea restaurantului. 

Tessa se prinse de scaun uitându-se la botul mașinii gata să 
intre în mesele de plastic şi umbrelele așezate în cerc. 

— Ce... ce s-a-ntâmplat? se bâlbâi, trezită brusc din somn. 

— Nu vezi ce e în faţa cabinetului? 

— Au venit din nou reporterii, nu? zise roșind, de parcă ea ar 
fi fost vinovată de situaţia aceea. 

Sam mai trase o înjurătură. 

— Credeam că am scăpat de ei. 

Tessa își lăsă privirea în poală. Ce putea spune? Dacă ar mai 
fi încercat să se dezvinovăţească, Sam s-ar fi enervat și mai tare. 

Răsună ușurată când o auzi pe Jane strgându-i: 

— Sam... Tessa, intraţi. Tocmai am deschis. 

Spre surprinderea Tessei, Sam reuși să schițeze un zâmbet. 

— Cu plăcere, dar altă dată, acum avem probleme. 

— Mie-mi spuneţi! Ne-am trezit cu ei la prânz. 

— Ar fi trebuit să-mi dau seama, mormăi Sam printre dinți. 

— Într-o zi, două or să se plictisească și or să plece, iar 
lucrurile vor intra în normal. Sam, tu ai mai avut de-a face cu 
situaţii de genul ăsta. 

— De-asta și vreau să le evit. 

— Haideţi în grădina din spate să beti ceva rece și să mâncaţi 
nişte sandvișuri, insistă Jane. Acolo veţi fi în siguranță. 

În cele din urmă Sam cedă și intrară în grădinița din spatele restaurantului. 

— Făceţi-vă comozi, aici nu vă deranjează nimeni; e oaza noas- 
tră de liniște, le zise Jane. 

Sam se așeză comod, apoi îi făcu semn Tessei spre scaunul 
liber de-alături, după care se lăsă o tăcere apăsătoare. 

— Sam... să ştii că nu eu... rupse ea tăcerea, încercând să-i mai 
explice o dată. 

— În seara asta nu te poţi întoarce la Beechwood Hall. 
Majoritatea aşteaptă acolo, o întrerupse el, pe un ton calm. 

— Asta contează? Mai mult de-atât n-au ce face și... chiar nu 
înțeleg de ești atât de furios că au publicat porcăria aia... 

— Tocmai fiindcă e o porcărie. Oamenii pleacă urechea la 
chestii de-astea... cred că le place să creadă lucruri urâte. Tu 
chiar ai vrea să se creadă că te-am „importat” la Beechwood ca să 
mă distrez cu tine? 

Tessa își dădu seama că vorbeşte serios și că este mai pre- 
ocupat de buna ei reputaţie decât ea. 

— Dar amândoi știm că nu e adevărat. Ce contează că oamenii 
sunt atât de tâmpiţi să creadă în minciuni? 

Sam o privea strângând din buze. 

— Contează enorm pentru că nu se vor opri aici; în momen- 
tul în care „adulmecă” o poveste încep să te hăituiască până la 
exasperare. 

Tessa clătină din cap neînţelegându-i logica. 

— E chiar atât de important ce gândesc oamenii încât să-ţi faci 
atâtea probleme? 

— Spre deosebire de tine care nu-ţi faci deloc, mie situaţia asta 
îmi dă peste cap tot programul de lucrur. 

— N-am nici o vină. De ce nu vrei să mă crezi? strigă disperată. 

— Uite ce e, Tessa, zise el oftând. Nu vreau să renunţ la tine... 
dar nu există decât o singură alternativă. Dacă ai -pleca de-aici, 
imediat ar dispărea și ei. 

— Să plec? 

Sam o privi cu răceală. 

— Măcar pentru câteva zile. 

— Dar nu am unde să mă duc. 

— Cum adică n-ai unde? zise el încruntându-se. Te duci acasă, la 
Oxford. Familia ta care, probabil, a citit ziarele dorește o explicaţie 
și ai ocazia să i-o dai. Pe Gus și Annie nu-i deranjează să-ţi ţină locul. 

Nici pe tine, se gândi Tessa dezamăgită. De fapt, vrei să scapi 
de mine, Sam Wilde. Sunt o piedică în calea ta și acum îţi dorești 
să nu mă fi angajat... Nici nu-ţi pasă că mă simt rănită și umilită. 

— Nu te uita așa la mine, Tessa. Dacă consideri că ai destulă expe- 
rienţă să ţii situaţia de-aici sub control, află de la mine că te-nșeli. 

Tessa își mușcă buza de jos dorindu-și ca în sâmbăta aceea să nu 
se fi trezit devreme ca să se prezinte la blestematul de interviu. Din 
clipa în care îl cunoscuse pe Sam Wilde, totul îi mergea anapoda. 

Cu ce drept o expedia ca pe un pachet? Doar dacă voia să 
rămână singur cu Suzie... 

Cele mai sumbre temeri se adeveriră când al auzi spunând: 

— Chiar în seara asta te conduc la gară. Îmi pare rău, Tessa, 
dar n-am de-ales. Trebuie să pleci. 


Capitolul 6 


Trenul ieşea încet din gară. 

Tessa își lipi nasul de geam și se uită în lungul peronului 
pustiu. 

Sam plecase. 

Când trenul prinse viteză se așeză pe banchetă și imediat se 
întoarse cu gândul la după-amiaza aceea, când prezenţa lui și 
felul în care-i vorbise lui David îi dăduse o stare de liniște inte- 
rioară şi deplină siguranță. Cum fusese posibil ca tot el, nu peste 
mult timp, s-o trateze în felul acela de umilitor. 

Trenul ajunse la Oxford pe înserat și în taxiul ce o ducea 
acasă nu se mai gândi deloc la Beechwood. Acum important era 
ce avea să spună familiei. 

— Oprește acolo, te rog, îi spuse taximetristului, făcând semn 
spre casa cu toate luminile aprinse. 

Tocmai achitase călătoria și se uita după taxiul care se 
îndepărta când ușa se deschise brusc și Felix, Todd, Archie și 
tatăl ei se repeziră spre alee. 

— Tessa... bine-ai venit acasă, îi strigă Joe plin de bucurie. 

— Ştiţi... ei, bâigui ea privindu-l surprinsă. 

— Tocmai a sunat șeful tău şi dădeam cu banul care să meargă 
să te ia de la gară. 

Tessa observa cât erau de nerăbdători să-i pună întrebări, 
fiindcă nu făceau nici un efort să-și ascundă curiozitatea. 

— Ah, tăticule! suspină ascunzându-și fața în umărul lui și când 
intrară toţi patru în casă simţi tot sângele scurgându-i-se în picioare. 


— Tessa de ce nu vrei să ieşim în oraș? E o seară superbă iar 
tu ai stat tot weekend-ul în casă. 

Era în grădină cu Todd și de fiecare dată când se uita la el 
vedea chipul celuilalt bărbat al lui Sam: ochii lui cenușii reflec- 
tându-se în cei albaștri ai lui Todd și buclele castanii acoperind 
coama blondă a acestuia. Clipi vrând să alunge imaginea aceea 
obsedantă. Dacă va mai sta mult timp în casă chiar că avea să 
înnebunească. Trecuseră deja trei zile și nu avea nici o veste de 
la Sam. 

— leșim, ce zici? 

— Bine, ieşim, acceptă ea în cele din urmă. 

Pentru o seară de luni, petrecerea la care o duse Todd se 
dovedi destul de reușită. Tessa îi cunoscu noii prieteni și tocmai 
începuse să se relaxeze când Amber, o brunetă cu ochi căprui se 
apropie să-i vorbească despre articolul din ziar. 

— N-ar trebui să crezi tot ce scriu ziarele, spuse văzând pe fața 
ei aceeași expresie neîncrezătoare pe care o surprinsese și pe 

chipurile fratilor ei când încercase să le dea o explicatie legată de 
articol. Da, Sam avea dreptate... din nou. Oamenii nu doreau să 
afle adevărul. 

— Ce norocoasă ești că ai ocazia să lucrezi cu el, zise Amber 
privind-o cu admiratie. 

Era greu să pună capăt unei discuții al cărui subiect era Sam 
Wilde, aşa că acuzând o durere de cap, hotărî să ia un taxi și să 
se întoarcă acasă, însă Todd se împotrivi categoric. 

— Cum durerile de cap nu durează atât de mult, nu accept nici o 
scuză pentru joi când la discotecă e seară de blues, o mai atenţionă el. 

Tessa ridică din umeri oftând și brusc realiză că, de fapt, nu 
avea nici un motiv să-l refuze. Nu avea unde să se ducă și era 
limpede că Sam nu intenţiona să-i telefoneze. 

Următoarele zile trecură îngrozitor de încet. Joe era îngrijorat 
de starea ei însă, destul de diplomat, o lăsă în pace. 

Joi fu o zi ploioasă. Stând la geam privea pajiștea din fața 
casei și asta o duse cu gândul la New Forest. 

Ce mult îi lipsea! 

Parcă simţea pe buze gustul înțepător al acelor de brad, 
simțea mirosul pământului reavăn și auzea corul păsărelelor cu 
ciripitul lor. Vedea Beechwood Hall cu ochii minţii, pe Greeley 
şi pe doamna Pearson cu bârfele ei, pe muncitori cu problemele 
lor şi pe Sam care refuza cu încăpățânare sugestiile arhitectului... 

Nu, în felul acela se distrugea singură, își spuse furioasă. 
Putea să accepte faptul că Sam o scosese definitiv din viaţa lui... 
și asta într-un mod cât se poate de inteligent. 

Acum nu-i mai rămăsese decât să se resemneze și să ia viaţa 
de la capăt! 


— Te distrezi bine? îi strigă Todd ca să acopere zgomotul prea 
strident al muzicii. 

— Grozav! îi răspunse Tessa, în timp ce-și legăna corpul în rit- 
mul muzicii. 

Descoperise că Todd și prietenii lui erau niște oameni foarte 
drăguţi, mai ales Amber, bruneta care o întrebase despre Sam. 
Noroc că de-atunci nu mai deschisese subiectul! 

— Acum unde mai mergem? o întrebă el în mașină când ple- 
cară de la discotecă. 

— Acasă, sunt frântă de oboseală. 

— Ti-ai pierdut antrenamentul, râse Todd. Poate, totuși, mă 
inviţi la un păhărel înainte de culcare, zise el rânjind 
șmecherește. 

— Așa măcar pot să te-arunc peste gard dacă întreci măsura. 

Tocmai se îndreptau râzând spre casă, pe alee, când ușa se 
deschise și Joe Dance apăru în prag, cu mânecile suflecate. 

— V-aţi distrat bine? 

— Nemaipomenit, zise Todd văzând că Tessa ezită să 
răspundă. 

— Rămâi la o cafea, îl invită Joe. 

Tessa îi urmă gândindu-se să se răcorească puţin și să-și 
treacă peria prin păr, iar după cinci minute intră în salon cu fața 
unsă cu cremă. 

— Tată, ai turnat cafeaua...? În clipa aceea simţi că i se moaie 
picioarele și imediat gând că o să se prăbușească. 

Bărbatul din fotoliu o privea încruntat, cu o expresia 
amenințătoare. 

— Sam! şopti. 

— Bună, Tessa. 

Apoi se lăsă o liniște apăsătoare. 

— Domnul Wilde... Sam a sosit imediat după plecarea voastră și... 

— Între timp am băut ceai, îl întrerupse Sam pe Joe Dance. 

— Și am discutat, adăugă tatăl ei. 

Deși buzele îi tremurau, Tessa reuși să schițeze un zâmbet, 
apoi își aminti că în cameră mai era și Todd când Todd el îi 
atinse braţul. Zâmbetul lui aproape o convinse că este unul sin- 
cer, însă atmosfera din cameră era atât de tensionată că Tessa 
realiză că nu încearcă decât să fie politicos. 

— De data asta am să refuz invitaţia, spuse el și făcu un semn 
din cap în direcţia lui Sam. O clipă cei doi se priviră cu ostilitate, 
așa că Tessa nu fu surprinsă că Todd adăugă: Cafeaua rămâne pe 
altă dată, domnule Dance. Ne vedem mâine, Tessa. 

— Todd, imi pare sincer rău, spuse ea în timp ce-l conducea 
spre ușă. 

— Nu e vina ta că se află aici, spuse el ursuz. Dacă ai nevoie 
de mine știi unde mă găsești. 

Tessa aşteptă până când îl văzu sărind gardul apoi, tremurând 
de parcă ar fi trebuit să dea ochii cu un pluton de execuţie, intră 
în casă. 

Întorcându-se în cameră văzu expresia lui Sam care nu era 
deloc prietenoasă și inima i se zbătu în piept. 

— Vă las singuri să staţi de vorbă, le zise tatăl ei. Mă duc să mă 
culc. Și... Tessa, Sam rămâne aici peste noapte, așa că 
pregătește-i dormitorul liber. E periculos să conduci pe șosea la 
ora asta. 

Tessa încuviință din cap privindu-și tatăl cu afecţiune. Totuși, 
nu înțelegea de ce Sam se afla acolo, la ora aceea târzie și nici de 
ce se ostenise să vină după o săptămână de tăcere. 

Când rămăseseră singuri își îndreptă umerii și-și înălță bărbia 
sfidător. Pe parcursul săptămânii, treptat, se obișnuise cu gân- 
dul că Sam nu o voia în preajma lui. Era clar că îi complica viața 
și că nu era pregătit pentru asta. La această concluzie ajunsese și 
în ce o privea, iar acum nu mai dorea să aibă de-aface cu el, ca 
să nu o determine să se răzgândească în privinţa hotărârii deja 
luate legată de viitorul ei. 

— Ai venit cu mașina? N-am văzut-o afară, îl întrebă cu o 
politețe rece. 

— Tatăl tău mi-a sugerat s-o ţin în garaj peste noapte. 

— Ai băut cafea? 

— Ceai... și două beri. Tatăl tău e o gazdă perfectă. 

Tessa înţelese aluzia... anume că nu fusese acasă pentru a-l 
servi chiar ea. Brusc se înfurie, nemaifiind în stare să se prefacă. 

— De fapt, de ce-ai venit? 

Sam se ridică. 

— Tu de ce crezi c-am venit? 

— Drept să-ți spun, habar n-am. Am bănuit că tăcerea ta 
înseamnă că nu mai vrei să știi de mine, că m-ai concediat. 

— Dar tu vrei să se termine? 

În tonul lui nu se simtea nici o nuanţă de regret, sau vreo 
intenţie de a-şi cere scuze pentru felul în care se purtase cu ea. 

— Cred că ar trebui să-ţi spun... 

— Că nu vrei să te mai întorci? i-o tăie scurt, mijindu-și ochii. 

— Să mă-ntorc cu tine? zise ea ţinându-și o clipă respiraţia. 
Nu-nţeleg... 

— Sau nu vrei să-nţelegi. Am impresia că în seara asta te-ai dis- 
trat prea bine ca să te mai gândești serios la slujbă. 

Asta era culmea! Acum insinua că ea ar fi de vină că nu o 
căutase timp de o săptămână! 

— Da, ne-am distrat grozav. Te-așteptai să mă găsești păzind 
telefonul? 

— Mă aşteptam ca, cel puţin, să te găsesc acasă. 

— De ce n-ai sunat mai întâi? îl întrebă încercând să-și păstreze calmul. 

— Ca să ne dăm întâlnire? replică el pe un ton sarcastic. 

Tessa era şocată. Sam îi vorbea de parcă se făcea vinovată de 
ceva îngrozitor. Nu avea nici un drept să-i reproșeze ceva, după 
ce o săptămână nu dăduse nici un semn de viaţă. 

Acum chiar că se înfuriase de-a binelea și nu se mai putu 
abtine să nu izbucnească. 

— Sperai să mă găsești așteptându-te... cum fac ceilalți? Ai 
impresia că toată lumea gravitează în jurul tău, dar nu-i așa. Cel 
puţin eu nu! 

— Credeam că pentru tine slujba asta contează mult mai mult. 
Dacă îţi aduci aminte în anunţul meu, printre altele era 
menţionată și flexibilitatea. Când ai acceptat slujba ştiai că te 
poţi aștepta la orice. Nu poţi spune că nu te-am avertizat. Dacă 
ai văzut că nu te caut, de ce n-ai sunat? 

— Aha, acum am înţeles! Te-ai deplasat până aici fiindcă erai 
curios cum am să reacţionez, nu-i așa? Ti-am rănit orgoliul... 
te-așteptai să-ţi telefonez ca să mă milogesc să mă reangajezi... 
asta-i problema, nu? 

— Eşti ridicolă! 

Tessa nu-și dădu seama că el se apropiase tiptil decât atunci 
când fu destul de aproape ca să-i simtă respiraţia. Vru se să 
îndepărteze, dar Sam o prinse de încheietură și atunci simți 
trezindu-se în toată indignarea acumulată în ultimele zile. 

— Nu-ţi dai seama că ţi-am făcut cel mai mare serviciu 
alungându-se din Beechwood Bridge? Iar acum, când vin să te 
duc înapoi, apari acasă la nu știu ce oră. 

Tessa se smulse să scape din strânsoare, dar el nu-i dădu drumul. 

— Ştii că ai tupeu, șopti ea, printre dinţi, sperând că tatăl ei să 
nu audă ce se-ntâmplă. Să nu crezi că mă poţi trata ca pe vreuna 
din femeile tale, fiindcă n-ai să reușești! 

— Eşti culmea! tocmai fiindcă-mi pasă de reputaţia ta... ca să 
nu fii luată drept „vreuna din femeile mele” am făcut ce-am 
făcut. 

— Dar ai exagerat și exagerezi și acum... strângându-mă atât 
de tare. 


ÎN PLASA SEDUCŢIEI 83 


Luat prin surprindere de remarca ei îi dădu repede drumul, 
lăsându-i dâre roșii pe mână. 

— Scuză-mă... nu-nţeleg de ce trebuie să ne certăm. 

— Eu nu mă cert. 

Luându-i mâna, Sam începu să-i maseze uşor încheietura 
până dispăru roșeaţa și uitându-se la ea cu o privire atât de vino- 
vată că Tessa simţi că cedează... că toate deciziile pe care le luase 
nu mai aveau nici o valoare. Nu te mai uita aşa la mine, Sam 
Wilde! se ruga în gând. 

— Ei, cum rămâne? o întrebă el ridicând dintr-o sprânceană. 
Tessa își trase mâna dintr-a lui. N-am vrut să te rănesc. Nu o 
rănise decât poate în suflet, dar în momentul acela nu-și putea 
să-și evalueze sentimentele, cu atât mai puţin să discute cu el 
acest subiect. Tessa... vorbele ar trebui să fie cea mai corectă 
formă de comunicare dar, se pare că nouă ne sunt cel mai mare 
dușman... Ceea ce vreau să-ți spun... dar nu mă pricep cum s-o 
fac este că... vreau să te-ntorci. Am nevoie de tine la Beechwood. 

Tessei nu-i venea să creadă ce aude. Era singurul bărbat care o 
făcea să se simtă în felul acela... furioasă, cu o clipă în urmă, iar 
acum atât de fericită că îi venea să se repeadă și să-l imbrăţișeze... 

Ştia răspunsul înainte ca el s-o întrebe: 

— Te întorci cu mine la New Forest? 


Pacientul era un superb câine de vânătoare. 
— Crezi că trebuie operat? întrebă Gus. 
Sam clătină din cap. 

— Da, cred ca da. Deja a suferit prea mult din cauza rupturii 
de ligament. A mâncat ceva? 

— N-a mâncat absolut nimic. 

Sam mângâie capul mare și zbârlit al câinelui care-i urmărea 
fiecare mișcare cu ochii negri și vioi. 

— Tessa, pregătește, te rog, sala de operaţii și rade-l. Am să 
încerc să-i refac articulaţia. 

Tessa încuviință din cap, salutându-l pe Gus cu un zâmbet, în sin- 
gurul moment de răgaz din după-amiaza aceea, de când se întorsese. 

— Ce bine că te-ai întors, Tessa. Ne-a fost dor de tine. 

— Grăbește-te, Tessa, vreau să începem cât mai repede, zise 
Sam privind-o cu răceală. 

Nu era surprinsă de tonul lui aspru. Între ei atmosfera 
devenise tensionată chiar de la început. Parcă regretându-și ges- 
tul, Sam se închisese în el încă din timpul călătoriei, așa că Tessa 
ajunsese la Beechwood Hall cu nervii încordaţi la maximum 
întrebându-se dacă Suzie se mai afla acolo, fiindcă el nu-i 
pomenise absolut nimic despre ea, nici despre reporteri. Îngro- 
zită să nu dea ochii cu vreunul, coborâse din Porsche, răsuflând 
ușurată de-abia când văzuse figura calmă a lui Greeley. 

Făcuse alegerea corectă întorcându-se acolo? se întrebase în 
timp ce se pregătea să plece la lucru. Lăsându-l pe tatăl ei să-i 
dea explicaţii lui Todd fusese o lașitate din partea ei. Se simțea 
vinovată faţă de el, dar plecând foarte devreme nu mai avusese 
timp să-şi ia rămas bun și nici de la Archie și Felix, care 
rămăseseră peste noapte la niște prieteni. Indiferent ce discutase 

cu o seară în urmă tatăl ei cu Sam, rezultatul fusese în favoarea 
lui Sam trebuind să recunoască faptul că tatăl ei îi plăcuse... iar 
Joe Dance nu era un om ușor de cucerit. 

— Nu ești obosită? o întrebă Sam schiţând un zâmbet, în timp 
ce se pregăteau de operaţie, primul gest spontan din ziua aceea. 

— Mă descurc, îi răspunse întorcându-i zâmbetul. 

— În care cameră am dormit azi-noapte? zise el punându-și 
mănușile chiurgicale. 

— În camera de oaspeţi. De ce întrebi? 

— Perna mirosea a parfumul tău 

Tessa își spuse că probabil tatăl ei îi luase perna din dulap. 

— Ai mirosul fin replică ea pregătind instrumentele. 

— Nu mă înșală niciodată. Sam se apropia de ea, dar Tessa 
simţi asta chiar fără să-l vadă. Cum spunea și Gus... și eu mă 
bucur că te-ai întors. Mi-ai lipsit. 

Tessa aşteptă să-i dispară roșeaţa din obraji și de-abia după 
aceea se întoarse cu faţa spre el. 

— Honey e pregătită da, mai întâi, vreau să-mi explici ce pro- 
cedură vei aplica. 

— Am să-i înlocuiesc ligamentul cu unul nou făcut din 
țăsuturile adiacente. Există mai multe tehnici... Ai mai văzut până 
acum vreo ruptură de ligament? comentă el în timp ce Tessa îl 
urmărea cu atenţie fecând prima incizie. 

— Am mai văzut, dar asta pare foarte serioasă, nu? 

— Câinii de vânătoare sunt animale pline de energie, foarte 
active, dar acest handicap cred că a făcut-o să sufere mult. 

La sfârşit amândoi răsuflară ușuraţi și mulţumiţi. 

— Va dura ceva timp până se va reface complet, spuse Tessa, 
apucându-se să facă curățenie. 

— Supravegherea postoperatorie este obligatorie, așa ce-ţi vei 
putea demonstra instinctele materne asupra ei spuse el râzând. 

— După o asemenea operaţie merită să fie răsfăţată. Sper că 
stăpânii ei n-or s-o ia prea repede de-aici. 

— Vor trebui să aibă răbdare cu ea. Două, trei săptămâni Honey 
va fi nevoită să stea în repaus total, iar aici e mai în siguranță. 

Restul după-amiezii rămaseră amândoi să supravegheze 
câinele, dar Honey era un exeplar rezistent și sănătos așa că, 
deși operaţia fusese complicată, după anestezie își revenise com- 
plet. 

Imediat după ora cinci în fața cabinetului opri un camion din 
care cobori un bărbat. 

— E Eustace Mayfield, spuse Sam uitându-se pe fereastră. Nu 
l-am mai văzut de ani de zile deși ferma lui e în apropiere. Pe vre- 
mea aceea avea o cireadă de vaci care dădeau un lapte excelent. 

Bărbatul intră urmat de un câine ciobănesc. După ce se salu- 
tară, Eustace Mayfield clătină din cap frecându-și bărbia. 

— Sam, nu-mi place deloc cum arată Shep. E lipsit de vlagă, 
obosește foarte repede și vomită tot ce mănâncă. Parcă trage să 
moară. 

— Câţi ani are? îl întrebă Sam în timp ce-l examina pe Shep. 

— Aproape opt. Dimineaţa e atât de obosit că nu se poate 
trezi. Mi-ar pare rău să-l pierd. 

— Sper să nu se-ntâmple asta, zise zâmbindu-i încurajator. 
Oricum, am să-l opresc aici pentru analize. Nu vreau să pun un 
diagnostic înainte să știu sigur. Vino luni să-l iei. 

— Fără el mă descurc foarte greu. Nu poți să-i dai ceva să se 
simtă bine ca să nu-l las aici? 

Sam clătină din cap. 

— Haide, Eustace, știi bine că nu. 

— N-are rost să mă cert cu tine, zise fermierul ridicând din 
umeri dându-se bătut, apoi ciufuli blana câinelui și ieși fără alte 
comentarii. 

— Bietul Eustace, interveni Gus, care auzise discuţia de afară. 
E foarte atașat de câine și ar suferi îngrozitor dacă i s-ar fi întâm- 
plat ceva. 

— N-o să i se întâmple nimic, îl asigură Sam. 

— Ai idee ce poate fi? îl întrebă Gus. 

— S-ar putea să fie vorba de o miastenie, dar sigur voi ști după 
ce văd analizele de laborator. Chiar acum mă apuc să i le fac. 

Tessa tocmai se aşezase la birou să completeze fișa câinelui 
când din cealaltă încăpere se auzi vocea lui Annie: 

— Sam, vino la telefon... se apare că acasă au apărut ceva 
probleme. 

Sam se repezi la telefon și după câteva momente se întoarse 
cu faţa răvășită. 

— Greeley a prins un hoţ, dar mă surprinde că cineva și-ar 
putea închipui că la Beechwood ţin lucruri de valoare care ar 
încăpea într-un buzunar. 

— Cine poate fi? se miră Gus. 

— Habar n-am. Să mergem să vedem. Oricum, aici ne-am ter- 
minat treaba, nu-i aşa Gus? 

— Ia pușca mea dacă vrei, glumi acesta. 

— Nici o armă de foc nu-l înlocuiește pe Greeley, spuse Sam 
zâmbindu-i Tessei ca s-o liniștească. 

Dar când ajunseră la Beechwood Hall și el se repezi în casă 
numai liniștită nu era. 

— Bună seara, domnule, îmi pare rău că v-am deranjat de la 
treabă, îl întâmpină Greeley pe Sam. 

Tessa se retrase în spatele lui văzându-l pe Jay zbârlindu-se la 
intrarea lor și arătându-și colții. 

— Ce s-a-ntâmplat Greeley? întrebă Sam. 

Din spatele lui Tessa încerca să-l vadă pe intrus. 

— Jay l-a surprins în hol și l-a alergat până aici unde am inter- 
venit eu. Să chem poliţia? 

Sam ridică din umeri. 

— Poliţia nu poate face mai mult decât noi. Oricum pare spe- 
riat de moarte. 

— Nici fundul pantalonilor lui nu arată prea bine. De când 
Juno e în covanlescență Jay şi-a dezvoltat niște reflexe excelente. 

Câinele începu să mârâie mai tare când o rază de soare se 
aşeză pe figura speriată a prăzii sale. 

Tessa își acoperi gura cu palma, încercând să-și înăbușe 
strigătul de surpriză. 

Memoria nu putea s-o înșele! 


Capitolul 7 


— Jay, culcat! îi comandă Sam. Și spre bărbatul din umbră: Ar 
fi mai bine să te-apropii și să ne spui cine ești... și ce dorești. 
Atâta vreme cât te porti cum trebuie câinele nu-ţi face nimic. Sau 
preferi să discuţi cu poliția? Tessa privea cu gura căscată faţa 
şoferului în mașina căruia o văzuse pe Suzie. ÎI cunosti? o întrebă 
Sam. 

Dar Tessa nu voia să fie ea cea care să-i dezvăluie legătura lui 
Suzie cu acel bărbat, mai ales că nici nu era foarte sigură. 

— Acest domn a mai fost aici, interveni Greeley înainte ca Sam 
să repete întrebarea. 

— Ah, da? se miră el ridicând o sprânceană. Și pe cine ai venit 
să vizitezi? 

— Sunt reporter, zise bărbatul îndreptându-și umerii. 

Tessa era mulțumită că nu se înșelase în privinţa lui Suzie 
însă, în starea de nervi în care era Sam, calitatea de reprezentant 
al presei, nu-i garanta reporterului imunitatea. 


90 SUSAN DOYLE 


— Şi asta-ţi dă dreptul să încalci proprietatea privată? îl apos- 
trofă Sam furios. 

— Am venit cu un scop bine întemeiat, spuse bărbatul neluân- 
du-i în seamă tonul ameninţător. 

Sam se încruntă și Tessei nu-i fu prea greu să observe că 
începe să-și piardă răbdarea. 

— Ce cauţi în casa mea? îl întrebă din nou. 

— Luaţi câinele de lângă mine și vă spun. 

Sam îl chemă pe Jay lângă el. 

— Aştept. 

— Am venit pentru urmarea poveștii pentru care ziarul la 
care lucrez i-a plătit o frumușică sumă de bani. E vorba de 
povestea în care ești implicat tu și... ea. Și-și întoarse privirea 
spre Tessa, care rămase înmărmurită în timp ce Sam se răsuci 
și o privi încruntat. Chiar asta credea... că reporterul venise 
să discute cu ea? Asta dacă nu cumva ești dispus să-mi dai 
propria versiune, insistă reporterul. Doar câteva cuvinte, ce 
zici? 

— Acest domn a mai fost aici, s-o vadă pe domnișoara 
Granger, nu pe domnișoara Dance, interveni Greeley. 

— Adică pe... Suzie? Brusc înţelese adevărul. 

— Interesant... zise reporterul apropiindu-se de Sam. 
Să-nţeleg că a existat o încurcătură? 

— Nu mai mare decât cea în care am să te bag eu când voi 
sta de vorbă cu șeful tău și-am să-i spun că ai intrat ilegal în 
casa mea! Aici n-ai să găsești nimic care să te intereseze, poate 

doar fanteziile din imaginaţia ei bogată. N-ar fi trebuit să-i 
oferi bani. Continuarea poveștii ar fi fost mult mai incitantă 
dacă ai fi lăsat-o să-și aștepte cei treizeci de arginţi. Acum 
şterge-o de-aici! 

Bărbatul ridică din umeri și se îndreptă spre ieșire, aruncând 
o carte de vizită pe masa lungă din hol. 

— Spuneţi-i domnișoarei Granger că aştept vești de la ea. 
Apoi deschise ușa și ieși, aruncându-le peste umăr o privire 
insolentă. 

— Domnule, acum pot servi ceaiul în bibliobetă, sau preferaţi 
câte un coctail? întrebă Greeley imperturbabil. 

Atmosfera tensionată se destinse imediat și Tessa îl văzu pe 
Sam relaxându-se, apoi luând cartea de vizită de pe masă și 
rupând-o în bucăți. 

— Eu îmi torn un whisky. Tu ce bei, Tessa? 

— Prefer un ceai. Și se aşeză pe canapea. 

În sfârșit Sam aflase despre Suzie și ea se simţea 
ușurată. Dar cum primise el această veste? În momentul 
aflării adevărului expresia lui fusese greu de descifrat. 
Putuse accepta că ea, Tessa, dăduse acele informaţii, dar 
nu putea concepe, chiar pus în faţa faptului împlinit că 
Suzie îl dezamăgise. Când Sam se așeză alături pe canapea 
își lăsă capul în jos evitând să se uite la el, dorindu-și ca 
Greeley să se întoarcă mai repede cu ceaiul, apoi auzi 
clinchetul gheții în pahar și se înfioră când el își puse 
palma rece pe braţul ei. 

— Cred că-ţi datorez scuze. 

— Îmi pare rău că a trebuit să afli în felul acesta. 

— De ce nu mi-ai spus? Ştiai, nu-i aṣa? 

— Da, știam. 

— De unde? 

— Am văzut-o pe Suzie cu el în mașină. 

— Şi de ce nu mi-ai spus? 

— M-ai fi crezut? În plus, nu eram sigură că e reporter. Putea 
fi un prieten. Am încercat să mă disculp, dar nici nu voiam să 
acuz pe nimeni. Poate mă înșelasem. Așa că nu-mi rămăsese 
decât să sper că până la urmă adevărul va ieși la iveală. 

— Trebuia să fi insistat... poate că aşteptam să mă convingi. 

Tessa îl privi pe sub sprâncene. 

— De-asta mi-ai spus să plec de-aici? Credeai că-ți voi face mai 
multe necazuri? 

— La început, când a apărut articolul, am crezut ori că ești 
atât de naivă încât să stai de vorbă cu un reporter care a dena- 
turat adevărul, ori că ai minţit intenţionat. Oamenilor le place 
să-și imagineze că au o cât de vagă legătură cu lumea televiziu- 
nii. 

— Mie nu, zise Tessa posacă. Era îngrozitor că gândise în felul 
acela despre ea. Nu meritase nici măcar s-o bănuiască. Se ridică 
încercând să-și mascheze durerea mergând cu capul în jos până 
la șemineul în care, în seara aceea, nu fusese aprins focul și care 
era la fel de gol ca și sufletul ei. Dar, cel puţin, Sam fusese sin- 
cer cu ea și trebuie să ai mare curaj ca să fii atât de sincer. 

Când Sam se apropie și o întoarse ușor cu faţa spre el, ochii 
Tessei înotau în lacrimi. 

— Te rog, nu te simţi jignită pentru ce ţi-am spus. Ai fi preferat 
să tac și doar să-mi cer scuze? Tessa scutură din cap, făcând efor- 
turi să-și rețină lacrimile. Nu... nici nu știu cum să mă port cu tine, 
îi mărturisi el. Eşti atât de tânără și atât de onestă că asta mă pune 
în mare încurcătură, fiindcă eu sunt obișnuit cu oameni care 
ştiu să se prefacă. Până și reporterul acela... habar n-am cine e, 
nu l-am cunoscut în viața mea și, totuși, uite ce mi-a făcut. Asta-i 
preţul succesului; nu-ţi cunoşti prietenii, cu atât mai puţin 
dușmanii. Și o trase încet spre el, iar Tessa văzându-i expresia 
tristă abia se abţinu să nu-i încolăcească gâtul cu braţele. 

— Aș vrea să mă fi cunoscut mai bine, Sam, zise ea cu respiraţia 
întretăiată, încercând să reziste tentatiei de a-și ridica fața spre el 
și să-i atingă buzele ca să-și potolească durerea ce-i cuprinsese tot 
corpul. Îl dorea atât de mult, dar nu știa că o asemenea plăcere 
poate provoca durere. În braţele lui era pentru prima dată când 
încerca acel sentiment de împlinire totală și completă. 

— Uită-te la mine, Tessa. 

— Sam, eu... 

— Tinereţea și onestitatea nu te protejează împotriva mea. 
Atracția sexuală dintre un bărbat și o femeie, este mult mai 
puternică... știi, probabil, iar eu încerc să câștig o bătălie, deja 
pierdută chiar din momentul în care te-am cunoscut, îi spuse 
ațintindu-și ochii asupra ei, privirea lui îngrozind-o și captivând-o 
în același timp. 

Tessa nu știa cum să reacționeze. În bratele lui se simţea 
minunat, dar Sam reuşise și s-o sperie. 

Să fi fost de vină avertismentul lui, sau tumultul pasiunii ce-i 
cuprinsese întreaga fiinţă? Se înfioră de plăcere când Sam își 
trecu degetul peste pielea fină din spatele urechii și în jos, pe gât 
și simțind gustul buzelor lui atât de dulci și fierbinţi, Tessa își 
pierdu şirul gândurilor, începu să tremure şi-i încolăci gâtul cu 
braţele. La început sărutul lui fu blând, tandru, apoi din ce în ce 
mai pătimaș, nemaputându-se impotrivi nici degetelor care îi 
descheiau nasturii și palmelor care-i mângâiau sânii. Copleșită 
de dorință se lăsă purtată pe valurile pasiunii. 

— Ştii unde vom ajunge? îl auzi murmurându-i în păr. 

Cuvintele lui o ispiteau dar, ca de obicei, exprimau și un aver- 
tisment. Se putea opri dacă voia? Putea rezista tentatiei de a 
începe o aventură cu el? Era atât de îndrăgostită încât să-i 
cedeze? 

— Sam, dacă ăsta e un joc... îi șopti cu vocea tremurând... 
atunci eu nu-i cunosc regulile. Nu... nu l-am mai jucat nicio- 
dată. Sam încruntă din sprâncene și rămase pe gânduri, în timp 
ce ea îi mai confirmă o dată scuturând din cap, simţindu-și 
obrajii arzând de rușine. Are vreo importanţă? îl întrebă cu 
voce slabă. 

— Da... da, are importanţă... una chiar foarte mare, zise el 
clătinând din cap. Te pricepi de minune să strici cheful unui bărbat. 

— Sam... Reacţia lui o nedumerea. Ți-am spus adevărul, tre- 
buia, fiindcă părerea ta despre femei... 


ÎN PLASA SEDUCŢIEI 95 


— Părerea mea despre femei n-are nici o legătură cu tine, 
spuse el dându-i drumul din braţe. Îmi pare rău... nu trebuia să 
mă port așa cu tine. 

— Dar a fost minunat... adică... am vrut să mă săruți... 

— Ştii cu cine te-ai sărutat? 

— Da... cred că da, se bâlbâi Tessa cuprinsă de panică. Îşi 
încheie nasturii înfrigurată, apoi rămase încremenită de 
parcă prăpastia ce se căscase între ei era prea adâncă pentru 
a mai reuși să se apropie de el. În privirea lui glacială se 
putea citi că, indiferent ce ar mai fi spus ea, îi pierise tot 
entuziasmul. 

Sam se îndepărtă îndreptându-și umerii nepăsător, de parcă 
ar fi fost obișnuit cu asemenea scene. Simţind că i se moaie 
picioarele Tessa se aşeză pe canapea, dar imediat tresări auzind 
O bătaie în ușă. 

— Intră, Greeley, zise Sam, fără măcar să se întoarcă. 

Greeley, care nu părea să fi observat atmosfera tensionată, 
aşeză pe măsuţă tava de argint cu ceștile de ceai, mutând câteva 
ziare împrăștiate. 

— Ştii, cumva, unde-a dispărut Suzie? îl întrebă Sam. Tessa îl 
privi surprinsă. 

— Da, domnule. Domnișoara Granger tocmai a sosit și a urcat 
în camera ei. 

— Mulţumesc. Tessa, nu ne aștepta la masă. Suzie și cu mine 
cinăm în oraș. Și trecu pe lângă ea fără măcar să-i arunce o 
privire. Greeley, o anunti tu pe doamna Pearson? 

Greeley rămase tăcut lângă ușa care se închise în urma lui 
Sam, în timp ce Tessa încerca să-și revină din șoc. Nu-i venea să 
creadă ochilor scena la care tocmai asistase. Greeley se apropie 
și-i turnă apă fierbinte în ceașcă, treabă ce păru că-i ia o veșnicie, 
în vreme ce ea abia se abținea să nu izbucnească în plâns. 


Sâmbătă dimineaţă când deschise ușa bucătăriei o văzu pe 
doamna Pearson care prepara micul dejun. 

— Bună dimineaţa, scumpo! Stai jos. Tocmai am pregătit 
sucul de portocale, zise aceasta luptându-se cu o farfurie 
aburindă de pilaf cu pește. Tessa, care hotărâse să sară peste 
micul dejun se așeză și-și turnă suc într-un pahar pentru a nu-i 
trezi suspiciunile. Servește-te, o invită doamna Pearson, 
punând farfuria pe masă. Mirosea îmbietor, dar Tessei nu-i era 
foame. 

— Cred că în dimineaţa asta n-am să mănânc decât nişte 
cereale, sau un fruct. 

— Nu începe și tu! Ce se-ntâmplă în casa asta? Tessa o privi 
nedumerită. Domnul Wilde și domnișoara Grange au plecat tot 
fără să mănânce... iar eu am pregătit atâta mâncare... 

— Domnul Wilde a plecat? 

— Acum o oră. N-au mâncat nimic, doar cafea au băut. Spune 
și tu, cine poate trăi cu o cafea o zi întreagă? 

Dar Tessa nu făcu nici un comentariu; inima ei era cu totul 
în altă parte. Era limpede că Sam intenţiona să o ţină cât mai 
departe de el, să rupă orice legătură s-ar fi înfiripat între ei cu 

o seară în urmă. Oricum, nu avea de ce să-și facă probleme, 
fiindcă ea pricepuse aluzia. Era destul de isteaţă, chiar dacă nu 
mai trecuse prin asemenea Situaţii, ca să înțeleagă faptul că el 
nu dorea să se implice într-o relaţie din care poate n-ar fi avut 
nimic de câștigat. Deși s-ar fi distrat un timp pe seama ei, o 
legătură cu o femeie lipsită de experienţă nu era deloc plăcută. 

În acel weekend avu suficient timp să se gândească la ceea ce 
făcuse. 

Nu numai că fusese atât de proastă să creadă că era o femeie 
care-l putea interesa pe Sam, dar își pierduse complet capul, 
confirmându-i bănuiala. Fusese respinsă imediat ce el realizase 
că e complet lipsită de experienţă și că-i inșelase așteptările. 

De ce altceva să-l fi interesat persoana ei tocmai pe Sam 
Wilde? 

Măcar de-ar reuși să-și scoată din minte acele obsesii! 

Luni dimineaţă, gândul că va trebui să meargă la cabinet o 
făcu să roşească. Cum de-l lăsase să o sărute în felul acela și... să 
recunoască în sinea ei că voia să facă dragoste cu el? 

Răsuflă ușurată când nu văzu Porsche-ul parcat afară. 
Indiferent unde dispăruseră cei doi, era limpede că nu 
intenționau să se întoarcă prea repede! 

Eustace Mayfield îi făcu semn cu mâna din camion și cobori. 

— Faci riduri dacă stai încruntată, râse el. 

— Bună dimineaţa, domnule Mayfield, îl salută Tessa zâm- 
bind. Când deschise ușa, Gus îi întâmpină alături de Shep, care 
dădea vesel din coadă. 

— Shep! Eustace se lumină la faţă și luă câinele în braţe. Gus, 
care e verdictul? 

— Sam ti-a lăsat niște medicamente care-l vor ajuta pe Shep 
să-şi revină. Vino în birou să discutăm. 

Cei doi dispărură lăsând-o pe Tessa să se pregătească pentru 
o nouă zi de muncă. Indiferent de atitudinea lui Sam faţă de 
femei, în privinţa animalelor nu lăsa niciodată treburile netermi- 
nate. Gândul i se înfipse în inimă ca un cuţit, făcând-o să șovăie 
în privinţa hotărârii de a-l trata pe mai departe cu indiferenţă și 
asta pentru că îl admira mai mult decât pe oricare alt bărbat. Era 
posibil ca televiziunea să-i fi alterat adevăratele sentimente, fiind 
nevoit să trateze lucrurile cu superficialitate? Sau poate nimic 
nu-i putea topi așchia de gheaţă din inimă, înfiptă acolo, pentru 
totdeauna, de femei precum Suzie Granger. 


Ploaia cădea în rafale, răpăind cu zgomot în ferestrele cabi- 
netului. Tessa se uită la ceas, întrebându-se dacă Sam va apărea 
în după-amiaza aceea. 

— Dacă nu vine într-o jumătate de oră, deschidem noi sala de 
operaţii, spuse Gus, parcă ghicindu-i gândurile. 

Tessa încuviință apoi se duse în camera de recuperare să-i 
şteargă lui Honey ochii care lăcrimau. Articulația câinelui se vin- 
deca repede și frumos. 

Din verandă se auziră voci și Tessa se ridică ascultând cu atenţie. 

Sosise Sam? 

Se spălă pe mâini, se şterse, apoi deschise ușa încet și intră în 
sala de așteptare. 

Dacă era el, cum să reacționeze? Când ușa se deschise inima 
îi tresări în piept. 

— Bună! o salută zâmbind bărbatul. În spatele lui apăru un 
altul îmbrăcat aproape identic. Cei doi cărau înăuntru genţi 
mari și trepieduri. Apoi își făcu apariţia o femeie brunetă, cu 
părul strâns în coadă de cal. Toţi trei erau uzi din cap până în 
picioare. 

— Tessa? Sunt Marge Brinkley... coordonatorul serialului. 

— Boris Wakeman... sunetist... mă bucur să te cunosc, se reco- 
mandă tânărul cu o claie de păr în cap. 

— Eu sunt Damien... operatorul, încheie cel mai în vârstă. 
Scuză-ne că am dat buzna așa, dar afară e iadul pe pământ. Eşti 
ocupată? N-am întârziat? 

Tessa reuși să deschidă gura și să le spună că nu au început 
încă operaţiile. 

— Ti-a spus Sam că sosim... nu? o întrebă Damien, lăsând 
bagajele pe una din banchete. 

— Sunteţi echipa de la televiziune? murmură Tessa. 

— Nu-ţi face probleme și vezi-ţi de treabă. În următoarele 
săptămâni te vei obişnui cu prezenţa noastră. 

Apoi Tessa auzi râsete afară și îndreptându-și ochii spre ușa 
deschisă, zări silueta unei femei. 

— Bună, Tessa? îi strigă Nina Graham. Sper că Sam nu te-a 
speriat cu povești de groază despre filmări. 

Tessa nu avu timp să-i răspundă fiindcă imediat își întoarse 
privirea spre bărbatul ce apăruse în prag. Cum îl văzu își simţi 
inima zbătându-i-se în piept. 

— Bună, Sam, bâigui schiţând un zâmbet, dar în vacarmul din 
jur nu-i auzi răspunsul, apoi înăuntru năvăliră câteva persoane și 
îl pierdu din ochi. Acum aștepta să apară și Suzie, întrebându-se 
cum va reacționa când se vor afla faţă în faţă, dar când ușa se 
închise realiză că Sam venise fără Suzie... și că nimeni nu-i 
pomenise numele. 

— Locul e foarte potrivit şi-acum îmi dau seama de ce te-a ales 
Sam. Ai mai lucrat în televiziune? o întrebă Damiem. 

Tocmai voia să-i răspundă că Sam îi vorbise în linii mari 
despre filmări, dar ceva o opri. Oamenii aceia care dăduseră 
buzna acolo, neţinând seama de regulile stricte ce se impuneau 
într-o clinică veterinară, veniseră la invitaţia lui Sam, așa că, 
deşi nervoasă, îşi încleștă maxilarele, abţinându-se să-i dea o 
replică tăioasă, gândindu-se și la faptul că Sam îi ceruse și... 
flexibilitate. 

— Nu, n-am lucrat în televiziune, răspunse, uitându-se după 
Sam. Scuză-mă, dar trebuie să mă ocup de pacienți. 

Noroc că Damien își îndreptă atenţia în altă parte, așa reușind 
să scape. Oare, Sam uitase că trebuia să deschidă sala de 
operaţii? Cu o hartă întinsă pe masă, echipa deja se apucase să 
stabilească locul unde va începe filmările. 

— Sunt aici, îl auzi pe Gus strigând peste capetele aplecate, 
apoi pe Annie rugându-i să se mute alături, în casa lor, ca să 

elibereze cabinetul. În sfârșit îl zări pe Sam, care încerca să 
facă ordine în sala de așteptare, unde începuseră să apară 
primii pacienţi, între care un doberman, ce ocupa aproape tot 
spațiul. 

— Mai întâi ne ocupăm de ăsta, îi șopti Sam și, înainte să rea- 
lizeze ce-i spusese, se trezi cu lesa în mână, conducându-l pe 
Frederick în camera de tratamente. Ultima oară când l-am văzut 
se simţea bine, zise, încercând să-l convingă pe Frederick să stea 
liniștit pe masa de operaţii, dar câinele își arătă colții, 
ameninţător, ţinându-l la distanţă. 

— Probabil că e agitat din cauza forfotei de-afară, își dădu 
ea cu părerea, întrebându-se unde o fi stăpânul câinelui, 
apoi deschise ușa și văzu femeia care se antrenase într-o 
discuţie cu un bărbat din echipa de filmare. Clienţii sunt 
mai interesaţi ce se-ntâmplă aici decât de animalele lor, 
adăugă ridicând din umeri și privindu-l pe Sam cu 
subinţeles. 

El făcu o grimasă și nervos o chemă înăuntru pe stăpâna 
câinelui. 

— Nu-i aşteptam decât la mijlocul săptămânii, mormăi el 
nemulțumit. 

— Dacă ai fi venit mai devreme ai fi pus de la început lucrurile 
la punct, indiferent când ar fi sosit. 

După ce terminară cu Frederick, Tessa ieși să aducă 
următorul pacient. 

Sam se uită încruntat la pisica din braţele ei. 

— Cine e? Unde-i este stăpânul? Nu-mi spune că nici pe el nu-l 
găseşti. Ce naiba se petrece aici? 

— E Thomas, motanul doamnei Frobisher și are urechea 
sfâșiată. Ea n-a vrut să intre fiindcă nu suportă să vadă sânge. 
Damien îi ţine de urât în sala de așteptare. 

Tocmai când Sam se apleca să-l mângâie pe Thomas, de afară 
se auziră hohote de râs. Enervat, se repezi și deschise ușa 
strigând celor de afară: 

— Terminati cu gălăgia, aici se muncește. Tessa se întrebă 
de ce era nervos. Doar era limpede că locul acela urma să fie 
transformat în platou de filmare. Mi-e teamă că ne vor mai 
deranja puţin. Eu am vrut să-i duc direct la Beechwood Hall, 
dar Nina a insistat să intre în atmosfera de lucru a cabinetu- 
lui. 

Tessa nu avea nevoie de explicaţii: vedea și singură ce se 
petrece acolo. 

— E cabinetul tău şi treaba ta ce faci cu el. 

— Da, e treaba mea și va trebui să lucrăm avându-i în preajmă. 

— Nu trebuie să-mi amintești că flexibilitatea face parte din 
obligaţiile mele de serviciu, replică Tessa, strângând pisica în 
braţe. 

— Nu, nu-i nevoie să-ţi amintesc, o știi foarte bine, se răsti el, 
speriind motanul care începu să se zbată în braţele Tessei. 

— Pacientul tău e sensibil la tonul pe care vorbeşti, îl 
atenţionă Tessa. 

— Tonul meu...? 

Tessa îl lăsă pe Thomas încet pe masă și motanul se zbârli furios. 

— Vorbește.i... fă-i ceva! mormăi Sam exasperat aplecându-se 
într-o poziţie incomodă ca să examineze urechea rănită. 

— Ce să-i spun? întrebă Tessa, încercând să-l apuce pe 
Thomas de o lăbuţă, tocmai când acesta se pregătea să 
protesteze la tratamentul la care era supus. 

— Orice! Nu mă pot apropia de el. Potolește-l! 

— N-am bacheta magică s-o întind asupra lui ca să-l 
cuminţesc! 

— Parcă nu-ţi era frică de pisici. Fă ceea ce faci în mod 
obișnuit! 

— Nici ziua de astăzi nu e una obișnuită, nu? zise ea uitându-se 
la ghemul de blană zbătându-se în braţele lui Sam, care se ferea 
să nu fie zgâriat. Uite, vezi, simte că ești nervos. 

— Eu, nervos? se miră el ridicând din sprâncene. Prinzând 
momentul de neatentie, Thomas îi scăpă din braţe și o zbughi 
pe ușa întredeschisă. Vezi ce s-a-ntâmplat, se plânse el, în 
ironie. 

— Nu e vina mea! 

— N-am spus că e vina ta. 

— Am simtit-o din tonul pe care-mi vorbești. 

— Nici mie nu-mi place să-mi spui că sunt nervos. Eu nicio- 
dată nu mă enervez. Asta e unul din principiile mele. 

Tessa oftă simțindu-se la capătul răbdării. 

— Totuşi, astăzi ai răbufnit și te-nţeleg de ce. 

— Poftim? 

— Dacă ai acorda mai mult timp cabinetului în loc să te ocupi 
de o întreagă echipă de fotbal, nu ţi-ai mai vărsa nervii pe o 
pisică neastâmpărată. 

— Ştii că ai tupeu. Îmi vorbeşti de meseria mea... 

— Credeam că meseria ta este aceea de a te ocupa de animale. 
Credeam că ești medic veterinar! îl atacă ea cu vehemenţă. 

Sam întinse spre ea un deget acuzator. 

— Aha, deci asta te deranjează, domnişoară. De fapt, nu 
echipa de filmare, sau pisicile neastâmpărate îmi crează 
probleme, ci femeile ca tine, care cred că au răspuns la toate 
problemele existenţiale! 

Tessa tresări surprinsă, recunoscând că, într-un fel, avea 
dreptate, dar cine se credea el ca să-i vorbească în felul acela? 

— Eşti omul cel mai egoist pe care l-am cunoscut vreodată, 
izbucni, roşindu-se la faţă. 

— M-am săturat de aprecierile tale, se răsti el, exact în clipa în 
care uşa se deschise şi în prag apăru Damien cu aparatul de 
fotografiat la ochi. 

— Zâmbiţi, vă rog...! Minunat...! 

Iar Tessa descoperi cu uimire că zâmbetul reflex care-i apăru 
pe buze era la fel de fals, de profesional, ca cel schițat de Sam. 


Capitolul 8 


Cu asta se crease un precedent. 

Însemna că Sam își impusese voinţa, iar Tessa, cu voia sau 
fără voia ei, urma să participe la filmări și asta mai mult ca sigur, 
fiindcă după câteva probe în faţa camerei de luat vederi, Damien 
o informase încântat că are un talent actoricesc înnăscut. 

Aruncată direct în vârtejul filmărilor, atenţia era tot timpul 
distrasă ba de bâzâitul vreunei camere de luat vederi, ba de 
vreun obiect care i se rotea pe deasupra capului cum ar fi micro- 
fonul „păros”, ceea ce-i amintea că permanent era urmărită. 
Dacă incidentul cu Thomas trecuse... și Thomas era doar o 
pisică, se întrebă cum se descurca Sam filmând replica cea mare 
şi mai periculoasă a acestuia. Îi ceruse Ninei să îmblânzească leii 
fioroși? Realizând că începe să devină cinică, în următoarele zile 
evita orice confruntare cu Sam, dar într-o dimineaţă când el 
răspunse la telefon se trezi înghesuită lângă el în același spaţiu 
îngust al biroului. 

— Acum unde mai ai de gând să te ascunzi? o ironiză el după 
ce puse jos receptorul. 

— Oriunde se află camere de luat vederi și microfoane dar, 
după cum observ, slabe speranţe să găsesc un asemenea loc. 

— Să-nţeleg că nu ti-ar plăcea să lucrezi în televiziune, râse el. 

— Prefer o existență mai puțin agitată. 

— Adică să stai în picioare toată ziua cu muștele roind în jurul 
tău? 

— Cam aşa ceva. 

Sam ridică din umeri privind-o cu ironie. 

— Fetele angajate de Nina sunt plătite destul de bine, apoi ar 
mai fi vorba de faimă, relaţii și viitoare contracte, pentru că, tre- 
buie să recunoști că până la urmă te-ai descurcat foarte bine. În 
plus, chiar tu mi-ai zis că ești un fan al serialului. 

— Acum cu atât mai mult, dar asta nu mă-mpiedică să 
afirm același lucru despre orice produse de larg consum, să 
zicem detergenti... îngheţată... șampon de păr..., anume că 
aplicând corect formula totul iese perfect... ambalajul con- 
tează. 

— Deci, asta e părerea ta... ce-i drept nu prea măgulitoare? 

— Nu te-ai săturat de complimente? 

— Tu nu mi-ai făcut nici unul. 

— Ce nevoie ai de complimentele mele? 

— Cărui bărbat nu-i place să fie flatat de femei? 

— După un timp, până și vedetele încep să se sature de laude 
și celebritate. Eu nu-ţi aduc nici o critică fiindcă știu cu cât de 
multă seriozitate te-ai dedicat acestui serial. Nu cred că aș face 
faţă unei asemenea tensiuni. 

— În sala de operaţii ești supusă unei tensiuni mult mai mari. 
Te-am urmărit cu atenţie. Niciodată nu intri în panică și nu-ţi 
pierzi controlul. Orice s-ar întâmpla îţi păstrezi calmul... Crezi că 
azi vom avea de-a face cu vreo pisică năbădăioasă? 

— Nu, nu cred, dar nici ziua nu a fost dintre cele mai calme, 
zise Tessa râzând, ca să detensioneze atmosfera. 

— Am putea evada într-un loc anume unde să nu fim deran- 
jati nici de pisici, nici de aparatele de filmat. 

— Unde? 

— Eustace Mayfield era la telefon. Spunea că Shep 
reacţionează bine la tratamentul de neostigmină pe care i l-am 
prescris. E un motiv serios să merg până acolo ca să verific, dar 
am nevoie de un ajutor. Te oferi? încerc să mă revanșez pentru 
durerile de cap pe care ţi le-am provocat în ultimile zile. 

— Și filmările? 

— Ce-i cu ele? Băieţii se descurcă și fără noi, iar Gus poate 
avea şi singur grijă de sala de operaţii. 

— Atunci mi-ar plăcea să merg cu tine. 

Viaţa alături de Sam era ca senzațiile pe care le încerci într-un 
montagne russe; cu emoții pe care nu și le putea controla... 
Acum spunea că îl urăște, iar în momentul următor că... 

Tessa simţi un val de căldură inundându-i tripul. Că ce? Ce 
simțea cu adevărat pentru Sam Wilde? Era confuză, ceea ce nu i 
se mai întâmplase până atunci. Sam pusese stăpânire pe mintea 
ei de când îl cunoscuse și nu putea scăpa de această obsesie 
oricât ar fi incercat. 

— Hai să adunăm câteva lucruri, îi propuse el. Eustace zicea că 
ar vrea să examinez și câteva vaci, așa că-mi iau trusa... dacă-mi 

amintesc unde-am pus-o. Ah, unde-oi fi lăsat-o? bombănea în 
timp ce căuta prin dulapuri. Ce-am făcut în weekend...? Am ple- 
cat la Londra... am trecut pe la cabinet după ce am lăsat-o pe 
Suzie la aeroport... Nu, am luat-o cu mine... probabil am uitat-o 
acasă la Nina, fiindcă n-am vrut să las peste noapte medica- 
mentele în mașină. 

Tessa îl privea perplexă, mirându-se cum putea vorbi cu atâta 
ușurință despre cum schimbase o femeie cu alta. 

— Nu te interesează să vezi cum arată o fermă de animale? o 
întrebă el luând expresia ei şocată drept reticenţă faţă de pro- 
punerea sa. 

— Nu... adică da, se bâlbâi ea, încercând să se dezmeticească. 
De fiecare dată Sam reușea să-i insufle o stare de bine exact 
înainte să facă o remarcă sau vreun gest care s-o întristeze. Dar 
la ce altceva se putea aştepta de la el? 

— Atunci ce mai așteptăm? Dă-i zor. 

Tessa luă cealaltă trusă, iar el ieși să-l anunţe pe Gus. 
Categoric, Sam avea darul de a-i indispune pe cel din jur și o 
făcea în mod intenţionat. 

De afară se auzi motorul Porsche-ului. 

Sam Wilde era exact cum îl caracterizează Archie și Felix, deși 
atunci ei se referiseră la tehnicile folosite de el în televiziune. 

Un maestru al efectelor speciale! 


Green Farm era o fermă bogată cu pământuri mănoase și 
pășuni pe care pășteau cirezi de vite. 

— Eustace s-a descurcat foarte bine, îi explică Sam în timp ce 
intra cu mașina pe alee. Sper să-și convingă familia să se ocupe 


ÎN PLASA SEDUCŢIEI 109 


în continuare de fermă după ce el se va retrage. Băiatul cel mare 
e avocat, dar pe Greg, pe care nu l-am mai văzut de ani de zile, 
sper să-l fi convins să preia ferma. 

— Tatăl tău vizita des Green Farm? 

— Îmi pare rău s-o spun, dar nu prea avea timp să stabilească 
contacte cu fermierii din împrejurimi. 

— Deci, prin Shep, s-a reînnodat legătura. 

— Sau o fi fost providenta, replică Sam întorcând capul spre 
ea. Privirile li se încrucișară, iar Tessa se întrebă ce voise să 
spună prin vorbele acelea. Deși până atunci îl ţinuse la distanţă, 
sub privirea lui simţea că cedează. Dacă va reacţiona la fel de 
fiecare dată când se uita la ea, ar fi fost bine să-și amintească 
modul în care se purta cu Suzie și cu Nina. Probabil că și ele 
căzuseră victime aceluiași zâmbet, aceleiași priviri, aceleiași 
intimităţi pe care știa s-o creeze pentru a face o femeie să se 
simtă în centrul atenţiei lui. 

Maşina se îndrepta spre casa din cărămidă roșie, cu un aspect 
foarte îngrijit pentru o fermă de animale. 

— E un loc deosebit, nu-i așa? zise Sam și deschizând portiera 
se dădu jos din mașină. 

— E foarte frumos aici, răspunse Tessa trăgând în piept aerul 
proaspăt. 

— Bună, Sam! se auzi vocea unei femei care ieșise din casă să-i 
întâmpine. 

— Betty... ea e Tessa, făcu el prezentările. 

— Eustace mi-a vorbit mult despre tine, i se adresă Betty zâmbindu-i, 
apoi către Sam: intraţi să beti un ceai, sau începeţi chiar acum? 

Sam făcu o mutră mirată. 

— Ce să-ncepem? Sper că soţul tău n-are de gând să mă pună 
la cine ştie ce treabă. La telefon nu mi-a spus decât de Shep și de 
câteva vaci. 

— Ştii cum e Eustace. Îl găsești în birou cu Greg și cu adminis- 
tratorul fermei. Cunoști drumul, nu? îl întrebă Betty apoi, luând-o 
pe Tessa de braţ: Între timp, noi două ne vom cunoaște mai 
bine... la o ceașcă de ceai. 

După plecarea lui Sam, Betty o conduse pe Tessa înăuntru. 
Interiorul era complet modernizat, cu covoare groase și perdele 
asortate la ferestre. 

— Aveţi o casă foarte frumoasă, doamnă Mayfield. 

— Spune-mi Betty! 

Apoi Tessa o urmă în bucătărie utilată cu facilităţi de ultimă 
oră. 

— Da... e neobișnuit pentru o casă de ţară, nu-i așa? Cine vine 
pentru prima dată la noi se aşteaptă să vadă numai lucruri vechi, 
dar eu și Eustace am redecorat-o atunci când Gregory s-a întors 
acasă. 

Tessa de așeză pe un scaun și o urmări pe Betty Mayfield cum 
pregătește ceaiul. 

— Gregory e mezinul? 

— Da... a terminat liceul agricol și se va ocupa de afacerile fer- 
mei după ce Eustace se va retrage. Betty aduse pe masă ceaiul și 
fursecuri. Cel mare locuiește la Londra, e avocat și nu-i place 
viaţa la țară. Pentru noi hotărârea lui Greg a fost o mare 
ușurare... de asta... ne-ar plăcea ca Sam să se ocupe de partea 
veterinară. Eustace vrea astăzi să-l convingă. Cu Gerry n-a 
reușit... dar acum că Sam e acasă... 

— Temporar, o atenţionă Tessa, știind că Betty Mayfield 
aştepta o replică la vorbele ei. Sam mai are și alte obligații... tele- 
viziunea... cabinetul de la Londra. 

— Da... cu televiziunea are mare succes. Eu l-am avertizat pe 
Eustace să nu se entuziasmeze până nu are un răspuns. 

— ÎI cunoaşteţi bine pe Sam? 

— Întotdeauna mi-am zis că seamănă putin cu Else. Nici ea nu 
s-a acomodat în Beechwood chiar de la început. Apoi a cunoscut 
un bărbat bogat care i-a oferit ce nu putea Gerry și s-a măritat cu 
el. Îmi pare bine că ea și Sam s-au împăcat înainte de moartea ei 
acum câţiva ani. Zâmbind, Betty continuă, dar nu pe un ton 
insinuant: Sam are nevoie de un stimulent, de cineva care să-l 
determine să rămână. După plecarea Elsei nu l-a mai legat nimic 
de aceste locuri. Tessa doar încuviință din cap, nevrând să 
comenteze subiectul. Nu că Gerald n-ar fi fost un tată bun, con- 
tinuă Betty, dar Sam a fost mai mult plecat, la școli, la facultate, 
venind acasă numai în vacanțe și, uneori, să dea o mână de aju- 
tor la cabinet, așa că nu e de mirare că acum îi e greu să se 
hotărască. Totuși, azi mi s-a părut schimbat... de mult nu l-am 
mai văzut atât de bine dispus. L-o fi influienţând vreo femeie de 
prin partea locului? 


Tessa se uita la Sam cum examinează una din vacile lui 
Eustace, dar gândul îi era la întrebarea lui Betty. Dacă Sam se 
schimbase, era greu să pună această transfomare pe seama unei 
femei... dar, necunoscând-o pe Betty foarte bine se abţinuse să-i 
spună acest lucru, nici chiar sub formă de glumă. 

În clipa aceea, Eustace își mușcă buza, părând îngrijorat când 
Sam desfăcu botul umed al animalului. 

— Mă îngrijorează culoarea palidă a gingiilor, zise el. 

— Nu, arată bine. La rasa Guernsey și Jersey e ceva normal, îl 
linişti Sam. 

Cu şiretenie de vulpoi bătrân, Eustace îl convinsese să-i exa- 
mineze întreaga cireadă, de altfel perfect sănătoasă, simțind încă 
de la început că văcuțele bălțate cu ochi strălucitori și languroși 
îi treziseră interesul. Shep fusese doar pretextul pentru a-l aduce 
acolo. Acum tocmai o examina pe ultima. 

— Vreau să mă uit puţin şi la ugerul ei. 

— Mai ai timp? îl întrebă fermierul. 

Sam își ridică privirea spre el râzând. 

— $mecherule, credeai că nu m-am prins ce pui la cale? 

— Cine, eu? îi răspunse Eustace făcând o mutră nevinovată. 
Ce să pun la cale? Mă gândeam doar... am înţeles că nu te ocupi 
de fermele din jur. 

— Nu... și tu știi de ce. 

— Mda... hmm... televiziunea, nu? Bănuiesc că te ţine foarte 
ocupat, zise el oftând, uitându-se la Sam cum palpează ugerul. Și 
cu vițeii ce-am să fac? N-ai văzut în viaţa ta ceva mai drăgălaș... 
dar trebuie vaccinati... deparazitaţi... 

Sam își înălță capul și Eustace se opri, apoi își ţuguie buzele 
și începu să fluiere. 

— Dacă o să am timp... dacă! De vitei o să ne ocupăm mai târ- 
ziu. Acum lasă-mă să termin cu ele. 

Tessa îi asculta discutând, surprinsă de bunăvoința lui Sam 
fată de fermier. Probabil că la asta contribuia și faptul că se 

cunoșteau de multă vreme dar, chiar și așa, fiindcă iniţial, nu 
venise decât să-l vadă pe Shep. Sam se lăsase convins extrem de 
ușor. 

Gregory, care chiar atunci intră în ţarc semăna foarte bine cu 
tatăl său. Întreaga după-amiază îl ajutase pe Sam, ascultându-i în 
tăcere explicaţiile. Amintindu-și singura remarcă pe care o 
făcuse, anume că de-abia așteptase să înveţe mai multe de la el. 
Tessa se încruntă și rămase pe gânduri. Era limpede că Eustace 
îl chemase pe Sam la Green Farm pentru a încerca Să-l convingă 
să se ocupe de animalele de la fermă, deși știa că intenţiona să 
vândă cabinetul. 

— Şi cu deparazitarea cum facem? îl întrebă Eustace ceva mai 
târziu, când mai veni vorba despre viței. Ce propui? 

Tessa nu se aștepta ca Sam să răspundă provocării, dar 
răspunsul veni imediat: 

— Ti-aş recomanda să-i vaccinezi cu Dictol. E puţin mai 
scump, dar merită banii. Ai niște viței bine îngrijiţi. 

— Mă bucu că mi-o spui. 

Tessa își tinu respiraţia și rămase încordată când îl auzi pe 
Gregory plusând: 

— Am un prieten care acum şase luni și-a cumpărat o fermă în 
Rhillswood... Crezi că vei avea timp să te ocupi de amândouă? 

Tessa simţi un fior rece pe şira spinării, poate fiindcă întrea- 
ga după-amiază anticipase un răspuns negativ din partea lui 
Sam, iar acum nu se mai putea eschiva. 

— Vreau să fiu cât se poate de sincer cu voi, spuse Sam. Nu 
mă ocup de animale de fermă, fiindcă efectiv nu pot garanta că 
o pot face permanent. De-asta m-ati întrebat, nu? 

— Aș minţi să spun că nu, Sam. Am nevoie de un medic 
veterinar bun și până acum n-am avut încredere în nici unul. 
Pentru un fermier e un blestem dacă nu-și poate găsi un veteri- 
nar bun, recunoscu Eustace. 

— Nu vreau să te-ncurc și mai mult, se scuză Sam. Peste şase 
luni dacă dispar, sigur n-ai să-mi mulţumeşti. 

— Îmi asum riscul, insistă Eustace cu încăpățânare. 

— În plus, în momentul de faţă, la cabinet am treabă până 
peste cap... 

— Aştept să te eliberezi. 

— Mă pui în situaţia de a-mi fi greu să te refuz. 

— Pentru că vreau să accepti. 

Tessa simţi că i se moaie picioarele auzindu-l pe 
Eustace hohotind. Neputându-se uita la faţa lui Sam, se 
apucă să adune instrumentele folosite și se grăbi spre 
spălător, unde se apucă să le frece cu mult zel, dând dru- 
mul tare la jetul de apă ca să acopere vocile celor doi 
bărbaţi. 

După mai bine de o jumătate de oră, când ieși din spălător, îl 
văzu pe Sam dând mâna cu cei doi, dar pe figurile lor nu se 
putea citi altceva decât oboseală. 

— Haideţi în casă să luăm împreună o gustare și să vă răcoriţi. 
Uite că și câinele a făcut un efort ca să te vadă, adăugă când Shep 
ieși din coteţ. Acum mănâncă fără să vomite și, după cum observi, a 
început să meargă destul de bine. Îti mulţumesc Sam şi-ţi rămân 
dator. 

— Nu-mi datorezi nimic în plus decât ce e trecut pe chitanta 
de plată. 

— Pe curând, Sam, zise Gregory luându-și rămas bun, plecând 
apoi să mulgă vacile. 

— Mă bucur că ai rezolvat problema cu Gregory. Acum, poate 
vei avea mai mult timp să stai cu Betty. 

— Vrei să spui sub papucul ei? se burzului Eustace. Nu, 
mulțumesc! Și, făcând semn cu capul spre casă: Intraţi? Betty o 
să se supere dacă nu veniţi înăuntru. 

— N-o să se supere, spuse Sam. Și-așa gătește în plus pentru 
copii. Transmite-i salutările mele... Am stat destul... 

— Ai spus... copii? îl întrebă Tessa uimită, după ce se urcară în 
mașină. 

— Se ocupă de copiii infirmi. 

— Oh, Doamne... și eu care mă gândeam ce plăcut e să stai 
acasă și să n-ai altceva de făcut decât să aduni trandafiri în 
coșuleţ! 

Sam se întoarse cu fața spre ea și o privi surprins. 

— Ți-ar plăcea să duci o asemena viaţă? 

Tessa izbucni în râs dându-și capul pe spate. 

— Ah, nu... după o oră m-aș plictisi. Tata spune că de mică am 
fost o zvăpăiată. 

— Dacă să stai acasă și să leneveşti nu-ţi place, atunci ce pla- 
nuri ai pentru viitor? 

— Acasă n-am putut ţine animale, zise ea oftând. Archie are 
alergie la părul lor... de-asta a trebuit să dăm și câinele, dar 
mi-am promis ca într-o zi să am o casă plină de animale. În 
primul rând, însă, mi-ar plăcea să călătoresc, să vizitez ţări 
despre care știu numai din cărţi sau de la televizor... cum ar 
fi cele din Africa. 

— N-ai fost niciodată în străinătate? 

— Într-o excursie cu școala în Europa... după aceea îm vizitat 
Parisul împreună cu un prieten. 

— Cu Todd? întrebă el pe un ton indiferent. 

— Nu... n-a fost Todd, zise Tessa zâmbind. De ce mă-ntrebi? 

— Încercam să ghicesc. Şi după ce vei călători ce vei face? 

— Mă voi întoarce la casa mea, la animalele mele. 

— Singură...? Doar n-o să stai singură? o îndemnă el să con- 
tinue. 

— Nu voi fi singură. O să am copii! 

— Copiii tăi? Parcă nu erau în plan, sau n-am înţeles eu bine? 

Tessa își simţi inima zbătâdu-i-se în piept. Nu înţelegea cum 
de reușise Sam să conducă discuţia atât de departe. 

— Vreau doi băieţi şi două fete. Nu contează ordinea, dar 
mi-ar plăcea ca primul copil să fie băiat. 

— Nu crezi că în momentul de faţă e mai degrabă un risc să-ți 
faci asemenea planuri? 

— Poate că e un risc calculat. Și cu coada ochiului se uită la 
Sam. Era palid la față. 

— Am impresia... zise el îngândurat... Se pare că totul a fost 
bine pus la punct. Prietenul tău, Todd, intră şi el în calculele 
tale? 

Tessa trase adânc aer în piept și-și întoarse capul spre el. 

— Todd? Nu, nu cred. De ce mă tot întrebi de el? 

— Trăgeam o concluzie. 

— Fiindcă am ieși cu el în seara când ai venit să mă iei? 

— Păreaţi o pereche potrivită. Sunteţi de aceeași vârstă și bănu- 
iesc că aveţi şi același gen de preocupări. Vă cunoaşteţi de mult. 

— Da, ne cunoaștem foarte bine. De la moartea mamei a fost 
tot timpul în preajma mea, iar doamna Greystone m-a ajutat 
foarte mult. 

— Deci, deducţia mea a fost corectă. 

Tessa se uită încruntată la trăsăturile lui rigide. 

— Nu... greşești dacă-ţi imaginezi că între noi este mai mult 
decât o relaţie de prietenie. 

Sam își lăsă capul într-o parte. 

— Presupunând că e adevărat... ce s-ar întâmpla dacă ai 
întâmpina o piedică în a-ţi duce planul la bun sfârșit? Cum ar fi... 
să nu găsești candidatul potrivit care să te lase însărcinată? 

Tessa întoarse repede capul și se uită pe geam, așa că el nu-i 
văzu expresia amuzată. 

— Hmm... mormăi ea, asta ar putea fi o piedică, dar numai 
una de ordin tehnic. Mă descurc eu cumva. 

Sam apăsă pedala de acceleraţie. 

— Sunt convins, murmură el, schimbând viteza cu dexteritate, 
dar pe figura lui se putea citi că această dexteritate o avea doar 
la condusul mașinii, nu și la modul în care condusese discuţia cu 
femeia de lângă el. 


Capitolul 9 


Honey urma să plece acasă. 

Stăpânii câinelui ascultau cu atenţie indicaţiile lui Sam, dar 
Tessa observă că erau nervoși. Faptul că Honey se întorcea acasă 
era o nouă experienţă pentru toţi trei. 

Sam îi rugă să îl însoțească în grădină, iar Tessa îi urmă cu 
Honey în lesă, care mergea foarte încet. 

Sam le făcu semn să se așeze pe bancă. Doamna Cormack își strânse 
geanta în brațe, stând băţoasă lângă soțul ei care se uita încruntat la câine. 

— A stat câteva săptămâni în repaus total, dar mai are nevoie 
de o săptămână până să înceapă exerciţiile de recuperare. 
Sunteţi siguri că vreți s-o luaţi acasă? 

— Mi-a fost dor de ea, zise repede doamna Cormack. Eu nu 
lucrez așa că o pot supraveghea permanent. 

— Eu sunt de părere s-o mai lăsăm aici, domnule Wilde. Pe mine 
animalele bolnave mă sperie. Cred că aici îi va fi cel mai bine. Ce ziceţi? 

Sam ridică din umeri. 

— Honey vă duce dorul și asta-i întârzie însănătoșirea dar, pe 
de altă parte, aici, într-un spaţiu închis, e mai puţin probabil să 
înceapă să se agite decât dacă ar fi acasă. 

— De felul ei Honey e un câine leneș, flegmatic și foarte rar 
devine agitată. M-am gândit ca în prima săptămână s-o ţin în 
debara unde spaţiul e îngust și n-ar avea ce stricăciuni să facă. 
Acolo are lumină, căldură și coșul ei... 

— Femeia are întotdeauna ultimul cuvânt, râse domnul 
Cormack. Mai bine o luăm acasă, domnule Wilde. 

Tessa întinse lesa stăpânei lui Honey. 

— Îţi mulţumesc, Tessa, că ai avut grijă de ea. Uite cum te 
priveşte. Te-a necăjit? 

— Nici n-am simţit-o. Mi-ar plăcea să am un câine cu tem- 
peramentul lui Honey. 

— Dacă ne-ar intra un hoț în casă, în loc să latre, l-ar linge, 
replică domnul Cormack pe un ton sec. 

Sam se ridică de pe bancă râzând. 

— Aţi lăsat mașina la intrarea laterală? Nu e prea departe să 
meargă pe jos. 

După ce plecară, Tessa se apucă să curețe cușca în care 
stătuse Honey. Sub folia de plastic dădu peste broscuţa de cau- 
ciuc pe care i-o adusese să se joace. 

— Îţi va fi dor de ea, auzi în spate vocea lui Sam. 

— Da, puţin. E atât de drăguță și afectuoasă... 

— Oh, Doamne, știi că nu trebuie să te ataşezi de pacienți. 

Deși simţea un nod în gât, Tessa reuși să zâmbească. 

— Ştiu că e o prostie din partea mea... 

— Dar dragostea învinge totul, continuă Sam mângâind-o cu 
privirea. 

— În cazul ăsta, da, zise ea roșind. Până atunci nu-l mai auzise 
pronunţând acel cuvânt. O să-mi treacă. 

— Dar lui Honey? Va avea o noapte agitată dacă nu-și va găsi 
jucăria, spuse el făcând semn cu capul spre broscuta din mâna 
ei. Cât a stat aici n-a pierdut-o niciodată, nu? 

— Locuiesc destul de aproape, așa că am să le-o duc. 

— Un bun pretext pentru a o vedea pe Honey? 

— Nu! Ba, poate că da... dar să știi că nu eu am pus-o 
dedesubt. 

— Te cred, deși n-ar trebui! Te conduc eu după program. 

— Mă pot duce și singură, protestă ea, spunându-și că 
plimbarea pe jos va prelungi momentul întoarcerii la 
Beechwood Hall. Casa plină de lume nu o mai atrăgea ca 
înainte. 

În fiecare seară, după cină se împărțeau în „bisericuţe”, iar ea 
trebuia să găsească fel de fel de scuze ca să se retragă devreme. 
Uneori telefona acasă și vorbea cu orele, sau ieșea să se plimbe, 
sperând că Boris și Damien se răzgândiseră între timp s-o 
însoţească. Îi plăcea compania lor, erau veseli și amuzanţi, dar 
animalele nu-i interesau decât ca subiect de fotografiat, dar mai 
mult discutau despre prietenii de la Londra. Iar dacă rămânea în 
casă, suferea văzându-i pe Sam şi Nina împreună, deși n-ar fi tre- 
buit, pentru că, pentru el nu însemna nimic mai mult decât un 

simplu angajat. De ce să-i fi dat ei atenţie când pe Nina o 
cunoștea de ani de zile? Și, oricum, nu ducea lipsă de femei. 
Întotdeauna va exista o Suzie, sau o Nina în viața lui. Întotdeau- 
na! 

— Sunt cinci sau şase kilometri până acolo. Cu mașina, în 
câteva minute am ajuns. Vreau să trec și pe la Tom Hawkins 
să-i văd câinele. Ţi-l mai amintești, cel care a căzut în cap- 
cană. 

N-avea cum să uite fiindcă îl întâlnise pe Tom în weekend-ul 
în care sam dispăruse cu Nina la Londra. 

— Cred că dacă te-aș întreba la ce te gândești acum m-ai 
minţi... și nu mi-ar place. Să nu-mi spui că la Honey, fiindcă 
nu-i așa. În ultima vreme am observat că eşti cam distrată, așa 
că presupun că în mintea ta nu sunt numai problemele de ser- 
viciu. 

Simţind că roșește, Tessa întoarse capul și se grăbi să bage în 
chiuvetă folia de plastic. 

— Eu nu mă gândesc decât la problemele de serviciu, minţi 
ea. De fapt, nu-i o minciună decât pe jumătate, își spuse încercând 
să se amăgească. Cealaltă jumătate stătea în faţa ei, privind-o cu 
îndoială. 

— De asta mi-era teamă. Am văzut că nu mergi nicăieri să 
te distrezi. Fetelor de vârsta ta nu le mai place să facă ne- 
bunii? 

— Îmi place să merg la distracţii, dar în ultima vreme n-am 
avut timp, răspunse Tessa evitându-i privirea. 

— Credeam că prietenul tău, Todd, își poate găsi timp pentru 
tine. Tineţi legătura, nu-i așa? 

— Nu prea, n-am mai vorbit cu el de mult. 

— Nu l-ai sunat... nu i-ai scris? 

Interesul lui o surprindea. De ce tot aducea vorba despre 
Todd? Până atunci habar n-avusese că Todd ocupa un loc atât de 
important în viaţa ei, cum credeau ceilalți, totuși recunoștea că 
era puţin ciudat că în ultimul timp nu mai auzise nimic despre 
el. Să se fi supărat că plecase fără să-și ia rămas bun atunci când 
fusese acasă? 

— Archie și Felix îi transmit veștile despre mine apoi, 
părându-i-se că Sam o priveşte suspicios îl întrebă pe un ton sec: 
Vrei iar să scapi de mine? 

— Acum nu mă mai lupt cu reporteri aroganti, ci cu o echipă 
de televiziune trasnită, zise el schiţând un zâmbet. Nici nu sfârși 
bine ce voia să spună că, de la intrare, se auzi strigăt. Cred că e 
Nina, și se repezi la ușă. 

— Sam! Ușa se deschise larg și Nina apăru în prag gâfâind. 
Sam, mai avem lumină câteva ore, așa că vreau să te duc în 
pădure. Cercetaşul nostru a localizat o turmă de cerbi. 

— Ce specie? întrebă el. 

— Habar n-am, doar suntem orășeni. De-asta și avem nevoie 
de tine. Te superi, Tessa, că ţi-l fur? zise luându-l pe Sam de 
braţ. 

— Bineînţeles că nu, răspunse ea repede, încercând să-și 
ascundă nemulțumirea. Oricum rămân aici cu Gus până diseară. 

— Sam, i-ai spus Tessei despre săptămâna viitoare? 

— Nu, ţi-am lăsat ţie această onoare. Mă duc să mă schimb şi 
mă-ntorc imediat. 

— Pentru weekend-ul viitor am plănuit o petrecere-surpriză, îi 
explică Nina când rămaseră singure. Sam e de părere că cel mai 
potrivit ar fi să o dăm la Beechwood Hall. Eşti invitată. 

Luată prin surprindere Tessa nu găsi repede o scuză. 

— Ce fel de surpriză? 

Zâmbetul Ninei radia o bucurie reţinută. 

— Dacă-ţi spun n-ar mai fi o surpriză, dar îţi dau un indiciu. 
Are legătură cu ăsta. Și întinse un deget pe care strălucea un 
briliant mare înconjurat cu rubine montate în aur. Încă nu l-a 
observat nimeni până acum. Îţi dai seama ce spirit de observaţie 
au bărbaţii? 

Tessa privea inelul încremenită, cu ochii larg deschiși. 

— E... foarte... frumos, reuși să îngaime. Nu era de mirare că 
Sam nu știuse cum să dispară mai repede din cameră. Apoi 
schițând un zâmbet: Mă bucur pentru voi. Felicitări. 

— Să nu mă dai de gol, zise Nina privind-o cu ochi strălucind 
de fericire. 


Era aproape șapte când Tessa fu gata de plecare spre casa 
familiei Cormack. Se schimbase în pantalonii albi și tricoul bleu 
şi-şi băgase vesta în tașcă, lângă broscuta de cauciuc. Acum chiar 
avea un motiv în plus să se întoarcă târziu la Beechwood Hall. 

Trăgând în piept miresmele serii de iunie, străbătu satul 
trecând pe lângă magazine și pe lângă restaurantul Crossed 
Keys, în fața căruia turiștii mâncau și beau stând pe băncile de 
lemn. Soarele, ca o tipsie de foc, cobora dincolo de copacii și de 
drumul care, aşa cum îi explicase Gus, ducea spre casa familiei 
Cormack. 

De ce nici măcar nu bănuise că între Nina şi Sam era ceva 
mult mai serios decât lăsaseră să se vadă? Ce proastă fusese. 
De-abia acum înțelegea că Suzie îi încurcase treburile lui Sam, 
motiv pentru care o și expediase la aeroport, după care se 
grăbise să ajungă la Nina ca să „dreagă busuiocul”. 

Cu ea doar se distrase ca să treacă timpul mai repede. Ah, de 
ce fusese atât de proastă? Și de ce o interesa atât de mult se 
simțea el pentru altă femeie? 

— N-ai luat-o pe drumul bun! 

Tessa tresări speriată. Întorcând capul văzu Porsche-ul 
mergând pe lângă ea, cu portiera din dreapta deschisă. 

— Ăsta-i drumul pe care mi l-a indicat Gus, ripostă ea, 
aplecându-se să se uite înăuntru. 

— N-ai observat că la un moment se bifurcă? Așa că nu mai 
comenta și urcă-te! 

— Nu era nevoie să te deranjezi, replică, totuși se sui lângă el 
trântind portiera. Găseam eu drumul până la urmă. 

— La miezul nopții tot pe-aici ai fi orbecăit. 

Tessa nu mai zise nimic. De fapt, nici nu-i mai păsa dacă ar fi 
găsit sau nu drumul cel bun, pentru că nu voise decât să fie sin- 

gură, mersul pe jos ajutând-o întotdeauna să-și limpezească gân- 
durile. Acum, însă, nu mai conta, fiindcă se afla în spaţiul îngust 
din mașină, alături de singura persoană în compania căreia nu 
voia să se afle în seara aceea. 

— De ce nu m-ai așteptat? 

— Plecaseși la vânătoare de cerbi. 

— Ti-am promis că te conduc și eu întotdeauna mă ţin de 
cuvânt. 

Auzi, întotdeauna se ţinea de cuvânt! Ce glumă bună! 

— Aţi găsit cerbii? îl întrebă, cu ochii fixaţi asupra drumului. 

— Da... și nu. 

Tessa îl privi curioasă, dar numai cu coada ochiului. 

— Cum adică? 

— Adică am găsit cerbii, dar erau din cei lopătari, obișnuiți, 
așa că am hotărât să nu-i mânăm să plece spre locul unde se află 
ceilalți. 

— Care ceilalți? întrebă Tessa, neînțelegând ce vrea să spună. 

Sam opri mașina, stinse motorul, și-și încrucișă braţele peste 
volan. 

— Cerbii Sika. Sunt cele mai frumoase specimene ale aces- 
tei rase... și foarte rare în această regiune, doar câteva exem- 
plare. Cred că la ei se referea Nina când mi-a spus că au găsit 
cerbi. 

— De ce sunt atât de deosebiti? 

— Multă vreme au fost vânaţi fără milă, de-asta sunt apariții 
foarte rare. Atunci când ai norocul să-i zărești, ai impresia că 

asiști la un miracol, iar eu n-am vrut să destram această vrajă, 
această stranie apariţie. 

— Dar serialul nu vrea să dezvăluie oamenilor tocmai aceste 
ciudăţenii din lumea animalelor sălbatice, pentru a învăţa să le 
ocrotească și să le admire frumuseţea? 

— Hmm... la început asta era intenţia mea. Ești gata? schimbă 
repede subiectul. Am ajuns. 

Tessa se uită pe geam spre casa cu peluza îngrijită și fântână 
arteziană. Sam cobori, în timp ce ea încă se mai gândea la ce îi 
povestise. Chiar nu-l mai înțelegea deloc. De ce se răzgândise să 
mai filmeze cerbii Sika? 

Jean McCormack îi întâmpină zâmbind ușurată. 

— Oh, domnule Wilde... Tessa. Tocmai voiam să vă telefonez. 
Bill spune că mă agit degeaba, dar Honey mă îngrijorează. E 
schimbată; nu mănâncă... 

— Pot s-o văd? întrebă Sam. 

— Vă rog, intraţi. Și îi conduse spre bucătărie. O ţinem în debara. 

Honey stătea confortabil în coșul ei, dar când Sam intră, abia 
dacă mișcă din coadă. Tessa își lăsă jos trusa, iar Sam, cu steto- 
scopul în mână, începu să examineze câinele. 

— Nu trebuie să vă faceţi probleme. E sănătoasă, însă cred că 
ziua de azi a fost cam obositoare. 

— Dar n-a mâncat absolut nimic şi asta nu-i stă în fire. 

Tessa scotoci în tașcă și scoase dinăuntru broscuta. 

— Doamnă Cormick, v-am adus asta. Am uitat să v-o dau 
dimineaţă. 

— Ah, ce drăguță eşti. 

Tessa îngenunche lângă Honey și-i arătă broscuţa. Honey 
mârâi, apoi o mirosi, îi dădu cu laba și când broscuta „chiţăi”, 
ciuli urechile și începu să dea din coadă. 

— Ce scamatorie ai făcut, Tessa? Uite-o ce mutră are, râse 
doamna Cormick. 

— În fiecare zi, după ce Honey a început să se simtă mai bine, 
se jucau cu broscuţa. Asta însemna pentru ea că este răsfăţată. 
Câinii au o memorie fantastică şi fac asemenea asocieri. 

— Sam vrea să spună că am răsfăţat-o prea mult și nu trebuia, 
şopti Tessa în timp ce Honey îi lingea degetele, luându-i ușor 
broscuţa din mână ca să n-o zgârie cu colții. 

— Nu știu cum să vă mulțumesc... amândurora. Honey 
înseamnă foarte mult pentru noi. 

În cele din urmă plecară, necedând insistențelor doamnei 
Cormick de a mai rămâne, dar nu înainte de a-și lua rămas bun 
și de la Honey care, în mod miraculos, își recăpătase pofta de 
mâncare și tocmai atunci hăpăia din castron. 

— Nu ești singura care suferă de singurătate. Am făcut bine că 
am venit în seara asta, îi spuse Sam în timp ce se urcau în 
mașină. 

— N-ar fi trebuit să mă atașez de ea. Mă simt vinovată, dar nu 
ştiu ce legătură s-a creat între mine și Honey. Știi că nu mi s-a 
mai întâmplat. 

— A apărut în viaţa ta într-o perioadă dificilă pentru amân- 
două, altfel că v-aţi oferit una alteia întreaga afecțiune. 

— Crezi că despre asta-i vorba? îl întrebă mirată. 

— Sunt sigur. 

— În cazul meu, la ce perioadă dificilă te referi? 

— La schimbarea stilului de viaţă. Trebuie să recunoști că a 
avut loc o schimbare radicală. 

Sam urcase un deal abrubt și oprise mașina pe o cărare, 
însă Tessa nu-și dăduse seama că se îndepărtaseră mult de 
sat, prea tulburată de vorbele lui. Nu era vorba despre schim- 
barea stilului de viaţă, ci de o criză emoţională, mult mai pro- 
fundă decât una provocată de schimbarea slujbei sau a 
locuinţei. 

— Unde ne aflăm? îl întrebă, uitându-se la căsuţa cu gard 
verde. Din grădină se auzeau câinii lătrând și pe poteca din faţa 
mașinii fluturau din aripi câteva păsări de curte. 

— Acasă la Tom Hawkins. 

— Casa e cam părăginită. 

— Bătrânul are optzeci și patru de ani... și așa nu știu cum se 
descurcă cu toată gospodăria. Vezi că are mulți câini, așa că fii 
pregătită. 

Aproape imediat, vreo patru câini apărură dinspre casă, 
lătrând când intrară în curte. 

— Se potolesc repede, râse Tom Hawkins din prag. 

Înăuntru aerul era închis și mirosea a păsări și a mâncare pen- 
tru câini, care era depozitată în pungile rezemate de perete. Tom 
îi invită să se așeze și, aproape imediat, în încăpere își făcură 
apariția câteva găini care zburară pe speteaza scaunului Tessei, 

apoi intrară şi câinii și se produse o hărmălaie de nedescris. Tom 
îşi luă pușca din cui și numai ameninţându-le cu ea reuși să facă 
liniște. 

— Ştiu că nu trag cu ea, că doar le ameninţ. 

Sam râse văzând expresia șocată a Tessei, apoi se aplecă să 
examineze laba spanielului care stătea culcat la picioarele lui. 

— E perfect sănătos. 

— Gus a făcut o treabă bună, zise Tom Hawkins. 

— Dar cățeaia gravidă? Cum îi merge sarcina. 

— A fătat trei pui. Vrei să-i vezi, Tessa? 

Tessa se uită prin cameră. 

— Nu mi-am dat seama că aveti şi cățeluși aici. 

— Sunt în bucătărie, cu Aga. Veniti. 

Dintr-o cutie aflată într-un colț se auziră scâncete și lătrături 
subtiri. Înăuntru erau trei cățeluși frumoși și dolofani cu blăniţa 
aurie, iar în coșul de alături, mama, o cătea, cu blana deasă, tot aurie. 

— Oh... credeţi că mă lasă să mă apropii? întrebă Tessa. 

— Buttercup e o căţea foarte blândă. 

Tessa îngenunche și mai întâi mângâie cățeaua, ai cărei ochi 
semănau cu cei ai lui Honey și care o linse pe mână, apoi scoase 
cățelușii din cutie. Miroseau a lapte și aveau burticile atât de 
umflate că păreau obezi. Se jucă cu ei până când îl auzi pe Sam 
spunând: 

— Am mai sta dar nu mai e timp. 

Cu părere de rău, Tessa îi aşeză, pe rând, în cutie și, curând 
cățelușii adormiră obosiţi. 

— Au nevoie de stăpâni iubitori, așa că dacă auzi pe cineva, Sam... 

— Te anunţ, zise Sam luând-o pe Tessa de braţ. 

Cei doi bărbaţi continuară să vorbească despre braconaj. 
Tessa încă simţea în nări mirosul de lapte și în plus atingerea 
acelor adorabine făpturi. Casa aceea, deși neingrijită, radia 
căldura dragostei. Tom și animalele lui trăiau acolo într-o atmos- 
feră de pace și armonie. 

Tom le oferi vin făcut în casă, dar îl refuzară, Sam pentru că 
urma să conducă, iar ea fiindcă în momentul acela dacă ar fi băut 
doar un pahar, s-ar fi îmbătat și trebuia să-și controleze reacţiile. 

Curând își luară rămas bun de la bătrân și plecară însoţiţi de 
lătratul furios al câinilor. 

— Se ţine bine la vârsta lui, nu? o întrebă Sam, în timp ce-și 
potrivea oglinda retrovizoare, apoi uitându-se la ea: Eşti cam 
tăcută. 

— Probabil fiindcă abia aştept să fac un duș fierbinte și să mă 
culc... Ar fi trebuit să-l felicite pentru logodna cu Nina? Precis ştia 
că Nina o anunţase. Ce se aştepta să-i spună? 

— Ti-au plăcut cățelușii? 

— Sunt atât de frumoși, iar Buttercup îmi amintește de Honey. 

— Câinele ăsta te obsedează, râse el. Uite, încă nu s-a 
întunecat. Dacă mai reziști puţin, aș vrea să-ţi arăt ceva. 

— E deja târziu, Sam, Sunt obosită. 

— Durează puţin şi n-ai să regreţi. 

— Sper, zise ea oftând. Despre ce e vorba? 

— E surpriză. 

Sam vru s-o ia de mână. 

— Mă descurc... 

— Nu cred. Pe-aici terenul e abrupt și aşa cum ești încălțată 
nici zece metri n-ai putea înainta. Dă-mi mâna. 

— Nu știam că am să ajung până aici, zise înțepată, totuși îl luă 
de mână. 

— Numeni nu cunoaște locul ăsta. trebuie să te miști fără 
zgomot. În pădure era aproape întuneric și nu se vedeau 
decât formele copacilor din ce în ce mai întunecate. Tessei i 
se părea că merseră ore întregi dar, bineînțeles, că era 
imposibil. La un moment dat Sam o prinse de mijloc și o trase 
în jos. Sșșt! Vorbește în șoaptă. Uită-te acolo, murmură el. 
Sunt doi cerbi Sika. Priveşte-i bine pentru că sunt o apariţie 
foarte rară. 

— Oh, sunt superbi, șopti ea, încercând să ignore senzaţia 
plăcută ce-i străbătea corpul lipit de al lui. 

— Masculii au blana roșcată cu o dungă neagră de-a lungul 
şirei spinării... Vezi ce coarne au? 

Tessa își tinu respiraţia privind acele animale magnifice. Până 
atunci nu mai văzuse cerbi atât de aproape, cu atât mai puţin 
cerbi Sika. 

— Când se întorc să le observi crupa... acolo blana e albă... nu 
te mișca fiindcă or să te vadă. Nici nu se putea mișca pentru că 
privea vrăjită acele creaturi zvelte, maiestuoase, cu mișcări agile. 

Acum, ascultă, cu atenţie, şopti el. Unul din cerbi își înălță capul 
și scoase un fluierat ascuţit, ca un țipăt, care se stinse într-un 
boncănit. Era cel mai expresiv sunet pe care Tessa îl auzise vre- 
odată, impresionând-o până la lacrimi. Imediat, cerbii se pier- 
dură în noapte, lăsând-o cu sentimentul că asistase la momentul 
magic despre care îi vorbise Sam. 

— Au plecat, zise el cu regret. 

Tessa se mișcă puţin în braţele lui. 

— Nu-mi vine să cred ceea ce-am văzut, şopti. Acum înțeleg 
ce-ai vrut să spui prin miracol. Privindu-l în ochi își dădu seama 
că urma să o sărute. Nu era drept. Un asemenea moment unic în 
felul lui, ar fi vrut să-l împartă cu el. Dar nu putea! 

Se retrase din braţele lui. 

— De ce faci asta? Să admirăm împreună acest colțişor de 
paradis. 

— Cum poţi spune asta? zise ea cu vocea gâtuită de emoție. 

Sam o privi mirat. 

— Te-am adus aici pentru că voiam să împărtășim aceleași 
emoţii. E locul în care obișnuiam să vin când eram copil, dar 
nimeni altcineva nu știe de el. 

De ce-i spunea toate astea? Ninei, nu ei trebuia să i le spună! 

— Mă gândeam... că e locul cel mai potrivit să stăm de vorbă 
fără să fim întrerupţi. Ce părere ai? Nu-ţi înțeleg privirea acuza- 
toare. 

— Cred că mai bine ar fi să ne întoarcem. Îți mulțumesc că 
m-ai adus să văd cerbii... 

— Încetează cu amabilităţile şi hai să stam de vorbă. Și întinse 
mâna s-o prindă de braţ, dar Tessa se feri. 

— Vreau să plec. 

— lar eu eu vreau să discutăm, insistă el. 

— Să discuţi cu mine? Numai asta ai de gând, sau și altceva? 

— Cred că ai tot dreptul să mă întrebi asta, dar te asigur că în 
seara asta nu vreau decât să stăm de vorbă... departe de privirile 
curioase... 

— Ale Ninei? murmură ea. 

— Nu știu la ce te referi. 

— Ah, nu? Atunci să fiu mai explicită, zise ea tremurând înfri- 
gurată. Trebuia să-ţi fi spus mai demult, dar, probabil că acum e 
momentul cel mai potrivit. Nu era nevoie să ieși din cameră ca 
să-mi spună Nina. Oricum, nu v-aș fi trădat... 

— Despre ce naiba vorbeşti? 

— Despre ce? repetă ea surprinsă. Despre logodna voastră, 
bineînţeles. 

— Ah... acum înțeleg. 

— Înţelegi? Sunt încântată? îl ironiză ea, văzându-i zâmbetul 
arogant. 

Fără cel mai mic efort Sam o prinse de încheietură și o trase 
în braţele lui, strivindu-i gura cu buzele lui fierbinţi. Apoi o trân- 
ti pe iarbă. 

— Încă nu m-am însurat cu Nina, așa că ne putem distra puţin, 
scumpa mea, Tessa. 


Capitolul 10 


Se zbătea să scape din strânsoare. 

Dar Sam era puternic și o ţintuia pe spate, în iarbă. Gura 
lui lacomă cerea un răspuns și Tessa cedă, copleșită de 
dorinţă. Era adevărat că încă nu se căsătorise cu Nina, dar asta 
se va-ntâmpla vreodată? auzi vocea ispitei. ÎL dorea atât de 
mult, tânjea cu disperare să facă dragoste cu el... 

Sam îi dădu drumul la mâini, încolăcindu-i trupul cu al lui. 
Tessa gemu slab, urându-l, dar și pe ea, pentru această 
trădare. De ce îi permitea așa ceva? Nu era corect din partea 
lor. 

Ca prin vis simţi cum Sam o cuprinde de mijloc și o ridică, 
lipind-o de pieptul lui. 

Imaginea Ninei îi reveni în minte. 

— Încetează, Sam... încetează. 

— De ce? îi șopti el la ureche. Te doresc. 

Tessa îl imbrânci. 

— Acum mă dorești? Tu nu-ți dorești decât ce-ţi este 
interzis. Ceea ce poţi obține cinstit nu-ți place, replică, 
amintindu-și cum o respinsese. Pentru tine dragostea e un 
joc... nu, nu dragostea, tu nu cunoşti semnificaţia acestui 
cuvânt. Cum poti face aşa ceva? Cum poţi s-o înșeli pe Nina? îi 
reproșă, încercând să-și reprime dorința. 

— Mă doreşti la fel de mult cum te doresc și eu. 

— Dar nu în felul ăsta. N-am nici un interes să fiu prima 
femeie care să pună în pericol o căsnicie care nici măcar nu 
a-nceput! 

Reuși să se ridice şi atunci îi văzu surâsul cinic. 

— Încetează cu replicile moralizatoare. În felul ăsta ai 
reușit să te izolezi în turnul tău de fildeş, ţinând bărbaţii la 
distanţă. 

— La tine cinismul e ceva înnăscut? 

— Cinismul îl capeti prin antrenament... prin mult antrena- 
ment. 

— Atunci îmi pare rău pentru tine că ai pierdut atâta vreme 
antrenându-te. Şi alergă spre mașină, îngrozită să meargă prea 
departe și astfel să-i fi aflat secretul. Dar cum poţi păstra 
secretă dragostea? Pentru că impotriva dorinţei amândurora, îl 
iubea, chiar dacă Sam o folosise drept pion pe tabla sa de șah. 
Dar acest lucru nu se va mai întâmpla. Nu era bătaia de joc a 
nimănui! 

Ajunse la mașină abia trăgându-și răsuflarea. Obrajii îi erau 
umezi de lacrimi și părul îi scăpase din coadă. Se rezemă de 

mașină și închise ochii. Sam nu trebuia s-o vadă așa! Da, îl 
iubea, făcuse cea mai proastă alegere, dar când gândești cu 
inima nu cu capul, mai poti face alegerea potrivită? 

În apropiere era un izvor pe care-l observase la venire. 
Îngenunche în iarbă şi-şi cufundă palmele în apă, apoi îşi dădu 
pe faţă. Apa rece o învioră. Acum se simțea mai bine și își 
putea controla emoţiile. 

— Te-ai calmat? Întorcându-se îl văzu în faţa ei, cu mâinile 
în buzunare. Nu poţi învinovăţi un bărbat că a încercat și el, 
zise Sam, fără urmă de regret în voce. 

— Nu te învinovăţesc, replică ea, ridicându-se, dar vreau să 
mă lași în pace. Ti-am spus că nu mă interesează jocul tău... și 
am vorbit serios. 

Sam ridică din umeri. 

— Dacă chiar asta simţi... am să mă port cuviincios, dar 
va trebui să mă ajuţi... să faci cumva să nu-mi mai placi. Mă 
cuminţesc şi, dacă vrei, am să dau totul uitării. Tessa își 
încleștă pumnii. Nu credea o iotă din ce-i spunea. 
Liniștește-te, a fost o ultimă încercare. Acum hai să ne dăm 
mâna și să cădem la o învoială. Discreţia ta... și te las în 
pace. 

Deci asta era! Hotărâse să încerce să-i cumpere tăcerea. Nu 
avea de ce se teme. În ce o privea, ştia să păstreze un secret, 
Așa că îi întinse mâna, șovăind. 

El i-o luă, o duse la buze și o sărută, iar Tessa simţi fur- 
nicături pe şira spinării. 

— Acum mergem? îl întrebă retrăgându-și-o repede. 

Când ajunseră la Beechwood Hall, Sam intră cu mașina pe 
alee şi făcându-i conspirativ cu ochiul, gest pentru care Tessei 
îi veni să-l pocnească, îşi duse degetul la buze și-i șopti: 

— Ssst! Nu uita, nici o vorbă că am fost împreună în pădure. 
Avem o înțelegere. 


Miercuri află de la doamna Pearson că o parte din echipă și 
Nina, plecaseră la Londra să-l vadă pe Leo Scheldon, pro- 
ducătorul. 

— Voi fi bucuroasă când vor pleca de tot. Nu-mi place să o 
spun, dar zănaticii ăștia habar n-au ce-i aia o mâncare bună. 
Uită-te şi tu! 

Tessa se uită în farfuriile cu resturi de la micul dejun: ouă, 
peşte afumat și ciuperci. 

— Nu sunt obișnuiți cu mâncarea gătită în casă, o consolă 
Tessa, gândindu-se că nici Nina, nici alte manechine ce călca- 
seră pragul acelei case, nu agreau ideea caloriilor în plus. 

Sam se ținuse de promisiune, dar se comporta într-un mod 
pe care nu-l înțelegea... prea amabil! Simţea, oare, pericolul! 
De Suzie se debarasase considerând-o prea periculoasă. 
Același lucru îl gândea și despre ea? Uneori îi surprinderea 
privirea în timpul lucrului și era nevoită să întoarcă capul; nu 
voia să citească mesajul ce i-l transmiteau ochii lui. 
Amenințarea plutea în aer: Sam va încerca din nou. 


138 SUSAN DOYLE 


Dimineaţă nu avură pacienţi, așa că Gus și Annie hotărâră 
să ia o pauză ca să-și bea cafeaua. 

— Ce liniște! Nici pacienţi, nici aparate de filmat, nici 
gălăgie, râse Gus. Tocmai când Tessa își propunea să se 
bucure și ea de această atmosferă calmă, Sam intră în birou. 

— Sam, bei o cafea? îl întrebă Annie. 

— Mulţumesc, apoi către Gus: m-am decis să preiau Green 
Farm. Tu ce părere ai? 

Gus rămase surprins. 

— Ce veste... grozavă. Dar cum de te-ai răzgândit? 

Sam își trase un scaun şi sorbi din cafea. 

— Să zicem că în planurile mele a intervenit o mică schim- 
bare. Ăăă... mă gândesc să mă extind... 

— Vorbești serios? se miră Gus. 

— Minunat! spuse și Annie. 

— Adică... te gândești să păstrezi cabinetul? Să nu-l mai 
vinzi? 

— Am să-l întreb pe Paul Lancing, cel care-mi ţine locul 
la Londra, dacă vrea să ne asociem. Cunoaște rosturile ca- 
binetului din Londra şi caută o slujbă permanentă. Asta-mi 
va da libertatea să practic aici. Ce zici, Gus? M-ai ajuta în 
continuare? 

Tessa se uită expresia bătrânului care trecu de la perplexi- 
tate la încântare. 

— Mai întrebi, Gus? Nu știi răspunsul? 

Sam râse. 

— Mă aşteptam la un răspuns afirmativ. Bun! Atunci, să-ncepem! 
Tessa, ești drăguță să-mi pregătești bagajele? Vaccinarea ani- 
malelor la Green Farm ne va câteva zile... așa că adună-ţi și tu 
niște haine mai vechi... S-o întindem de-aici cât încă mai e 
liniște. Gus... Annie, ne puteţi ţine locul? 

— Ne descurcăm, nu, Annie? Mai ai și alte surprize, Sam? 

— Una sau două, dar le păstrez pentru mai târziu, zise el, 
aruncându-i Tessei o privire inocentă. 

Dar ea era la fel de şocată ca Gus și Annie, curând, însă, 
totul va ieși la iveală. 

Dar nu înainte de a doua zi de vaccinări, după ce Eustace 
Mayfield își condusese una din cirezi și Sam era concentrat 
asupra dozei pe care urma s-o injecteze următoarei, începu să 
bănuiască ce avea în minte. 

Aplecată deasupra vițeilor simţi pentru prima dată că îi 
înțepenește spatele. Ce dor îi era de o baie fiebinte. 

Eustace Mayfield o văzu îndreptându-se din spate şi o ajută 
să se ridice, apoi o trase într-o parte. 

— Toate greutăţile noastre par să se rezolve... dar mă-ntreb 
ce l-a determinat pe Sam să se răzgândească? 

— Vă referiti la fermă? Ştia că bătrânul era la fel de surprins, 
dar ea nu era în măsută să comenteze afacerile lui Sam și, 
oricum, adevăratul motiv nu-l cunoștea nimeni, nici măcar ea, 
sau Gus. 

— Nu numai la fermă, dar și la prietenul lui Gregory. Și am 
mai auzit că Sam s-a hotărât să rămână la Beechwood. 


140 SUSAN DOYLE 


— Sinceră să fiu... nu știu nimic. Sam nu mi-a spus motivele 
pentru care vrea să extindă cabinetul. 

— Nici de ce părăsește televiziunea? 

Întrebarea lui Eustace Mayfield îi aprinse toate 
beculeţele din cap. De ce nu se gândise la asta de la 
început? Acum, totul i se limpezea în minte. Ca bărbat 
însurat, Sam avea noi perspective! De ce intenţiona să pro- 
feseze exclusiv medicina veterinară? Pentru ca Nina să-și 
continue munca în televiziune fără ca el s-o stingherească. 
Probabil că Nina, care avea o personalitate puternică, 
făcuse presiuni asupra lui după episodul cu Suzie și el 
cedase, fiind genul de femeie care putea să manipuleze un 
bărbat precum Sam Wilde. 

Făcându-se că nu aude întrebarea, schimbă subiectul. Era 
sfârșitul săptămânii și aproape terminaseră vaccinarea. Cu 
atâtea gânduri care îi măcinaseră mintea o apucase durerea de 
cap, dar măcar înţelesese ce se petrece. 

În timp ce se întorceau acasă de la Green Farm cerul se 
acoperi de nori. 

— Stă să plouă, zise Sam, zâmbind. De la un timp buna 
lui dispoziţie începuse s-o irite. Era chiar atât de fericit? 
Chiar uitase că o sărutase și cum reacţionase ea? Cum era 
posibil ca cineva să-și facă planuri de căsătorie cu o per- 
soană, pentru ca în minutul următor să încerce să seducă 
alta? În noaptea asta n-ai să dormi prea bine... vreau să te 
previn... 

— Poftim? Ce-ai spus? 

— E vorba despre sala de bal. Greeley și o întreagă armată 
de femei s-au ocupat toată ziua s-o decoreze și, probabil, vor 
lucra și la noapte. N-a mai fost folosită de zeci de ani. 

Uitase de petrecere. Ce repede trecuse timpul! Bucură-te, e 
o petrecere de logodnă, nu priveghi... și un motiv de distracţie. 

— De fapt... nu cred că voi putea veni, spuse ea, cu privirea 
fixată asupra liniei albe de pe mijlocul şoselei. 

— Prostii. Cum să nu vii? 

— N-am cu ce să mă-nbrac. O scuză jalnică, dar ăsta era 
adevărul. N-avea nimic potrivit pentru o asemenea ocazie. 

— Ia-ţi liber mâine și du-te la cumpărături. O poţi lua și pe 
Annie cu tine. E o companie plăcută. 

— Şi Gus cum se va descurca de unul singur? 

— Voi fi și eu acolo. Ee un bun pretext ca să fug de la 
Beechwood Hall. Nina se întoarce mâine de la Londra cu 
echipa și cu Leo... şi-ţi dai seama ce-o să fie acolo. 

Nemaiavând nici o scuză, Tessa rămase posacă gândindu-se 
la seara de sâmbătă. Nu exista decât o singură modalitate să 
treacă peste ea: cu zâmbetul pe buze! 

A doua zi, însoţită de Annie, porni să colinde magazinele. 
Nu mai fusese la cumpărături de când plecase din Oxford, de 
aceea se lăsă uşor convinsă de Annie să încerce aproape toate 
rochiile care îi plăceau. Era o distracţie. Până la urmă își alese 
o rochie lungă și mulată pe corp, din mătase verde, în nuanţa 
ochilor ei, cu guler tunică și fără mâneci. 

Annie își alese un taior înflorat, care-i masca rotunjimile. 

— Am cheltuit destul, sau terminăm toţi banii la buticul cu 
bijuterii de-acolo? 

Tessa își cumpără o pereche de cercei orientali, iar Annie o 
brățară. Toată ziua fusese atât de bine dispusă încât uitase că 
toate acele cumpărături le făcuse pentru logodna lui Sam, dar 
când Annie o lăsă la Beechwood Hall, primul lucru pe care-l 
văzu fu mașina albă a Ninei, parcată lângă Porsche-ul roșu, 
deși în jur erau multe alte mașini. 

Își luă rămas bun de la Annie și cu braţele încărcate de 
pachete împinse cu piciorul portiera Land Rower-ului. 

— Ne vedem mai târziu îi strigă lui Annie, ascultând 
hohotele de râs ce răsunau din casă. Va trebui să facă conver- 
sație cu zeci de persoane pe care nu le cunoștea, prefăcându-se 
că ştie câte ceva despre fiecare. Să nu întârzii! îi mai strigă lui 
Annie pentru orice eventualitate. 


Sala de bal de la Beechwood Hall fusese închisă și lăsată în 
paragină de pe vremea Elsei. Tessa nu pătrunsese niciodată 
dincolo de ușile închise. În seara aceea fuseseră larg deschise, 
iar candelabrele străluceau, reflectând pe tavanul împodobit 
cu stucaturi, sclipiri de diamant, o mică orchestră cânta pe 
podiumul ridicat pe podeaua bine lustruită și draperiile roșii, 
grele, fuseseră ridicate la ferestre, ca aerul înmiresmat al 
nopţii de vară să pătrundă în sala spațioasă. 

— Acorzi un dans unui bărbat care abia își târșie picioarele? 
Lasă-te condusă de mine şi-ai să-ţi blestemi zilele! zise Gus, 
îndreptându-și umerii. 

Tessa râse și îl luase de braţ, bucuroasă că vede o figură 
cunoscută. 

— Annie unde e? îl întrebă privind peste umărul lui la 
perechile de dansatori, în timp ce Gus o învârtea într-un ritm 
ametitor. 

— Dansează cu producătorul. 

— Ce Leo? E drăguţ, nu-i aşa? Mie-mi place, zise Tessa 
amintindu-și bărbatul timid, cu ochelari, pe care Damien îl 
împinsese de la spate să le facă cunoștință. Ca producător, Leo 
o dezamăgise. Nu era bărbatul expansiv pe care și-l închipuise 
ci, mai degrabă, un introvertit, dar avea un zâmbet cald și-i 
strânsese mâna cu putere. 

— Ah, scuză-mă. Mi-am pierdut antrenamentul, mormăi 
Gus, împiedicându-se de piciorul ei. 

Tessa se agăţă de el, ţinându-și respiraţia în fața eleganţei 
acelei săli de bal. 

— E superbă, Gus. Îmi imaginez cum arăta altădată. 

— Multe lucruri s-au schimbat de-atunci, oftă Gus, iar unul 
dintre ele este silueta mea. De mult nu m-am mai simţit atât 
de încorsetat în frac! Și mai făcu o piruetă ca s-o impresioneze, 
iar Tessa izbucni în râs. 

— Nu râde prea tare, că or să creadă că plângi de durere, o 
atenţionă el. 

După ce dansă cu Gus, Damien și Boris, puseră stăpânire 
pe ea, apoi și alți bărbaţi care, toţi, probabil lucrau în televi- 
ziune. Picioarele o dureau îngrozitor. 

La un moment dat, Greeley apăru din mulţime. 

— Domnișoară Tessa, sunteţi chemată la telefon. Un anume 
domn Greystone. 

— Todd? Nu mai vorbise cu el din seara aceea... Greeley o 
conduse în bibliotecă apoi o lăsă singură. Alo, Todd? 

— Tessa? Vocea i se auzea foarte slab și pe fir erau mulți 
paraziți. Te-am deranjat? 

— Nu, mă bucur că te-aud. Ţi-a explicat tata de ce am plecat 
fără să-mi iau rămas bun? 

Da, îi explicase, dar Tessa deja începuse să simtă o senzaţie 
ciudată în capul pieptului. Vocea lui Todd era schimbată, 
aproape vinovată. 

— Tessa, am încercat să-ţi spun... îţi mai amintești fata pe 
care ţi-am prezentat-o la petrecere... Amber? 

— Fata cu ochi căprui? Aceea frumoasă? 

Urmă o scurtă pauză. 

— Da... ascultă... ne-am căsătorit. 

Tessa aproape că scăpă receptorul de mână. Todd se 
însurase! 

— În seara asta dăm un fel de petrecere... şi m-am simţit 
vinovat că nici nu ţi-am scris, nici nu ţi-am telefonat ca să te 
anunţ... mă-nţelegi, nu, Tessa? 

Tessa își înghiți nodul din gât. 

— Da... da... sigur că da. 

— Te bucuri pentru noi? 

— Foarte mult, Todd. Mi-ai dat o veste minunată. Tessa 
îşi dădu seama cât de greu se hotărâse s-o anunțe, dar 
acum măcar îi înțelegea tăcerea. Pe Todd îl iubise întot- 
deauna cu o dragoste de soră, totuși vestea o șocase. Așa se 
întâmplă mereu când e vorba de prietenii din copilărie. 
Multă fericire, Todd, mai reuşi să spună, apoi legătura se 
întrerupse. 

În cameră se lăsă tăcerea. Dacă nu ar fi avut propriile pro- 
bleme, sigur și-ar fi dat seama ce se-ntâmplă, ultima oară când 
fusese acasă. Amber era o fată frumoasă, iar Todd îi căutase tot 
timpul compania. 

— Veşti proaste? o întrebă Sam din prag. De când se afla 
acolo? 

— Nu, nu chiar... adică deloc. 

— Vrei să discutăm despre asta? 

Tessa încercă să-și stăpânească tremurul buzelor. 

— Era Todd, care mi-a făcut o surpriză... a telefonat să mă 
anunţe că s-a însurat. Pe fată o cheamă Amber și e foarte fru- 
mMoasă... 

Nu-și amintea cum ajunsese să-și ascundă faţa la pieptul 
lui, dar când își reveni Sam o strângea în braţe și îi mângâia 
părul. 

— Și vestea te-a șocat, nu-i așa? îi șopti el la ureche. 

— Mmm... cred că da. După moartea mamei am crescut mai 

mult împreună devenind cel mai bun prieten al meu... mi-a 
fost ca un frate. Mă bucur pentru el. 

Sam o prinse de bărbie și-i înălță capul și în lumina slabă din 
cameră Tessa avu impresia că trăsăturile lui se mai îmblânzi- 
seră. Întoarse privirea într-o parte, spunându-și că n-ar fi tre- 
buit să reacționeze în felul acela, dar după două șocuri venite 
unul după altul, îi venea să plângă. Se îndepărtă de el, oftând. 

— Nu prea se vede. Mai degrabă pari tristă. Crezi că soluţia 
cea mai bună e să renunti la el atât de ușor? 

— Încă n-ai înţeles că nu simt pentru el... 

— Dacă tot spui că nu-l iubeşti, nu crezi că reacţionezi 
exagerat? veni el cu un argument logic. 

— Asta nu e reacţia fată de Todd! protestă ea, ștergându-se 
cu degetul la ochi. Se purtase ridicol, ca un copil, iar Sam 
înrăutăţea situaţia. Am cunoscut-o pe Amber la o petrecere, 
ultima oară când am fost acasă şi-atunci mi-am zis că e o fată 
foarte drăguță. Acum mă Simt ca o proastă că nu mi-am dat 
seama ce e între ei. 

— Mai bine ai fi rămas acasă să m-aștepți. Asta să-ţi fie 
învăţătură de minte. 

— Te-am așteptat întreaga săptămână! strigă Tessa, luând-o 
gura pe dinainte. 

Sam veni lângă ea. 

— Serios? Asta nu mi-ai mai spus-o. Parcă ziceai că n-ar fi 
trebuit să-mi imaginez că o să stai în casă să m-aștepți. 

Tessa se întoarse cu spatele la el. 

— Confunzi lucrurile... 

— Eu le confund? Dacă e cineva confuz, tu ești aceea. 

— Mai exact, ce vrei să spui? pufni ea și întorcându-se îl ful- 
geră cu privirea. 

— Ceea ce-ai auzit. Se pare că l-ai înțeles greșit pe Todd, 
deși îl cunoșteai de ani de zile. Ce să mai zic de bietul de mine 
care nu te știu decât de o lună? Chiar așa, ce crezi tu despre 
mine? 

— Nu e neapărată nevoie să am o părere despre tine. 

— Serios? 

Cum putea minţi cu atâta ușurință. În realitate se gândea că 
Sam era un bărbat ambițios, cu multă putere de muncă și că 
urma să se însoare cu o femeie frumoasă, exact persoana 
potrivită pentru el. Niciodată, însă, n-ar fi recunoscut că sufe- 
rea zi şi noapte gândindu-se ce se va întâmpla după căsătoria 
lui? Cât de uşor îi va fi ei să locuiască în continuare în 
Beechwood și dacă Nina o va mai accepta în preajmă, chiar 
dacă ea se va obişnui cu situaţia. 

Închise ochii, apoi îi deschise furioasă. 

— Oaspeţii tăi se vor întreba unde-ai dispărut. 

— Vino lângă mine. 

— Nu, Sam. Și rămase încordată, văzându-l că se 
apropie. 

— Uită-te în ochii mei și spune-mi că nu ţi-a plăcut cum 
te-am sărutat... cum ne-am sărutat. Spune-mi! Și cu degetele îi 
atinse braţele goale, făcându-i pielea ca de găină. 

În clipa aceea ar fi trebuit să plece, să dispară din încăpere 
cât mai putea, dar Sam parcă o hipnotiza, țintuind-o în loc. 

— Văd că nu mă contrazici, râse malitios, apoi privirea îi 
deveni tandră. Tessa, pe cât ești de frumoasă, pe atât de 
îndărătnică. Întotdeauna ai impresia că numai tu ai dreptate. 
Probabil că așa ai reuşit să-ţi domini fraţii... dar cu mine nu ţi-a 
mers. Te-am prevenit, iar acum am să ţi-o dovedesc, n-ai abso- 
lut nici o șansă de scăpare. 

Tessa încremeni, neputând decât să scuture din cap. Sam îi 
privi încruntat buzele care începuseră să tremure, apoi o 
cuprinse în brațe. Ruptă complet de lumea din afară, nu auzi 
ușa deschizându-se. 

— Tessa... unde...? Oh, Sam! Nina se uită la ei îngustându-și 
pleoapele. Deci aici v-aţi ascuns! 

Tessa făcu ochii mari, îngrozită. 

— Nina... nu... nu e ceea ce crezi. 

— Ba este exact ceea ce crede, zise Sam pe un ton amuzat, 
prinzând-o strâns de mijloc. Nu încerca să negi... am fost 
prinși asupra faptului... și trebuie s-o recunoaștem. 

Tessei nu-i venea să creadă ce aude. Se uită speriată la 
Nina, încercând să se smulgă de lângă Sam. 

— Nu, Nina, nu e adevărat, spuse, aproape plângând, dar 
din privirea acesteia înţelese că nu avea nici o şansă să fie 
crezută. 


Capitolul 11 


— Nu-i mai lăsa să facă glume pe seama ta! o sfătui Leo 
Sheldon, apoi o sărută pe Nina pe obraz. Cu cât înveţi mai repede 
cum să te păzești de farsele lor tâmpite, cu atât mai bine. Întrea- 
ga echipă e o haită de hiene? N-ai descoperit încă? 

— Tessa învaţă foarte repede, observă Sam, uitându-se la 
expresia perplexă a Tessei. 

— Aţi pierdut toasturile cu șampanie. Veniţi să ciocnim un 
pahar, zise Nina. 

— Nu vezi că sunt ocupați? îi zise Leo, îmbrățișându-și logod- 
nica şi sărutând-o din nou. 

— Ba văd, chicoti Nina. Voi doi, nu vreţi să ne uraţi noroc? Vom 
avea nevoie de așa ceva acum, când muncim împreună... și trăim 
împreună... legal. 

— Eu nu vă dau mai mult de o săptămână, glumi Sam și, spre sur- 
prinderea Tessei, Leo și Nina izbucniseră în râs. Hai, două, acceptă 
el cu generozitate. Apoi se apropie de Nina și o sărută ușor pe obraz. 

Felicitări amândurora... Leo, ești un bărbat norocos. Și, privind 
peste umăr, o strigă pe Tessa, care tresări auzindu-și numele. 

— Da... felicitări... mă bucur pentru voi. 

— Am extenuat-o, dar vreau să-mi îndrept greșeala, se scuză el, 
prinzând-o de mijloc. 

— Atunci, ne vedem mai târziu, râse Leo, conducând-o pe Nina în hol. 

— Vă prindem din urmă, le strigă Sam, apoi inchise ușa. 

Luând-o în braţe, o strânse la piept, dar Tessa rămase încor- 
dată, cu faţa la fel de palidă. 

— După cum te văd, îmi dau seama că încă nu m-ai iertat. 
Tessa, nu a fost decât o glumă. 

— M-ai lăsat să cred...începu ea, dar vocea i se frânse văzându-i figu- 
ra amuzată. Încercă să se desprindă din îmbrăţișarea lui, dar nu reuși. 
Sam, de ce mi-ai făcut asta? îl întrebă, încercând să-l imbrâncească. 

Sam ridică din umeri. Ti-am făcut propriul joc, pentru că m-ai 
acuzat că mă joc cu tine. 

— M-ai lăsat să cred că tu și Nina sunteţi logodiţi îi strigă mânioasă. 

— Tu ai vrut să crezi asta. Eu nu te-am contrazis, atâta tot. 

— Dar ai zis că ai stat la ea, când ai fost la Londra! izbucni, 
neputându-se abtine. 

— Da? râse el. Am uitat să adaug că tot acolo locuiește și Leo? 

— Intentionat m-ai indus în eroare? 

— Nu... tu m-ai înţeles greșit. 

— Oh, Sam, cum ai putut...? suspină, încercând să se elibereze 
din braţele lui. 

Sam o prinse de umeri, ţinând-o pe loc. 

— Foarte simplu. Mintea ta lucra cu febrilitate trăgând con- 
cluzii pripite. Nu puteam să te dezamăgesc. 

— Te rog, dă-mi drumul... 

— Tocmai când începusem să mă bucur și eu, totuși îi dădu 
drumul și se rezemă de perete băgându-și mâinile în buzunare. 
Cred că avem multe de discutat... dar mai suportă amânare. 
Câteva ore în plus nu mai contează pe lângă cât am așteptat. În 
seara asta te-am urmărit cum dansezi. 

O urmărise? Ea nu-l văzuse decât aruncându-i câte o privire și 
atunci Simţise că i se moaie picioarele, iar inima îi bătuse frenetic 
în piept. Acum, după ce Nina aruncase bomba, încerca să-l 
înțeleagă. 

— Oh, Tessa, iartă-mă... uită-te la tine cum încerci cu disperare 
să-ţi limpezești gândurile. Și o luă din nou în brațe, însă de 
această dată nu se mai opuse? Mă ierti? 

— N-am de ce să te iert. Ai dreptate... a fost greșeala mea, îi 
răspunse cu o voce stinsă. 

Sam își trecu un deget peste sprânceana ei. 

— Aş vrea să te sărut... foarte mult. Îmi dai voie? Își înălță fata 
spre el și Sam își trecu degetele prin părul ei, masându-i pielea 
capului. Tremurând, corpul i se arcui spre el, involuntar, după 
aceea Sam îi cuprinse buzele într-un sărut, la început, tandru, 
apoi din ce în ce mai pătimaș. Oh, Tessa, ce prost am fost. Cât 
m-am luptat cu mine însumi să nu te iubesc. 

Chiar îi spusese că o iubește? Ce insemna pentru el acel 
cuvânt? De câte ori îl mai rostise până atunci? 

— Sam... îi murmură numele, dar gura lui îi pecetlui buzele cu 
un nou sărut. Palmele ei începură să-i exploreze trupul, umerii 
lati și brațele musculoase, în timp ce sărutul lui disperat, o făcu 
să geamă de plăcere și dorință. 

— Am pierdut atâta timp, îi șopti el. Ştii cât de mult te doresc? 
Ai bănuit vreodată? 

— Dar ţi-am spus... 

— Am rămas șocat... imaginează-ţi un bărbat care vrea să 
rămână burlac, hotărât să nu facă greșeala de a se încrede în 
femei... și apoi... tu! Am rămas fără replică, descoperit în faţa ta. 
Mi-ai spus că ai încredere în mine și am încercat să te sperii, dar 
n-a mers. Mi-ai spus că nu mai jucaseși jocul acela și... pur și sim- 
plu nu puteam s-o fac. Eram complet răvășit. 

— N-a fost intenţia mea... 

— Femeile pe care le-am cunoscut până acum își făceau pla- 
nuri cum să se poarte mai frumos cu mine ca să mă impresioneze. 
Tu, în schimb, mă înfurii. 

— Te-ai înfuriat? şopti Tessa. 

— Tot timpul. De-asta, acum, te sărut şi-ţi spun că te iubesc. 
Vezi bine cât m-ai supărat. 

— Sam... 

Sam îi puse ușor degetul pe buze. 

— Mă vrei, Tessa, așa cum sunt? o ființă supusă greșeli. 

— Te vreau... şi te doresc mai mult decât orice pe lume. 

— Simt o ezitare în vocea ta. Nu ești foarte sigură de ce spui, nu-i așa? 

Ar fi vrut să-i spună că era sigură. 

— Ascultă-mă... Și o prinse în braţe, privind-o drept în ochi. Nu 
pot să schimb trecutul. Femei ca Suzie, au existat multe în viața 
mea, dar n-au însemnat nimic pentru mine și nici nu le-am dat 
speranţe. În cazul lui Suzie... îmi pare foarte rău pentru ea. Dar 
are mulți prieteni și, până la urmă, va pune mâna pe unul dintre 
ei. În ce te priveşte, din prima zi în care ne-am vorbit am știut că 
am întâlnit femeia care mă interesa, nu numai pentru frumuseţea 
ei, ci în multe alte privinţe. Tessa, tu-mi întrunești toate dorinţele. 

Chiar era adevărat? Chiar simţea într-adevăr aşa? Existaseră 
atâtea femei frumoase în viaţa lui... 

— Știu că lucrăm bine împreună... începu, măcinată de 
îndoieli. 

— Nu e vorba doar de muncă... Până acum o parte din viața 
mea a fost în umbră și, brusc, ai apărut tu, ca o rază de soare. 
Eram îngrozitor de speriat, de-asta am și încercat să te uit, de-asta 
te-am și alungat. 

— Reporterii aceia... au fost doar un pretext? 

Sam încuviință din cap. 

— După ce-ai plecat, nu știu de câte ori am vrut să-ţi telefonez, 
dar n-am ptut să formez numărul până la capăt. 

— Oh, Sam... chiar îmi spui adevărul? 

— Adevărul absolut. Fără tine viaţa mea nu înseamnă nimic. 
Crede-mă iubito. 

Tessa îl trase spre ea și-i încolăci gâtul cu brațele: 

— Sărută-mă, Sam. 

— Ah, iubito... am să te sărut... de o mie de ori. 

Acela era începutul viitorului pe care-l vor trăi impreună, ori- 
care ar fi fost acela. Nu-i cerea credinţă veșnică, ar fi fost mult 
peste speranţele ei. Dar Sam urma să fie singurul bărbat din viața 
ei și trebuia să se roage ca și ea să fie singura femeie din viaţa lui, 
de-atunci înainte. 

ÎL împinse ușor și zâmbind îi şopti: 

— Nu crezi că ar trebui să facem un efort și să ne amestecăm 
printre oaspeţi? 

— Ba da. Și vreau să dansez cu tine... să-ţi simt trupul lipit de 
al meu... să știu că ești a mea. 

— Sam, nu pot să cred ce ni se-ntâmplă? 

— Ba trebuie să crezi, iubito. 

Tessei nu-i fu ușor să părăsească încăperea. Avea impresia că 
ieșind pe ușă visul se va destrăma, dar Sam, ţinând-o strâns lângă el, 
își făcu loc prin mulțimea de invitaţi, spre ringul de dans, unde o 
prinse în brațe, și în ritmul lent al muzicii începură să danseze, 
unduindu-și corpurile. Tessa știa că sunt priviți şi mai știa că nu-i pasă. 

De ce să-i pese? 

Lumea întotdeauna va fi cu ochii pe el, pentru că, probabil, 
întotdeauna va fi o celebritate. 

— Nu-ţi fie teamă de viitor, iubito, îi şopti el. 

— Cum de mi-ai citit gândurile? 

— Tu m-ai învăţat cum, în ziua aceea în sala de operaţii când 
ti-am spus că nu sunt obișnuit cu asemenea practici. Îmi 
părea rău că-ţi vorbesc atât de dur, dar deja începusem să 
mă-ndrăgostesc şi nu era prea plăcut să recunosc acest lucru. 

— N-am vrut să par îndrăzneață. A fost doar o glumă. 

— Care m-a speriat de moarte. Nimeni până atunci nu ştiuse 
ce gândesc... nu permisesem așa ceva. Și, dintr-o dată, apari tu 
ca să-mi spui cum se repară ţevile colectoare. 

— Oh, Sam, râse ea. N-aş fi îndrăznit să-ţi vorbesc în felul acela 
dacă aș fi știut cine ești. 

— Exact asta a fost problema. Nu ţi-ai schimbat tactica nici 
după ce-ai înţeles cine sunt. Îţi amintești că mi-ai spus pe un ton 
categoric că nu poți afla caracterul unui om după o jumătatea 
de oră de interviu și că o perioada de probă ar fi cea mai bună 
idee. 

— Chiar așa am spus? 

Sam o sărută, dezmierdând-o cu buze fierbinţi. 

— Asta-mi place la tine. Că ești... tu şi nu știi să te prefaci. 

— Chiar tu spuneai că fiecare din noi mai avem o latură 
ascunsă. Poate că tocmai pe aceea ai văzut-o. 

— Mi-am asumat riscul şi le iubesc pe amândouă... în egală 
măsură, murmură el. O strânse în braţe și Tessa simţi un val de 
dorință inundându-i trupul. Era speriată de propriile dorințe, 
care o copleșeau. Nu voia să-l sufoce pe Sam, dar existau toate 
şansele s-o facă. Cât va dura dragostea lor, dacă ea nu-și va putea 
păstra controlul. Sam îi spusese să nu se teamă de viitor, dar ce 
însemna viitorul lor? se întrebă, cuprinsă de panică. ÎL va putea 
iubi necondiţionat. 

— Vreau să dansez și eu cu ea. Ai acaparat-o de tot, bătrâne, 
auziră lângă ei vocea lui Damien. 

— Asta a fost și intenţia mea, zise Sam râzând, dar tonul lui era 
ușor prevenitor. De-abia atunci realiză Tessa că muzica încetase. 
Du-te și distrează-te, dar întoarce-te la mine, adăugă el. 

Când orchestra începu să cânte din nou, Damien o prinse ușor 
în brațe și, după ce lumina se micșoră, Tessa îl văzu pe Sam 
dispărând. 

Acum, când nu mai era lângă ea nu-i venea să creadă ce se 
întâmplă cu ea. Chiar îi spusese că o iubește? Că o sărutase în 
felul acela de parcă n-ar fi vrut să-i dea drumul? 

Damien îi vorbea tot timpul scutind-o de obligaţia de a face 
conversaţie, mai cu seamă că, la un moment dat își tinu respirația 
văzându-l pe Sam intrând pe ring însoţit de o fată înaltă și 
brunetă. 

Sam o cuprinse în braţe cu eleganță și fata se lăsă peste el 
ca o salcie deasupra apei. Tessa încremeni, nemaiputându-și 
lua ochii de la ei. Vechea spaimă o cuprinse din nou și panica 
puse stăpânire pe ea. Lucrul acela îngrozitor i se întâmpla chiar 
ei? Acum știa ce poate face gelozia dintr-un om; era ca o gheară 
ce deforma perspectiva fragmentând-o în clone urâte ale 
realităţii. 

La un moment dat privirile li se încrucișară și își simți trupul 
revenind la viaţă. Privirea aceea era numai pentru ea, confirmân- 
du-i dragostea și Tessa i-o susţinu zâmbind până când Damien o 
învârti schimbând locurile. 

— Ne va fi dor de locul ăsta, spuse Damien, făcând piruiete în 
faţa ei în ritmul melodiei rock. 

— Scuză-mă, n-am înţeles ce-ai spus. Muzica e prea stridentă. 

— Ne-am obișnuit cu viața de huzur, iar eu voi duce dorul gus- 
toaselor mâncăruri ale doamnei Pearson. 

— Plecaţi undeva? se miră ea. 

— Nu ştiai? Suntem într-un impas cu episodul pilot și Leo a 
întrerupt filmările. 

— Habar n-aveam. Îmi pare rău. 

Când scăpă de el îl căută din priviri pe Sam dar el dispăruse 
din nou. Nu înţelesese prea bine ce-i spusese Damien, dar 
vestea că în Beechwood Bridge totul va reintra în normal o 
bucura. 

— Credeam că n-o să mai ieși de pe ringul de dans! auzi în 
spate vocea lui Sam şi când se întoarse îl văzu zâmbind. 

— Mi-a fost dor de tine, îi șopti Tessa şi imediat el o strânse în 
braţe. 

— E multă lume aici. 

— Eu n-am avut ochi decât pentru o singură pesoană. 

— Vreau să mă asigur că acești ochi ca smaraldul nu văd pe 
nimeni altcineva în seara asta. Hai să ne plimbăm. 

— Eşti nebun, râse ea. 

— N-o să-ţi fie frig doar în asta? o întrebă plimbându-și privirea 
asupra ei. 

— E frumos afară, nu? 

— Vino să te convingi singură. 

— Unde vrei să mă duci? îl întrebă văzându-l că o ia pe alee. 
Sam Wilde, am impresia că ai plănuit ceva. 

— Instinctul feminin nu te înșeală. Mergem undeva, zise el 
sărutând-o pe vârful nasului. 

La capătul aleii, în dreapta, era drumul ce ducea în sat, cel din 
stânga spre cabinet care, la ora aceea, părea un loc părăsit. 

— Intraţi aici voi toţi care îndrăzniţi, spuse el râzând în timp ce descuia ușa. 

— Sam... spune-mi de ce pleacă echipa de filmare? Pleci și tu 
cu ei? 

— Crezi că am de gând să te părăsesc? 

— N-am nici un drept să te rețin, dacă aceste filmări înseamnă 
atât de mult pentru tine. 

— Iubito, viața mea s-a schimbat, îi şopti el, prinzând-o în brațe. 
Mă bucur că Leo a luat această decizie lăsându-mă să-mi fac pla- 
nuri pentru viitor, un viitor pentru amândoi, aici în New Forest. 

— Nu-mi spune că pentru mine... 

— Tessa, vreau să mă însor cu tine, să fii soția mea, să 
lucrăm împreună, să trăim împreună, să mă iubeşti mereu. Nu 
voi permite ca ceva să intervină între noi ca să ne distrugă 
dragostea. 

— Sam... Vocea îi tremura și lacrimile îi împăienjeniră privirea. 
Nu te pot lăsa să-mi faci asemenea promisiuni. 

— Sunt singurele pe care mi le pot respecta. Mi-ai arătat că ai 
încredere în mine și vreau să fiu demn de această încredere. 

Sam aprinse lumina. Deși încăperea era așa cum o știa, acum 
Tessa o vedea cu alţi ochi. Acolo era viitorul ei. Îi plăcuse de la 
început, dar acum și Sam iubea acel loc. În sinea ei ştiuse tot tim- 
pul că el iubește locul acela. 

— Tessa, vrei să te măriţi cu mine? 

— Te iubesc, Sam, izbucni ea din prea plinul inimii. Da, da, da, 
de o mie de ori „da”. 

Sam o strâse în braţe și o sărută, dar sărutul lui se deosebea de 
toate celelalte. Era o promisiune a dragostei lui... veșnice. Acum 
ştia că în viaţa ei nu existau jumătăţi de măsură, și care-i erau sen- 
timentele faţă de Sam Wilde, bărbatul visurilor ei, dar și cel real. 

Luând-o de mână o conduse spre camera de recuperare, dar 
în prag Tessa se opri nevenindu-i să creadă ce vede. Din cutia 
băgată într-o cușcă, se iviră două căpşoare cu blăniţă aurie, cu 
patru ochișori se clipeau somnoroși. 

— Sam... doar nu... 

— Tom le-a pus numele Primrose și Pansy. Pe Poppy l-au luat 
Jane și Ray. Se aplecă și luă căţeluşii în braţe, apoi i-i întinse. Ca 
semn al dragostei mele... doamnă Wilde. 

Căţelușii i se ghemuiră în braţe, lingând-o pe bărbie, pe nas, 
încurcându-și lăbuţele în părul ei. 

— Ah, Sam... acum am să plâng, suspină ea. Sunt atât de feri- 
cită, iubitule. 

— Destul de fericită ca să ne accepti pe toţi trei, pentru totdeauna? 

Tessa încuviință din cap. În ochi îi străluceau lacrimi de fericire. 

— Pentru totdeauna și mai mult decât atât. 

